text:
শিরবা মতুংদা পুন্সি লৈরিবরা?
ৱাহং: শিরবা মতুংদা পুন্সি লৈরিবরা?
পাওখুম: শিরবা মতুংদা পুন্সি লৈরিবরা? বাইবলনা ঐখোয়দা হায়, “ মীওইনা পোকপদি পুন্সি তেল্লি অদুগা খুদোংথিবনা পিক থল্লি। লৈরাংগী মতৌগুমনা য়াম্না থুনা শাতলমলগা পতথখি; উরুমগুমনা য়াম্না থুনা লোইশিনখি .......শিবু শিরবদি, মহাক অমুক হন্না তাইবং চীঞ্জাক চারখিগদ্রা”(যোব 14:1-2, 14)?
যোবকুমনা, ৱাহং অসিনা ঐখোয় পুমনমকপু শিংনবা থোকহল্লি। ঐখোয়না শিরবা তুংদা তশেংনমক্কী ঐখোয়দা করি থোকপগে? ইচম চমনা ঐখোয় হিংবা ঙমদ্রবরা? পুন্সি অসি ইশাগী মশক নাইবা ঙমনবা মালেম অসিদা হন্দোক হনজিন শানবা য়াব থোঙ অমগুম্বরা? চপ মান্নবা মফমদা ঐখোয় খুদিংমক থুংলুব্রা নত্রগা তোঙান তোঙানবা মফমদা থুংলুব্রা? লাইরৈপাক অমসুং নোরোক তশেংনমক্কী লৈব্রা? নত্রগা পুকনিংনা শেম্বা মফমশিংলা?”
বাইবলনা ঐখোয়দা হায় মদুদি শিরবা তুংদা হিংলগা লৈরুবতা নততনা, অসুক্কী মতিক মশেক মঙাল নাইবা লোমনাইদবা পুন্সি অমদা অমুক লৈরুগনি মদুদি “তাইবং মীগী মিতসিনা উবা, ইনাকোংনা তাবা ঙমলোই, অমদি ইপুরোয়বু নুংশিবা মখোয়গীদমক মহাকনা শেম্বিরিবা অদু করিনো হায়বা পুকনিংনা লাকশিনবা ঙমলোই”(1 কোরিন্থীয় 2:9)। ঈপুরোয়দগী তাইবং তোংশা ঐরকখিবা, যীশু খৃস্টনা ঐখোয়দা লোমনাইদবা পুন্সিগী খুদোল পিবিগে হায়দুনা মালেমসিদা ফাওরকখি। “ঐখোয়না তৌবা পাপশিংগী মরমদগী মহাকপু থিনা শোকহনখি, ঐখোয়না তৌবা অয়োন অরানশিং মরমদগী মহাক অৱাবা খাঙখি; মহাকনা খাঙখিবা অৱাবদু ঐখোয়গীদমক য়াইফবনি, মঙোন্দা তাখিবা অশোকপা মফমশিংদুনা ঐখোয়গী অনাবা ফহনবিরে”(ইসাইয়া 53:5)।
যীশুনা ঐখোয় খুদিংমক্না ফংগদবা চৈরাক অদু মশামক্কী পুন্সি কতথোক্তুনা ফংখি। নুমিত হুমনিগী তুংদা, থৱায় অমসুং হকচাং য়াওনা, মোংফমদগী থোরক্তুনা শিদ্রে হায়বা উতখি। লাইরৈপাক্তা লৈবা মহাক্কী লোমনাইদবা ময়ুমদা কাদ্রিঙৈ মমাঙদা মীওই লিশিং কয়া খঙনা মালেমসিদা মহাক নুমিত নিফুনি লৈরমই। রোমীয় 4:25 না হায়, “ঐখোয়গী পাপকী মরমগীদমক অঙাং ওন্ননবা মহাকপু খুতশিন্নখি, অমসুং ঈপুরোয়না ঐখোয়বু চুমথোকপা ঙমননবা মহাকপু শিরুবদগী হিংগতহনখি।”
খৃষ্টনা হিংগতলকপা নিংথিনা খঙনখিবা থৌদোক অমা ঐখি। পাখোন চতপা পোলনা মসিগী মতাংদা মিতনা উহৌই উহৌদে খঙনিংলবদি ৱা হংলকপা য়াগনি হায়না মীয়ামদা খঙহনখি, অদুবু মসি অচুম্বা ঐবনিনা কনামত্তা হংলকখিদে। হিংগতলকপা হায়বসি খৃষ্ট্যান লাইনিংগী হৌরকফম মরূনি; মরমদি খৃষ্ট শিরুবদগী হিংগতহনখি, মদুদা ঐখোয়সু থাজবা পোকপা ঙমলবা শিরুবদগী হিংগতহনবিগনি।
পোলনা মসিদা থাজখিদবা অঙনবা মতমগী খৃষ্ট্যান খরবু চৈখি: “ঐনা হায়বদি খৃষ্টবু অশিবশিং মরক্তগী হিংগতহনবিখি হায়বা পাও অসি শন্দোকপদি শন্দোক্লগা, করিগীদমক ঐখোয়গী মরক্তগী মীওই খরনা শিরুবদগী হিংগতহনবা তৌররোই হায়না শন্দোকলিবনো? মরমদি শিরুবদগী হিংগতহনবা লৈত্রবদি, খৃষ্টবু হিংগতহনখি হায়রিবসি ঐফম থোক্তে”(1 কোরিন্থীয় 15:12-13)।
খৃষ্ট মথন্তা শিরুবদগী অমুক হন্না হিংগতপিগদবশিং মরক্তগী ইহান হানবা ঐখি। হকচাংগী অশিবা হায়বসি ঐখোয় খুদিংমক্কা মরী লৈনবা, আদম, কৌবা মীশক্তগী থংথরকখি। তৌইগুম্বসুং যীশু খৃষ্টবু থাজবা মরমদগী ঈপুরোয়গী শীংলুপতা তিল্লদুনা লৌখতপীরবশিং অনৌবা পুন্সি পীবীরগনি। (1 কোরিন্থীয় 15:20- 22)। ঈপুরোয়না যীশুগী হকচাং নোংমদোলদা পুখতখিবগুম্না, ঐখোয়গী হকচাং অসিসু যীশুনা হল্লকখিবগী মথক্তা হিংগতলক্কনি (1 কোরিন্থীয় 6:14)।
ঐখোয় পুম্নমক অরোয়বদা হিংগতলক্কদবা ঐরবসু, খুদিংমক লাইরৈপাক্তা পূন্না চতমিন্নরোই। লোমনাইদবগীদমক নিপা নত্রগা নুপীনা চতকদবা মফম লেপথোক্নবা পূন্সিসিদা মী খুদিংমক্কী অপাম্বা অমমমদি লৈফম থোকই (1 ইব্রিয় 9:27)। বাইবলনা হায় মদুদি ঐখোয়গীদমক্তদি অমুক্তমক শিফম থোকই, অদুনা মসিগী তুংদা ৱায়েল লাক্কনি (ম্যাথু 25:46)। চুমথোকমিন্নখ্রবশিং লাইরৈপাক্তা লোমনাইদবা পূন্সিদা হিংলুগনি, অদুবু থাজদবশিং লোমনাইদবা চৈরাক, নত্রগা নোরোক্তা থাগনি (ম্যাথু 25:46)।
লাইরৈপাক্কুম্না, নোরোক, হিংনফম ঐবতা নত্তনা, তশেংনা, অওইবমক্কী, লৈবা মফম অমনি। মসি চুমথোকমিন্নবা ঙমদদুনতা লৈবা, ঈপুরোয়গী মতম চুপ্পদা অশাওবা পোকফম ঐবা মফম অমনি। মখোয়না শাওরংনবা, পুক্নিং অমসুং হকচাংগী চৈথেং, ৱাখল তান ঈকায়বা, ৱাবা, অমসুং উশিত্তবা নংদুনতা লৈগনি।
নোরোক হায়বমসি মখা হোদ্রোং হোবা কোম অমাগুম্বনি (লুক 8:31, ফোঙদোকপিবা 9:1), অমসুং কনতুক চাক্তুনা লৈবা, মৈগী পাত অমনি, মফমসিদা লৈবা মীওইশিং অহিং অমসুং নুংথিল নাইদনা মতমচুপ্পগী ঐনা ওত নৈদুনা লৈগনি (ফোংদোকপিবা 20:10)। নোরোক্তদি, য়াম্না ৱাবা অমসুং অশাওবা লৈ তাকপা ঐনা, মিকপ মিরাওগনি অমদি ময়া ক্রক ক্রক্না চিক্নগনি। (ম্যাথু 13:42)। মসি “তিল কাঙ শুকসি শিদবা অদুগা মৈ শুকমুত মুত্তবা” মফম অমনি (মার্ক 9:48)। ফত্তবশিংনা শিবদা ঈপুরোয়না হরাওবা তৌদে, মখোয় হিংজবা ঙম্নবা ফত্তবা লম্বেলদগী নাথৈহন্নিংই (ইজেকিয়েল 33:11)। অদুম ঐনমক মহাক্না ঐখোয়বু নমদুনদি তৌহল্লোই; ঐখোয়না মহাকপু থাজদবা, মহাক্না পামফাত্রবসু ঐখোয়না পামলিবা- মঙোন্দগী তোঙালনা লৈবা হায়বসি ঐখোয়দা পীবী।
পুন্সি হায়বসি মালেমথকসিদা চাংয়েং অমনি- অরাকপা থেংননবা শেম শাবনি। থাজরবশিংগীদি, মসি ঈপুরোয়গা হকথেংননা লৈমিন্নবা লোমনাইদবা পুন্সিনি। অদুনা ঐখোয়বু মতৌ করম্না চুমথোকমিন্নরগা লোমনাইদবা পুন্সি অসি ফংবা ঙমগদৌরিবা? লম্বেল অমখক্তং লৈ- মদুদি ঈপুরোয়গী মচানিপা, যীশু খৃষ্টবু নিংজবা অমদি থাজবা হায়বসিনি। যীশুনা হায়খি, “হিংগতলকপা অদুসু ঐনি অদুগা পুন্সি অদুসু ঐনি। ঐবু থাজবা মখোয়, মখোয়না মীচম অমগুম্না শিরবসু, অমুক হন্না হিংগনি। ঐঙোন্দা থাজবা থম্বগী মখোয়দা লোমনাইদবা পুন্সি পীবীরবনি অদুনা মাঙবা লৈররোই (যোহন 11:25-26)।
লেমনা পীবা লোমনাইদবা পুন্সিগী খুদোল ঐখোয় পুম্নমক্কীনি, অদুবু ঐখোয় ইশা ইশানা তাইবংপানগী নুঙাইবা খর থাদোক্লগা ঈপুরোয়গী মফমদা কতথোকপা মথৌ তাই। “অসুম্না ইপুরোয়গী মচানিপাবু থাজরবা পুম্নমক লোমনাইদবা পুন্সিদা হিংগনি। মচানিপানা হায়বা ইন্দবা মখোয় লোমনাইদবা পুন্সি কৈদৌনুংদা থেংনরোই, হায়বদি ঈপুরোয়গী অশাওবনা মখোয়গী মথক্তা কুপশিন্দুনা লৈগনি” (যোহন 3:36)। শিরবা মতুংদা ঐখোয়গী পাপকীদমক ঐখোয়বু তেংথাহল্লরোই মরমদি ঐখোয়না ঈপুরোয়গা মাইয়োকনদুনা অমুক্তং ঊবা ফংলবা, মহাকপু নিংজবা নত্তনা অতৈ অপাম্বা অমমুক লৈররোই। মহাক্না হৌজিকমক ঐখোয়বু মঙোন্দা থাজবা অমদি নুংশিবগা লোয়ননা লাকহন্নিংই। ঈপুরোয়গী মাইয়োক্তা অয়োল অরানগা লোয়ননা ঐখোয়না য়ানিংলুদবগীদমক যীশু খৃষ্টনা শিবনি হায়বসিবু য়াবীরবা, মালেমসিদা মশক থোকপা পুন্সি অমা ঐখোয়দা লেপনমক পীবীবতা নত্তনা, খৃষ্টগী মাঙদা হিংদুনতা লৈরগদবা পুন্সি অমসু পীবীগনি।
অদোমনা যীশু খৃষ্টবু অদোমগী লানবীহৈবা মপুনি হায়না লৌশিনবা পামলবদি, অশেম্বা লাইশোন অমা লৈ। নিংশিংবীয়ু, লাইশোন অসি নত্রগা অতোপ্পা লাইশোন অমা হায়বনা অদোমবু কনবিবদি ঙমলোই। খৃষ্টদা থাজবা থম্বখক্তনা অদোমবু পাপতগী কনবীবা ঙমগনি। লাইশোন অসি অদোমদা অরান খুবম পীবীনবা অদোমনা ঈপুরোয়বু থাজবা অমসুং মঙোন্দা তৌবীমল খঙবা উতপা ঐনা মহাক্কী মফমদা হায়জনবগী ইচম চম্বা মওং অমনি। ‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’
অইবা অসি পাবদগী নহাক খৃষ্টগী দমক ৱারেপ লৌরব্রা? করিগুম্বা ৱারেপ লৌবা লৈরবদি, মখাগী ‘‘ঐহাক ঙসি খৃষ্টবু লৌশিঞ্জরে’’ হায়বা অসিদা নম্বিয়ু।
English
শিরবা মতুংদা পুন্সি লৈরিবরা?


c: text/html

text:
18th August 2018 |
থৌদাং পাউমীদগী
ইম্ফাল অাগষ্ট ১৮: নৌনা মমিং ওনখ্রবা ৱাটর রিসোর্সেস দিপার্টমেন্টকী খুগা কেনেল দিভিজন নম্বর ৱানগী সেক্সন ওফিসার (এস:ও:) অমদি কেশিয়ার অনিমক ষ্টেটকী ফন্দ লান্না শিজিন্নবগী চার্জদা ষ্টেট ভিজিলেন্স কম্মিসন্না ৱার্নিং তৌনবা মরী লৈনবা এদমিনিষ্ট্রেটিভ দিপার্টমেন্টতা অখন্নবা রিকম্মেন্দেসন লেটর থাদুনা খঙহনখ্রে৷
দিপার্টমেন্ট অসিনা ইরিগেসন এন্দ ফ্লদ কন্ট্রোল দিপার্টমেন্ট (অাই:এফ:সি:) ওইরিঙৈ হৌখিবা চহি ২০০৭ তা দিপার্টমেন্ট অসিগী খুগা কেনেল দিভিজন পুরম্বা ইকজিক্যুটিভ ইঞ্জিন্নিয়ার (ই:ই:) সি:ঐচ: রনবীরগী মথক্তা সরকারগী ফন্দ অমদি পৱার লান্না শিজিন্নৈ হায়দুনা কম্মিসন অসিদা কমপ্লেন্ট অমা লাকপদগী কম্মিসন অসিনা কেশ (নম্বর৩৷ এস:পি-ভি৷ ২০১৭) অমা লৌখৎলগা থিগৎপা য়াবা থিগৎপদা মথক্কী ওফিসিএল ২ অসিনা ফন্দ লান্না শিজিন্নবগী লংলা-লংজিল ফংবা ঙমখিবনি ৷
অসুম্না ষ্টেটকী ফন্দ লান্না শিজিন্নবতা নত্তনা মখোইগী মথক্তা লৈবা দিভিজনেল ই:ই: গী মিংচৎ থিহনবগী দায়ত্ব ওইরিবা ওফিসিএল ২ মক ৱানির্ং তৌনবা মমাং চহিগী ওক্টেবর তাং ৯ দা এদমিনিষ্ট্রেটিভ দিপার্টমেন্টতা লেটর (নম্বর৩৷ এস:পি-ভি৷ ২০১৭৷ ৬৮৬) থাদুনা খঙহনখিবনি হায়রি৷
অতোপ্পা ভিজিলেন্সকী কেশ (নম্বর৪০৷ পি:ই:৷ এস:পি-ভি৷ ২০১৪) কা মরী লৈননা ভিজিলেন্স কম্মিসন্না ৱাঙ্গোই জোনেল এদুকেসন ওফিস (জেৎ:ই:ও:) গী মখাদা লৈবা নারন কোঞ্জিন মমাং লৈকাই অপ্পর প্রাইমারী স্কুলগী প্রাইমারী টিচর ওইনা ওইনা হেদ মিষ্ট্রেসকী চার্জ পুরিবা এন: মেমচাবু ৱানির্ং তৌনবা কম্মিসন অসিনা মমাং চহিগী ওক্টোবর ১৬ তা মরী লৈনবা এদমিনিষ্ট্রেটিভ দিপার্টমেন্টতা রিকম্মেন্দেসন লেটর (নম্বর ৪০৷ পি:ই৷ এস:পি-ভি৷ ২০১৪) থাদুনা খঙহনখ্রে৷কম্মিসন অসিগী রিপোর্ট মতুং ইন্না মথককী স্কুল অসিগীদমক সরকারনা থাদরকপা স্কুলগী দিভেলপমেন্টতা য়ুম্ফম ওইবা স্কুল গ্রান্ট, মেন্তীনেন্স গ্রান্ট, টিচিং লার্নিং মেটরিএলস (টি:এল:এম:) গ্রান্ট, য়ুনিফোর্ম গ্রান্ট, ফ্রী টক্সবুকনচিংবা স্কুলগী ফন্দশিং লান্না শিজিন্নরম্বতা নত্তনা মীদ-দে মীল কিটচন শেদকী প্রোভিজন ফাওবা লন্নাইগী কান্ননবা লম্বীদা ওন্ন-তৈনবা মওংদা শিজিন্নরম্মী হায়রি৷
অসুম্না স্কুলগী ফন্দ অমদি মীদ-দে মীল স্কীমগী প্রোভিজন ফাওবা লান্না শিজিন্নরম্লে হায়বসি ভিজিলেন্স পুলিসনা থিগৎপদা লাইনা প্রমানগা কোন্ননা খঙবা ঙমখিবগা লোয়ননা মতুং-মনাও অরানবা থবক তৌবা ঙমদনবা মথক্কী স্কুল অসিগী তংতাবা রিগুলর হেদ মাষ্টর ৷ হেদ মিষ্ট্রেস হাপ্নবা, জেৎ:ই:ও: ৱাঙ্গোইগী ওফিসনা মতম মতমগী ওইনা স্কুল অসিদা ভিজিৎ চত্তুনা ইন্সপেক্সন তৌনবা অমদি প্রাইমারী টিচর মেমচাবুনা খাংঙুথক্তা হেদ মিষ্ট্রেসকী চার্জ পুরুবা অদুনা মরম ওইরগা ৱার্নিং তৌনবা রিকমেন্দেসন লেটরদু থাখিবনি হায়রি৷
মখা তানা ভিজিলেন্স কম্মিসন্না এক্সাইজ দিপার্টমেন্টতা হৌখিবা চহি ২০০৯ দা খুৎশেমগী ওইবা এদুকেস্নেল সার্টিফিকেৎ শিজিন্নদুনা লেদী কন্সটেবল ওইনা থবক চংলম্বনি হায়বা গুরু অরিবম লতা দেবী কৌবী নুপী অমগী মথক্তা দিপার্টমেন্টেল প্রোসিদিংস চত্থনবা মমাং চহিগী ওক্টোবর ৮দা এদমিনিষ্ট্রেটিভ দিপার্টমেন্টতা চিঠি (লেটর নম্বর ১৪৷ ভি৷ সি:পি-ভি৷ ২০০৯৷ ৬৮৭) ইদুনা রিকম্মেন্দ তৌখ্রে৷ ভিজিলেন্সনা লৌখৎপা কেশকী মতুংইন্না থিগৎপদা অশাবা সার্টিফিকেৎ শিজিন্নদুনা থবক চংলম্মী হায়বগী প্রমান পুথোকপা য়ানবা দিপার্টমেন্টকী ওইবা প্রোসিদিংস চত্থনবগীদমক রিকম্মেন্দ তৌখিবনি হায়রি৷
অমরোমদা ভিজিলেন্স পুলিসকী অখন্নবা ইনক্বারীদা খাদী এন্দ ভিল্লেজ ইন্দষ্ট্রিজ বোর্দ, মণিপুরদা চিফ ইকজিক্যুটিভ ওফিসার (সি:ই:ও:) ওইনা থবক তৌরম্বা টি:ঐচ: বিরগোপালনা বোর্দ অসিগী ষ্টাফ খরগা লৌতুনরগা বেনিফিশরিশিংনা হাংলিবা একাওন্টশিংদা ইরিগুলর ওইবা মওংদা লু: লাক্ষ ১২ লিশিং ৬০ থাজিল্লম্বগী চার্জদা এফ:অাই:অার: (নম্বর ৪(০৯)২০১৭-ভি:পি:এ) লৌখৎলগা ইনক্বারী তৌবা হৌখ্রে৷
অাই:পি:সি: গী সেক্সন ৪২০৷ ৪০৩ ৷ ৪০৯ ৷ ১২০-বি ৷ ৩৪ অমদি প্র্রিভেন্সন ওফ করপ্সন এক্ট কী সেক্সন ১৩(১) (সি) গী মখাদা লৌখৎলিবা কেশ অসিগী মতাংদা হৌজিক লৈরিবা ফাইন্দিংসতি একাওন্টসতা শেল থাজিল্লিবা অপুনবা বেনিফিসরী ১৪ গী মনুংদা ৫ দি জেনাইন ওইরগা অতৈ ৯ না লন্নাই শেল তানবা য়ানবা সি:ই:ও: না মহাক্কী ষ্টাফ খরগা লৌতুনদুনা হাংবা অশাবা বেনিফিশরীগী একাওন্ট ওইরম্লে হায়রি৷

robotstxt: allowed

filter: keep


text:
স্কিল দিভলপমেন্ট
সেক্সন অসিনা স্কিল দিভলপমেন্ট প্রোগ্রামশীং, পোলিসিশীং অমসুং স্কিমশীং তাকই।
- প্রধান মন্ত্রি কৌশল বিকাশ যোজনা
- টোপিক অসিনা প্রধান মন্ত্রি কৌশল বিকাশ যোজনাগা মরি লৈনবা ইনফোর্মেসনশীং তাকই।
- নেসনেল এপরেন্তিসশিপ প্রোমোসন স্কিম (সোসিএল ৱেলফেয়র)
- তোপিক অসিনা নেসনেল এপরেন্তিসশিপ প্রোমোসন স্কিমগী মতাংদা ইনফোর্মেসন পীরি।
- দিন দয়াল উপাধ্যায় গ্রামিন কৌশল যোজনা
- তোপিক অসিনা দিন দয়াল উপাধ্যায় গ্রামিন কৌশল যোজনা (DDU-GKY) – স্কিল দিভেলপমেন্ট ফোর ইনক্লিসিভ গ্রোথকা মরি লৈনবা ইনফোর্মেসন পীরি।
- নেসনেল স্কিল দিভেলপমেন্ট মিসন
- তোপিক অসিনা নেসনেল স্কিল দিভেলপমেন্ট মিসনগা মরি লৈনবা ইনফোর্মেসন পিরি।
- মেক ইন ইন্দিয়া
- তোপিক অসিনা মেক ইন ইন্দিয়া–এ লাইওনস ষ্টেপ তু বুষ্ট মেন্যুফেকচরিং সেক্টর হায়বসিগা মরি লৈনবা ইনফোর্মেসন পীরি।


text:
ফার্ষ্ট এইদকী তৌগদবশীং
তোপিক অসিনা মীওই খুদিংমক্না খংবা মথৌ তাবা ফার্ষ্ট এইদকী তৌগদবশীংগী মতাংদা ইনফোর্মেসন পীরি।
ফার্ষ্ট এইদ হায়বসি অনাবা নত্ত্রগা অশোকপা অমগীদমক অহৌবগী লাইয়েং (initial care) পিবদুবুনি। মসি মহৌশানা এক্সপর্ট ওইদবা (হিরম অসিদা খং-হৈবা নত্তবা) মীওইনা পাংথোক্নৈ, অদুবু ত্রেন তৌরবা মীওইনসু অনাবা নত্ত্রগা অশোকপা মীওই অমদা চুনবা মেদিকেল ত্রিটমেন্ট ফংহন্দ্রিঙৈ মমাংদা পীনৈ। অকক্নবা সেলফ-লিমিট লৈবা অনাবা নত্ত্রগা কা-হেন্না অশোক-অপন থোক্তবশীংদদি ফার্ষ্ট এইদ পীরবা মতুংদা মখা তাবা মেদিকেল কেয়র পীবা মথৌ তাদবসু য়াই। মসিদা মহৌশানা ইচম চম্বা, অদুগা করিগুম্বা কেস খরদা, মিনিমেল ইক্যুইপমেন্টগা লোয়ননা মীওই অমদা তম্বীবা য়াবা লাইফ-সেভিং টেক্নিকশীং (পুন্সি কন্নবগী টেক্নিকশীং)গী সিরিজ অমা য়াউই।
ফার্ষ্ট এইদকী মথৌ
- পুন্সি কনবা।
- মখা তানা অশোক-অপন থোকপা থীংবা।
- ইনফেক্সন থোকহন্দনবা ভাইটেলিটি (vitality) অমসুং রেসিষ্টেন্স লেংদনা থম্বা।
ফার্ষ্ট এইদ কিট
ওফিস, ফেক্টরি, হোম অমসুং স্কুল খুদিংমক্তা এক্সেসিবল ওইবা ফার্ষ্ট এইদ বোক্স অমা লৈগদবনি। মসি দুকানশীংদদি কোম্না ফংই অদুবু নহাক্না য়ুমদা টিন নত্ত্রগা কার্দ বোর্ড বোক্স অমা নহাক্কী ফার্ষ্ট এইদ বোক্স ওইনা শীজিন্নবা য়াই। মখাদা পীরিবশীংসি নহাক্কী ফার্ষ্ট এইদ বোক্সতা য়াউহনগদবা কমন ওইবা পোৎ-চৈশীংনি।
নহাক্কী ফার্ষ্ট এইদ কিট অদু কোম্না উগদবা/ শিজিন্নবা য়াগদবা মফমদা থম্মু। দ্রগশীং (হিদাকশীং) অদু এক্সপিয়ারি দেট হেক য়ৌরকপগা মহুৎ শিন্দোকউ।
না-য়েকপা/ অশোক-অপনগীদমক্তা তৌগদবা মরুওইবা থবক খরা
- নহাক্কী ইমুংদা ফার্ষ্ট এইদ কিট অমা শোয়দনা থম্মু। মদুদা খুদক্তা শিজিন্নবা য়াবা মরুওইবা হিদাক-লাংথকশীং য়াউগদবনি।
- নহাক্কী ফার্ষ্ট এইদ কিট, নন-প্রেস্ক্রিপসন দ্রগশীং য়াউনা হিদাক-লাংথক পুম্নমক অঙাংশীংনা ফংলোইদবা মওংদা থমগদবনি।
- ভিক্টিম অমবু মতেং পাংদ্রিঙৈদা, নশাবু হান্না ঙাকথোক্কদবনি (protect)। ফিভম (সিন) অদু য়েংউ অমসুং করিগুম্বা লৈরবদি, থোক্লিবা অমাং-অতাশীংদু য়েংউ। য়ারিবমখৈদি, ঈ অমসুং অতৈ হকচাংদগী থোক্লকপা মহি-মনাইশীংদগী নশাবু ঙাকথোক্নবা গ্লোব উপকদবনি।
- এমর্জেন্সি অমা থোরকপা মতমদা, লৈ (tongue)না ভিক্টিম অদুগী এয়রৱে (শ্বর হোন্নবা উতোং) ব্লোক তৌহন্দবা অমসুং মচিন অদুদা হকচাংদগী থোরকপা পোৎশকশীং (secretions) অমসুং মপানগী পোৎশক অমত্তা লৈহন্দনবা। মীওই অদু অপন-অরাক লৈতনা ফ্রি ওইনা শ্বর হোলহনবা হায়বসি য়াম্না মরুওই। অমসুং মসি য়াদ্রবদি, খুদক্তা আর্টিফিসিএল রেস্পিরেসন (খুৎশেম্না শ্বর হোলহনবা) পীগদবনি।
- নহাক্না ঈ থোকপগী খুদম লৈব্রা হায়না চেক তৌবা মতমদা, ভিক্টিম অদুদা মিহুন লৈরিব্রা অমসুং ঈ ফজনা চেল্লিব্রা (blood circulation) হায়বদু য়েংগদবনি। করিগুম্বা ভিক্টিম অদু ঈ কা-হেন্না চৎলবা, হু থক্লুরবা নত্ত্রগা শ্বর হোনবা লেপখিবা ওইরবদি য়াম্না থুনা থবক পাংথোক্কদবনি। সেকেন্দ খুদিংমক য়াম্না মরুওই হায়বসি নিংশিংগদবনি।
- ঙক নত্ত্রগা নঙ্গন্দা শাথিনা শোকপা মীওই অমবু, নহাক্না মহাকপু মখা তানা খুদোংথীবা থোক্কদবদগী কন্নবগীদমক নত্ত্রবদি, লেংহন্দনা থম্বা হায়বসি য়াম্না মরুওই। করিগুম্বা মহাক্না ওথোকখ্রবা অমসুং মহাক্কী মঙক অদু তেক্কনি হায়বগী খুদোংথীবা লৈত্রবদি, ফুনগৎপা (choking) থোক্তনবা মহাকপু চেপহল্লু অমসুং মহাকপু ব্লাঙ্কেট নত্ত্রগা কোটনা কুপশিন্দুনা শানা থম্বীয়ু।
- নহাক্না ফার্ষ্ট এইদ পীরিঙৈদা কনাগুম্বা অমবু মেদিকেল এসিষ্টেন্সকীদমক্তা কৌ। দোক্টর অমবু ফোন তৌরিবা মীওই অদুনা এমর্জেন্সি অদুগী মওং-মতৌ শন্দোক্না তাক্কদবনি অমসুং এম্বুলেন্স অদুনা থুংলবা মতমদা করি তৌবা তাবগে হায়বগী পাউতাকসু লৌগদবনি।
- পুক্নিং তপথৌ অমসুং পেসেন্ট অদুদা পুক্নিং-ৱাখলগী (psychological) সপোর্ট পীয়ু।
- ৱাখল মাংলবা নত্ত্রগা ৱাখল মচেৎ ওইনা মাংলবা (unconscious or semi-conscious) মীওই অমদা মহি-মনাই পীথক্লোইদবনি। মহি-মনাই অদুনা মহাক্কী নুংশিৎ উতোং (windpipe)দা চংখিদুনা শ্বর ফুনবা (suffocation) থোকহনবা য়াই। ৱাখল মাংলবা মীওই অমবু খুপাক্না থাদুনা নত্ত্রগা নিক্তুনা হৌগৎহন্নবা হোৎনগনু।
- ভিক্টিম অদু মেদিসিনগী এলর্জি লৈব্রা নত্ত্রগা অখন্নবা কেয়র মথৌ তাবা অতৈ শাথীবা হেলথ প্রোব্লেমশীং লৈব্রা হায়বদু খংদোক্নবা এমর্জেন্সি মেদিকেল আইদেন্টিফিকেসন কার্দ অমা য়াউব্রা য়েংউ।
উনশাদা লেনবা অমসুং তৎপা
উনশাদা লেনবা
- মফম অদুদা অমোৎপা লৈহন্দনবা শাপোন অমসুং অশাবা ঈশীংনা শেংনা অমদি চেক্সিন্না চামথোকউ।
- ঈ থোকপা লেপত্রিফাউবা অশোকপা মফমদুদা হকথেংননা কন্না পাইশিল্লু।
- অশোকপদু ষ্টেরাইল বেন্দেজ (sterile bandage)না য়েৎশিল্লু।
- করিগুম্বা য়াম্না লুনা লেনবা (deep cut) ওইরবদি, য়ারিবমখৈ থুনা দোক্টর অমা কৌগদবনি।
উনশাদা তৎপা / খোৎপা (Abrasions /Scratches)
- শাপোন অমসুং অশাবা ঈশীংনা শেংনা চামথোকউ।
- করিগুম্বা মদু ঈ য়াম্না নত্ত্রগা খরা-খরা থোক্লবদি, মদু ইনফেক্সনদগী ঙাকথোক্নবগীদমক বেন্দেজ য়েৎশিল্লু।
ইনফেক্সন থোক্লবা অশোকপগী খুদমশীং
- পোমখৎপা
- উনশা ঙাংশীনবা
- নাবা ফাউবা
- অরুম লাইহৌ য়াউরকপা
- নাই ওমখৎপা (Presence of pus)
শ্বর ফুনগৎপা (Choking)
করিগুম্বা মীওই অমনা শ্বর ফুনগৎলবদি, মহাক্না লোক হেক খুরিমখৈদি নহাক্না করিসু তৌরোইদবনি।
করিগুম্বা লোক খুবদুনা পোৎশক অদু ত্রেকিয়া (trachea)দগী থোকহনবা ঙমদ্রবা অমসুং ভিক্টিম অদু য়াম্না ৱানা শ্বর হোল্লবা, নত্ত্রগা করিগুম্বা মহাক অদু হিগোক মচু চংলক্লবা অমসুং শ্বর ফুন্না উরবা অদুবু লোক খুদোকপা নত্ত্রগা ৱা ঙাংবা ঙমদবগী মওং উরবদি, “নহাক শ্বর ফুল্লব্রা?” হায়না য়াম্না থুনা হংউ। শ্বর ফুনগৎলিবা ভিক্টিম অমনা, ৱা ঙাংথোকপা ঙমদ্রবসু মহাক্কী মকোক নোমদুনা “হোয়” হায়বগী ইঙ্গিৎ তৌরকপদি য়াই। ৱাহং অসি হংবা য়াম্না মরুওই মরমদি হার্ট এটেক তৌরবা মীওই অমদসু চপ মান্নবা লাইওং লৈগনি, অদুবু মহাক্তি ৱারি শাবা ঙমগনি।
তশেংনা এমর্জেন্সি ওইরে হায়না লৌরবা মতমদতা থবাক্তা নম্বগী থৌওং (Abdominal Thrust) শিজিন্নৌ।
- নহাক্কী নপাম্বোম অদুনা মহাক্কী মখ্বাংদা কোন্দুনা মহাক্কী মতুংদা লেপ্পু।
- খুত্তুম অমা, খুবীগী শরু তাং (knuckle) অদুনা ভিক্টিম অদুগী মিদসেক্সন (midsection) হায়বদি থবাক্কী শরু (breastbone)দগী মখা চত্থবা অদুগা খোইদৌ (navel)দগী খরা কাখৎলগা থম্মু।
- নহাক্কী খুত্তুম অদু অতোপ্পা খুৎ অদুনা চেৎনা পাইয়ু অমসুং খুৎ অনিমক্তু মথক্লোমদা ইনখৎপগী মওংদা মনুংলোমদা নম্লগা (upward-and-inward jab) নঙোল্লোমদা কন্না চিংশিল্লু।
- থৌওং অসি, পোৎশক অদু য়ানুংদগী থোরক্ত্রিফাউবা নত্ত্রগা ভিক্টিম অদু ৱাখল মাংদ্রিবফাউবা (unconscious) লেপ্তনা পীগদবনি।
করিগুম্বা নহাক্না এমর্জেন্সি অদু হেন্দল তৌবদা খুৎলোয়দ্রবদি খুদক্তা পেসেন্ট অদুবু দোক্টরগী মনাক্তা পুগদবনি।
ৱান্থবা (Fainting)
ৱাখল মাংদ্রিঙৈ মমাংদা, ভিক্টিম অদুনা মখাদা পীরিবশিংসিগী কমপ্লেন্ট তৌরম্বা য়াই।
- কোক ঙাউরি ঙাউরি তৌবা।
- শোন্থবা।
- ওনিংবা।
- উনশা তাইফেৎ তাইবা অমসুং ঈংবা।
করিগুম্বা মীওই অমনা ৱান্থগে তৌরক্লবদি মহাক্না ...
- মাংলোমদা নোন্থগদবনি।
- কোক অদু খুউরোমদা নোন্থগদবনি (Lower head toward knees)।
কোক অদুনা হার্টতগী নেমথনা লৈবনা, ঈনা ব্রেনদা চেনশিনগনি।
ভিক্টিম অদুনা ৱাখল তাদবা (unconscious) মতমদা
- ভিক্টিম অদুগী কোক অদুনা নেমথহল্লগা অমসুং খোংনা ৱাংখৎহন্দুনা হিপহল্লু।
- ফি-রোল শেৎপদু কোমথোকহল্লু।
- মায় অমসুং ঙক্তা অঈংবা, অচোৎপা ফি থম্মু।
অয়াম্বা কেসশীংদদি, ভিক্টিম অদু পোজিসন অসিদা থম্বা মতমদা ৱাখল লাক্কল্লি। পেসেন্ট অদুদা মহাক্কী মমীং-মথা হংদুনা মপুং ফানা ৱাখল লাক্লব্রা হায়বদু খংদোক্কদবনি।
দোক্টর অমগা তান্নবনা মতম পুম্বদা খ্বাইদগী হেন্না ফৈ।
কনভলসন (মসল চিংবা)
কনভলসন (ভাইওলেন্ট, ইনভলুন্টরি ওইনা চিংবা নত্ত্রগা মসল ফাজিনবা) অমা হায়বসি ইপিলেপসি (শারৈ হৌবা) নত্ত্রগা খংহৌদনা লাকপা অনাবা অমনা থোকহনবা য়াই। করিগুম্বা ভিক্টিম অদু শ্বর হোনবা লেপখ্রবদি মসি খুদোংথীনিঙাইনি। অসিগুম্বা কেসশীংদদি দোক্টরগী মতেং লৌবা হায়বসি খ্বাইদগী ফৈ।
লাইওংশীং (সিম্পটমশীং)
- হকচাং নিকপগা লোয়ননা মসলশীং কনশিল্লকই অমসুং চপ তিংলকই।
- পেসেন্ট অদুনা মহাক্কী মরৈ চিক্লকপা য়াই নত্ত্রগা শ্বর হোনবা লেপখিবা য়াই।
- মায় অমসুং চিনবানশীংদু হিগোক মচু ওইরকপা য়াই।
- চিন্দা তিন নত্ত্রগা কোঙ্গোল কা-হেন্না থোক্লকপা য়াই।
পাংথোক্কদবা থৌওং/ থবক খরা
- ভিক্টিম অদুগী মনাক্তগী পোৎ-চৈ পুম্নমক লাপ্না থম্বীয়ু অমসুং মকোক মখাদা অমোনবা পোৎশক অমা থম্বীয়ু।
- য়াগী কারক্তা নত্ত্রগা পেসেন্ট অদুগী মচিন মরক্তা করিগুম্বা পোৎশক অমত্তা থম্বীগনু।
- ভিক্টিম অদুদা মহি-মনাই অমত্তা পীথক্কনু।
- করিগুম্বা ভিক্টিম অদু শ্বর হোনবা লেপখ্রবদি, এয়রৱে (শ্বর হোন্নবা উতোং) অদু হাংদোকপ্রা হায়বদু য়েংবীয়ু অমসুং রেস্ক্যু তৌনবা থবক পায়খৎপীয়ু।
- পুক্নিং ঈংনা লৈবীয়ু অমসুং মতেং য়ৌরক্ত্রিফাউবা ভিক্টিম অদুবু নুংঙাইনা পোত্থাহল্লু।
- কনভলসন অয়াম্বদি মসিগী মতুংদা অতোপ্পা কনভলসন অমা নত্ত্রগা ৱাখল তাদবা মতম অমা (a period of unconsciousness) লাক্কল্লি।
পেসেন্ট অদু য়ারিবমখৈ থূনা দোক্টরগী মনাক্তা পুবীয়ু।
হিটষ্ট্রোক (Heatstroke)
- হিটষ্ট্রোক (মৈশানা ৱান্থহনবা) ভিক্টিম অমগী মশা অদু খুদক্তা ঈংথহনগদবনি।
- করিগুম্বা ওইথোকপা য়ারবদি, মহাকপু অঈংবা ঈশীংদা থম্মু; মহাকপু অঈংবা অচোৎপা ফিনা য়োমশিল্লু; নত্ত্রগা মহাক্কী উনশা অদু অঈংবা ঈশীং, উন নত্ত্রগা কোল্ড পেকশীং শিজিন্নদুনা নান্থোকপীয়ু (sponge)।
- ভিক্টিমগী টেম্পেরেচর অদু 101 Fগী মখাদা হায়থখ্রবদি, মহাকপু অঈংবা কা অমদা রিকোভরি পোজিসনদা থম্বীয়ু।
- করিগুম্বা টেম্পেরেচর অদু অমুক হন্না হায়গৎলক্লবদি, ঈংথহন্নবা প্রোসেস অদু অমুক হন্না পাংথোকপীয়ু।
- করিগুম্বা মহাক অদু থকপা ঙম্লবদি, মঙোন্দা ঈশীং খরা পীথকপীয়ু।
- মখল অমত্তগী হিদাক-লাংথক পীজবীগনু।
- মেদিকেলগী মতেং লৌ।
ব্লিদিং (ঈ থোকপা)
ব্লিদিং হায়বসি সর্ক্যুলেটরি সিষ্টেমদগী ঈ মাংখিববুনি। ব্লিদিং অসি ইন্টরনেল ওইনা হায়বদি, হকচাংগী মনুংদা লৈবা ব্লদ ভেসেলশীং (ঈ উতোংশীং)দগী ঈ য়ুরক্তুনা (লিক ওইরক্তুনা), নত্ত্রগা এক্সটরনেল ওইনা হায়বদি, ভজাইনা (হকচাংথোং), চিন, নাতোনগুম্বা নেচরেল ওপনিং অমদগী চেন্থদুনা, নত্ত্রগা উনশা তৎপদগী থোকপা য়াই।
অশোকপদা মপানগী পোৎশক অমা লৈরবদি,
মসি খুদম ওইনা, গ্লাস মচেৎ, উ নত্ত্রগা ধাতু (metal) মচেৎ অমনা থোকহনবা য়াই।
অশোকপা মনুংদা মপানগী পোৎশক (foreign body) অদু অদুম লেংদনা লৈহন্দুনা অশোকপা অদুগী মপান (edge)দা নহাক্কী খুৎশা নত্ত্রগা খুবীনা প্রেসর পীয়ু (নম্মু)। মপানগী পোৎশক অদু লৌথোক্কনু।
মপানগী পোৎশক (foreign body) অদু লেংদনা থম্বীরগা, অশোকপদুগী মপান্দা দ্রেসিং তৌদুনা বেন্দেজনা চেৎনা কিশিল্লু।
করিগুম্বা শোক্লিবদু খোঙ-খুত্তা ওইরবা অমসুং ঈ কা-হেন্না থোক্লবদি, অশোকপা মীওই অদুবু হিপথহল্লু অমসুং মখুৎ নত্ত্রগা মখোং অদু হার্টকী লেভেলদগী হেন্না ৱাংখৎনা থম্মু।
এম্বুলেন্স অমা থৌরাং তৌ, নত্ত্রগা অশোকপদু কারদা হোস্পিটাল য়ৌনবা পু।
লোক খুবদা ঈ য়াউবা (Coughing Blood)
লোক খুবদা ঈ য়াউবা (অপিকপা কপ অমা নত্ত্রগা মসিদগী হেনবা চাং) হায়বসি য়াম্না তোইনা থোক্কনবা থৌওং অমদি নত্তে অদুবু মসি থোকপা তারবদি মসি পেসেন্ট অমসুং মহাক্কী মরি-মতাশীংদদি য়াম্না পাখৎহনগনি। মসি মহৌশানা লংসকী লায়না, হায়বদি লংস কেন্সর নত্ত্রগা শাথীবা ট্যুবরক্যুলোসিস অমা, নত্ত্রগা লংসতা অশোক-অপনগী মওং খরা লৈবনা থোকহল্লকপনি।
মসিগী কেয়র (Care)
- অনাবা অদু মকোক্না নেমথহন্দুনা অমসুং লেংজুমনা খজিক্তং ৱাংখৎহন্দুনা অমসুং অশোকপা নাকল্লোমদা চেপহন্দুনা হিপহল্লু।
- মচিন্দা চানবা চিঞ্জাক নত্ত্রগা মহি-মনাই অমত্তা পীবীগনু।
করিগুম্বা লংসতগী ঈ থোরকপদু থবাক্তা অশোকপা অমা লৈবদগী থোকপা ওইরবদি, অশোকপা অদুদা নুংশিৎ চিংশিনখিদুনা থবাক্কী কেভিটিদা চংখিদুনা অতোপ্পা ওইবা য়াবা কমপ্লিকেসনশীং থোক্লকপা থীংনবগীদমক, ফার্ম ওইবা পেদ (a firm pad) অমা পোলিথিন অমনা য়োমশিন্দুনা অশোকপা মফম অদুদা থম্বীয়ু অমসুং য়ারিবমখৈ চেৎনা ফাজিনবীয়ু।
খুদক্তা নহাক্কী দোক্টর অদু কৌবীয়ু নত্ত্রগা অশোকপা অদু হোস্পিটালদা পুনবা এম্বুলেন্স অমা থৌরাং তৌবীয়ু।
ষ্টোমাকতগী (চাকখাউ) ঈ ওবা
মহৌশানা ঈ থোক্লিবদু ষ্টোমাক অলসর (stomach ulcer) অমনা থোকহল্লি। ষ্টোমাক (চাকখাউ) অদু ঈনা থল্লবা মতমদা, মসি খংহৌদনা চপশিল্লি অমসুং মীওই অদুনা ঈ পুম্নমক অদু ওথোরকই, ঈ অদু লিটর অমা নত্ত্রগা মসিদগী হেনবা য়াই।
মসিগী কেয়র (Care)
- অশোকপা মীওইদু মহাক্কী মখোং অমসুং খোংপাক অদু মহাক্কী মশাদগী হেন্না ৱাংখৎহন্দুনা হিপথহল্লু।
- অশোকপা মীওইদু চুনবা টেম্পেরেচর অমদা থম্মু। ব্লাঙ্কেট কয়ানা কুপশিন্দুনা নত্ত্রগা অশাবা ঈশীং বোটলশীং শিজিন্নদুনা কা-হেন্না শাগৎহনগনু, অশোকপা মীওইদু লুম্বু-লুম্বু শাহল্লু, অমসুং মহাকপু ঈংবনা মরম ওইদুনা থক-থক নিকহনগনু।
- মচিন্দা চানবা চিঞ্জাক নত্ত্রগা মহি-মনাই অমত্তা পীবীগনু।
- মচিন অদু ঈশীংনা চামথোকপা য়াই, অদুবু করিগুম্বা অমত্তা মচিন্দা য়োৎশিনহল্লোইদবনি।
- দোক্টর অমা খুদক্তা কৌবীয়ু, নত্ত্রগা অনাবদু হোস্পিটালদা পুনবা এম্বুলেন্স অমা থৌরাং তৌবীয়ু।
করিগুম্বা অশোকপা মীওইদু ৱান্থখ্রবদি, মহাকপু খুদক্তা রিকভরি পোজিসনদা মহাক্কী নাকল্লোমদা চেপকদবনি, অদুবু মখোঙ অমসুং খোংপাক অদুদি ৱাংখৎহন্দুনা অদুম থমগদবনি।
ৱাখল মাংবা (Unconsciousness)
ৱাখল মাংখিবা হায়বসি মতম পুম্নমক্তা সেরিয়স ওইবা খুদম (sign) অমনি। ৱাখল মাংখিবা হায়বসি মীওই অদুনা মঙোন্দা নিকপা, লাউদুনা কৌবা নত্ত্রগা খুজিন্না শিকপদা পাউখুম অমত্তা পিরক্তবগী মওং অদুনি হায়না লৌবা য়াই। করিগুম্বা ৱাখল মাংলুবা মানবা মীওই অমনা, মঙোন্দা খুজিন্না শিকপদগী, লাউনা কৌবদগী নত্ত্রগা নিকপদগী য়াম্না থুনা ৱাখল তারক্তুনা, মহাক অসি কদাইদা লৈরি অমসুং কনানো হায়বা খংলক্লবদি মীওই অদু তুম্মুবনি অমসুং ৱাখল মাংলুবা নত্তে। ৱাখল মাংবখক ওইবা অশোকপা মীওইশীংদদি, মহাক্কী মমীৎ অদু লেং-ওৎকনি অমসুং মমীত্তা অঙানবা মৈঙাল অমা কাপ্পা মতমদা মীৎ নহা (pupil) অদু পীকশিনগনি (contract)। অদুম ওইনমক, য়াম্না হেন্না ৱাখল মাংখ্রবা মীওইদদি, মমীৎশীং অদু মীৎ নহা দাইলেট (নোর্মেলদগী হেন্না চাউখৎপা) তৌবগা লোয়ননা মাংলোমদা চুমদ্রিং য়েংলিবগুম্না লেংদনা লৈবা য়াই; মীৎ নহাশীং অদুদা অরংবা মৈঙাল অমা কাপশিনবা মতমদা পীকশিল্লোই। অসিগুম্বা কন্দিসনশীং অসিদা, হায়বদি মীৎ নহা দাইলেট তৌবা অমসুং মমীৎশিং অদু পোজিসন অমদা লেংদনা লৈরবদি, মহৌশানা মসিনা তাক্লিবসি অনাবা/ অশোকপা মীওই অদু শিগদৌরে হায়বসিনি। মীওই অমা নহাক্না ৱাখল মাংবা মান্না থেংনরবদি, নিকপা, লাউবা অমসুং খুজিন্না শিকপগী থৌওংসি পাংথোকউ। করিগুম্বা পাউখুম অমত্তা ফংদ্রবদি, মহাক অদু ৱাখল মাংলে (unconscious) হায়না লৌবা য়ারে।
মসিগী কেয়র (Care)
- অশোকপা মীওইদু মখাদা পীরিবা মওং অসিদা রিকভরি পোজিসন্দা থম্মু: মনমগন ওন্থোকহল্লু।
- মহাক্কী মখুৎ ওইথংবদু ওইথংবা মনিং (buttock)গী মখাদা ননশিন্দুনা থম্মু।
- মখুৎ য়েৎ অদুনা মকোক্কী মথক্তা (above) থম্মু।
- মশা অদু ওইথংবা নাকলগী মথক্তা থম্মু।
- য়েত্থংবা মখোং অদু কোনশিনবগী মওংদা (bent position) থম্মু।
- য়েত্থংবা খুৎ অদু কোনশিনবগী মওংদা থম্মু।
- মচিন অমসুং মখনাউদগী, অহাপ্পা য়া (dentures) য়াউনা, পোৎশক খুদিংমক লৌথোক্তুনা এয়রৱে (শ্বর হোন্নবা উতোং) অপন-অরাক লৈহন্দনা অশোকপা মীওই অদুবু শ্বর কোম্না হোনবা ঙমহন্নবা তৌগদবনি।
- ওইথংবা খুৎ অদু মশাদুগী মতুংলোমদা তপ্না লৌথোকউ।
- হৌজিক মকোক অদু মথক্লোমদা অমসুং মনিংলোমদা থাংগত্তুনা এয়রৱে (শ্বর হোন্নবা উতোং) অদুদা অপন-অরাক লৈত্রব্রা হায়বদু য়েংগদবনি।
মসি লেফট-সাইদ রিকভরি পোজিসননি, অদুবু অশোকপা মীওই অদু রাইট-সাইদ রিকভরি পোজিসন্দা ওন্থোক্লগদি মসি হেন্না খুদোংচাগনি, অমসুং মসিদা ওন্থোক্লগদি মথক্তা পীরিবা রুটিন অসি ওইনা য়েৎকী মহুৎ শিন্দোক্তুনা অমদি অতৈসু ওন্থোক্তুনা পাংথোক্কদবনি। অনাবা অদু অতৈ অশোক-অপন লৈবদগী নত্ত্রগা পন্দুনা লৌথোকপা য়াদবদগী রিকভরি পোজিসনদা থম্বা ওইথোক্ত্রবদি এয়রৱে (শ্বর হোন্নবা উতোং) অদু শেংদোক্নবগীদমক খয়াৎ (jaw) অনিগী মনিংদা খুৎশা অনি থমদুনা অমসুং খয়াৎ অদু নাতোল্লোমদা ইনখৎপা তাই। মসিনা লৈ (tongue) অদু মাংলোমদা চৎখৎহন্দুনা অমদি খৌনাউগী মনিংদগী লাপথোকহন্দুনা এয়রৱে (শ্বর হোন্নবা উতোং) অদুদা অপন-অরাক লৈহল্লোই। করিগুম্বা অচম্বা প্রোসিদ্যুওর অসিনা এয়রৱে (শ্বর হোন্নবা উতোং) অদু শেংদোকপা ঙমদ্রবদি, মচিন্দু হাংদোকউ, মদুদা লৈবা অকায়-অতোয়শীং শেংদোকউ অমসুং মরৈ অদু রুমাল অমনা পায়রগা মাংলোমদা চিংউ। মসিনা এয়রৱে (শ্বর হোন্নবা উতোং) অদু শেংহল্লগনি। য়াম্না মরুওইনা নিংশিংগদবা অমদি, অশোকপা মীওইদু রিকভরি পোজিসন্দা থমদুনা মশা মথন্তা এয়রৱে (শ্বর হোন্নবা উতোং) ক্লিয়র তৌজদ্রিবফাউবা নত্ত্রগা দোক্টর নত্ত্রগা অতৈ ত্রেন তৌরবা মীওইশীংনা অখন্নবা মখল অমগী শ্বর হোলহন্নবা ট্যুব অমা থীংজিন্দ্রিবফাউবা, মথক্তা পীরিবা পাম্বৈশীং অসিদগী অমগী মতেংনা এয়রৱে (শ্বর হোন্নবা উতোং) অদু অপন-অরাক লৈহন্দনা থমগদবনি। ত্রেন তৌদবা মীওই অমনা ট্যুব অমা থীংজিন্নবা হোৎনরবদি মদুনা অশোকপদুদা/ অনাবদুদা কান্নবা পীবগী মহুত্তা হেন্না মাং-তাক্নিংঙাই ওইগনি।
- মচিন্দা চানবা চিঞ্জাক নত্ত্রগা মহি-মনাই অমত্তা পীগনু, মরমদি মসিনা অশোকপা মীওই অদুবু শ্বর ফুলহন্দুনা নুংশিৎ উতোং ব্লোক তৌগনি অমদি মসিনা মহাকপু শ্বর হোনবা ঙমহল্লোই।
- দোক্টর অমা কৌবীয়ু নত্ত্রগা অশোকপা মীওইদু হোস্পিটালদা পুনবা এম্বুলেন্স অমা থৌরাং তৌবীয়ু।
- দোক্টর নত্ত্রগা এম্বুলেন্স অমা থুংলবা ঙাইরিঙৈদা নহাক্না এয়রৱে (শ্বর হোন্নবা উতোং) ক্লিয়র তৌদুনা থম্বদা নত্তনা অশোকপা মীওই অদুদা থোকপা অতৈ অশোক-অপনশীংসু য়েংশিনগদবনি।
করিগুম্বা অশোকপা মীওই অদু শিবদৌনা উরবদি, হায়বদি করিগুম্বা শ্বর হোনবা অমসুং হার্ট লেপখিবা মান্না উরবদি, কিস ওফ লাইফ (Kiss of Life) অমসুং হার্ট মসাজ (heart massage) খুদক্তা হৌবীগদবনি। য়ারিবমখৈ থুনা দোক্টর নত্ত্রগা এম্বুলেন্স অমসু কৌগদবনি। করিগুম্বা অশোকপা মীওই অদু মতম খরগী মমাংদা শিবনা মরম ওইদুনা চপ তিংনা (stiff) লৈরবদি, নহাক্না মহাকপু থেংনবদা লৈরম্বা ফিভম অদুদা কায়দনা থম্বীয়ু অমসুং দোক্টর অমা অমসুং, করিগুম্বা মথৌ তারবদি পুলিস কৌবীয়ু।
ৱাখল মাংবগী মরমশীং (Causes of unconsciousness)
ৱান্থবা, কোক শোকপা, ষ্ট্রোক, ইপিলেপসি – য়াং চিংবা নত্ত্রগা মসল চিংবা, হার্ট এটেক, দাইএবেটিস, দ্রগ, দ্রিঙ্ক, ঈ কা-হেন্না থোকপা, অকনবা এলর্জি, ইলেক্ট্রিক্না চিংবা, ঈশীংদা ঈরাক্নবা, গ্যেস পোইজনিং অসিনচিংবসি ৱাখল মাংবা (unconscious) থোকহনবা মরমশীংনি।
ইলেক্ট্রিক্না চিংবা অমসুং ঈশীংদা ঈরাক্নবা (Electric shock & Drowning)
ঈলেক্ট্রিক্না চিংবা
মসি মহৌশানা খংদোকপা লায় মরমদি অশোকপা মীওই অদু ইলেক্ট্রিক্কী খুৎশু-খুৎলাই নত্ত্রগা কেবলগী মনাক্তা ৱাখল মাংদুনা তারমগনি।
লাইয়েং
- অশোকপা মীওই অদুদা শোক্ত্রিঙৈ মমাংদা ইলেক্ত্রিক সপ্লাই অদু স্বিটচ ওফ তৌবা নিংশীংউ।
- করিগুম্বা অশোকপা মীওই অদু শ্বর হোল্লিবা ওইরবদি, মহাকপু রিকভরি পোজিসন্দা (Recovery Position)।
- করিগুম্বা অশোকপা মীওই অদু শ্বর হোনবা লেপখ্রবদি, নহাক্না খুদক্তা কিস ওফ লাইফ অমসুং হার্ট মসাজ হৌগদবনি।
- দোক্টর নত্ত্রগা এম্বুলেন্স অমা কৌগদবনি।
ঈশীংদা ঈরাক্নবা
লাইয়েং
- এয়রৱে (শ্বর হোন্নবা উতোং) শেংদোকউ অমসুং অশোকপা মীওই অদু শ্বর হোল্লিব্রা অমসুং হার্ট চোংলিব্রা হায়বদু য়েংউ।
- করিগুম্বা হার্ট চোংবা অমসুং শ্বর হোনবা লেপখ্রবদি, নহাক্না খুদক্তা কিস ওফ লাইফ অমসুং হার্ট মসাজ হৌগদবনি।
- করিগুম্বা অশোকপা মীওই অদু চুম্নগী ৱাখল মাংবখক ওইরবদি, মহাকপু ঈশীংদগী হেক লৌখৎপগা রিকভরি পোজিসনদা থমগদবনি।
- খুদক্তা দোক্টর নত্ত্রগা এম্বুলেন্স অমা কৌগদবনি।
পোইজন (poison)
পোইজন (poison) হায়বসি, করিগুম্বা মতিক চাবা চাংদা হকচাংদা চংখ্রবা নত্ত্রগা চাশিনখ্রবদি মীওইবগী পুন্সিবু মাংহনবা নত্ত্রগা অমাং-অতা থোকহনবা ঙম্বা পোৎশক নত্ত্রগা গ্যেসনি। মখোয়না হকচাংদা মখাদা পীরিবা মওং অহুম অসিদা চংশিনখিবা ঙম্মী:
- লংসকী খুত্থাংদা।
- উনশাগী খুত্থাংদা।
- চিনবানগী মতেংনা।
লংসকী খুত্থাংদা (Through the lungs)
লংসকী খুত্থাংদা পোইজনিং ওইবা হায়বসি শ্বর হোনবা (Breathing) হায়বসিগী মখাদা নৈনৈ। মফমসিদদি, ঐখোয়না উনশাগী খুত্থাংদা নত্ত্রগা চিনবানগী মতেংনা, শোয়দুনা নত্ত্রগা পুক্নিংনা খংনা, হকচাংদা চংখিবা পোইজনখক্তমক নৈনগনি। অকক্নবা হোর্টিকলচর অমসুং এগ্রিকলচরগী তিলহাক হিদাকশীংগা শোক্ন-শম্নবদগী লাকপা পোইজনশীং, অমসুং কন্দিসনশিং অসিগী লাইয়েং অসিসু নৈনগনি। পোইজনিংগী থৌওং অয়াম্বদি শোয়বগী থৌওংশীংদগী থোকই (accidental), অমসুং শোয়বগী থৌওংশীং অসিদগী ঙাকথোক্নবা মাংজৌনবা থৌরাংশীং পায়খৎপা হায়বসি য়াম্নমক মথৌ তাই।
মরুওইবা তৌরোইদবা খরা
- টেব্লেট নত্ত্রগা মেদিসিনশীং অসি কৈদৌঙৈদা অঙাংশীংনা ফংগদবা মফমদা থম্লোইদবনি। মখোয় অসি শো লোনবা উপু অমগী মনুংদা, নত্ত্রগা মখোয়না ফংলোইদবা (খুদম ওইনা, উপু অমগী মথক্তা) মফমদা থমগদবনি।
- টেব্লেট নত্ত্রগা মেদিসিনশীং অসি কৈদৌঙৈদা মতম শাংনা থমজিল্লোইদবনি। মখোয়সু ফৎচিল্লক্তে, অমসুং লাইয়েংগী কোর্স অমা লোয়রবা মতুংদা লেমহৌবশীং অদু সপ্লাইয়র (কেমিষ্ট নত্ত্রগা দোক্টর) অদুদা হন্দোকখিগদবনি নত্ত্রগা লাভাটোরিদা থাদখিগদবনি।
- অমম্বদা কৈদৌঙৈদা হিদাক চারোইদবনি --- হিদাক চাদ্রিঙৈ নত্ত্রগা পীজদ্রিঙৈদা মতম পুম্বদা লেবেল অদু পাগদবনি।
- হকচাংদা মাং-তাকহন্নিঙাই ওইবা মহি-মনাইশীং কৈদৌঙৈদা লেমনেদ (lemonade) নত্ত্রগা অতৈ দ্রিঙ্ক বোটলশীংদা হাপচিল্লোইদবনি। অঙাংশীংনা বোটল অদুবু মশক খংদুনা মদুদা য়াউরিবশীংদু থকখিবা য়াই।
- অপিকপা অঙাংশীংনা ফংবা ঙমগদবা অনেম্বা মফমদা কৈদৌঙৈদা দোমেষ্টিক ক্লিনরশীং অমসুং দিটরজেন্টশীং থম্লোইদবনি। (ব্লিচ অমসুং লাভাটোরি ক্লিনরশীং য়ান্সিন্নরগা হেন্না লু-নানবা লাভাটোরি অমা ফংলোই অদুবু মদুনা হু চেনবা গ্যেস অমা পুথোক্কনি অমসুং মদু শ্বর হোনবদা য়াউখ্রবদি পোইজনস ওই।)
- অশোকপা মীওই অমবু কৈদৌঙৈদা ওথোকহনগনু: কৈদৌঙৈদা থুমগী ঈশীং চাং য়াম্না পীথক্কনু।
- চিন্দা করিগুম্বা অমত্তা পীজ-পীথক্কনু (অশোকপা মীওই অদু ৱাখল তারিবা মীওই অমসুং মচিনবান অদু মৈনা চাকখিবা নত্ত্রবদি)।
- করিগুম্বা অশোকপা মীওই অদু ৱাখল তাদ্রবা ওইরবদি মচিন্দা করিমত্তা পীজনবা হোৎনগনু।
- করিগুম্বা মীওই অদুনা পেত্রোলিয়মনা শেম্বা পোৎশক অমা য়োৎশিনখিবা ওইরবদি মহাক্না ওথোরকপা ঙাইদুনা লৈগনু: মীওই অদু হৌরকপদগী রিকভরি পোজিসন্দা, মকোক অদু হার্টতগী নেমথহন্দুনা থমগদবনি।
- কৈদৌঙৈদা টেব্লেট অমত্তা, মরুওইনা তুম্নবগি টেব্লেটশীং (স্লিপিং টেব্লেটশীং) আলকোহলগা (য়ু) লোয়ননা পীজগনু নত্ত্রগা চাগনু। পুন্সিন্নবা অসি পুন্সি মাংনিঙাই ওইবা য়াই।
কমন ওইবা পোইজনশীং (Common poisons)
নুমিৎ খুদিংগী ওইবা পুন্সিদা থেংনরিবা কমন ওইবা পোইজন খরদি মখাদা পীরি। মখোয় অদুদি:
- বেরি অমসুং মরুশীং (Berries and seeds),
- ফঞ্জাই: টোদষ্টুল (Fungi: toadstools),
- পুমথরবা চিঞ্জাকশীং,
- মপাঙ্গল লৈবা কেমিকেলশীং: পেরাফিন, পেত্রোল ব্লিচ, নাপী হাৎনবা হিদাক, কেমিকেল ফর্টিলাইজরশীং,
- হিদাক-লাংথকশীং: এসপিরিন, স্লিপিং টেব্লেটশীং, ত্রানক্যুইলাইজর (পংথহন্নবা হিদাক), আইরন টেব্লেটশীং,
- শাগী খোইচাক: উচি অমসুং মাউজগী পোইজনশীং,
- অলকোহোল,
- অশংবা মচুগী আলুশীং, (অশংবা মচুগী আলুশীং অসি কয়ামুক খুদোংথীনিঙাই ওইবগে হায়বদু খন্নদে। অদুবু মখোয়না পুক নাহনবা, ওহনবা অমসুং হকচাংবু কোলাপস (collapse) তাহনবা ঙম্বা দাইরিয়া ফাউবা লাকহনবা য়াই)।
ময়ামগী ওইবা লাইয়েং (General Treatment)
- অশোকপা মীওই অদু ৱাখল তাবা নত্ত্রগা ৱাখল মাংবা ওইবা য়াই, অমসুং করিগুম্বা মহাক অদু অহানবগী অসি ওইরবদি, নহাক্না তৌরিবা থবক অদুদা মতেং খরা পাংবা ঙম্বসু য়াই।
- অশোকপা মীওই অদু ৱাখল তাবা ওইরবদি, করি, কয়া য়াম্না অমসুং করম্বা মতমদা য়োৎশিনখিবগে হায়বদু খংদোকপা ঙম্নবা হোৎনৌ।
- করিগুম্বা অশোকপা মীওই অদুগী মনাক নকপা মফম অদুদা টেব্লেট, অহাংবা বোটল নত্ত্রগা কার্টোন লৈরম্লবদি, মখোয়দু হোস্পিটালদা য়েংশিন্নবগীদমক্তা থম্মু। মসিনা য়োৎশিনখ্রিবা পোইজন অদু মশক খংদোকপদা মতেং পাংবা য়াই।
- অশোকপা মীওই অদুগী মচিন অদু কুপ্না য়েংউ। করিগুম্বা মৈনা চাকপগী খুদম লৈরবা অমসুং অশোকপা মীওই অদুনা মহি-মনাই য়োৎপা ঙম্লিবা ওইরবদি, মহাক্না থকপা ঙম্লিবা চাংদা শঙ্গোম নত্ত্রগা ঈশীং পীথকউ।
- অশোকপা মীওই অদুনা ওরক্লবদি--- অওবা অদু পাত্র নত্ত্রগা পোলিথিনগী বেগ অমদা লৌশিল্লু অমসুং হোস্পিটালদা য়েংশিন্নবা থম্মু। অমুকসু, মসিনা য়োৎশিনখ্রিবা পোইজন অদু মশক খংদোকপদা মতেং পাংবা য়াই।
- করিগুম্বা অশোকপা মীওই অদু নহাক্না শেন্নরিঙৈদা ৱাখল মাংলবা নত্ত্রগা ৱাখল মাংলক্লবা ওইরবদি অশোকপা মীওই অদু য়ারিবমখৈ থুনা হোস্পিটালদা পুগদবনি।
উনশাগী খুত্থাংদা পোইজনিং ওইবা (Poisoning through the skin)
ঙসিদি তিলহাৎ হিদাক (pesticides) কয়াদা, মরুওইনা পাম্বী চারা শেম্বা অমসুং লৌমীশীংনা শিজিন্নরিবশীংদা, করিগুম্বা উনশাগা থেংনরুবা মতমদা, হকচাংদা চংদুনা মাং-তাকপা ফল পীবা ঙম্বা মপাঙ্গল কনবা কেমিকেলশীং (খুদম ওইনা, মালাথিওন) য়াউবা য়াই।
মসিগী খুদমশীং (Clues)
- তিলহাৎ হিদাক (পেষ্টিসাইদ) অমগা খংনা-খংনা শোকপা নত্ত্রগা মোৎশিনবা (Known contact or contamination)।
- হকচাং নিকপা, মসল চিংবা অমসুং খংহৌদনা চিংথেকপা।
- অশোকপা মীওই অদু তপ্না তপ্না ৱাখল মাংলকপা।
মসিগী কেয়র (Care)
- মোৎশিল্লবা এরিয়া (contaminated area) অদু অঈংবা ঈশীংনা ফজনা চামথোকউ।
- মোৎশিল্লুরবা ফি-রোল অদু চেক্সিন্না, কেমিকেল অদু নশানা শোক্তনা লৌথোকপীয়ু।
- অশোকপা মীওই অদুদা পাখত্তনবা হায়য়ু, মহাকপু হিপথহল্লু অমসুং মহাকপু তুমিন্না অমসুং লেংদনা লৈনবা পুক্নিং থৌগৎকদবনি।
- য়ারিবমখৈ থুনা হোস্পিটালদা পুনবা থৌরাং তৌগদবনি।
- অশোকপা মীওই অদু ঈংহল্লু; মরাইবক্তা কোল্ড পেদ থম্বীয়ু অমসুং মঙক্কী মনিংথংবা শরুক, য়াংলেন অমসুং মশা অদু অঈংবা ঈশীংনা নান্থোকপীয়ু।
- অশোকপা মীওই অদু ঙম্লিবমখৈ অঈংবা মহি-মনাই থক্নবা পুক্নিং থৌগৎকদবনি।
- মসল চিংলকপ্রা অমসুং মসল ফাজিলকপ্রা হায়বদু কুপ্না য়েংগদবনি।
- করিগুম্বা অশোকপা মীওই অদু ৱাখল মাংলক্লবদি, শ্বর হোনব্রা য়েংউ অমসুং মীওই অদু রিকভরি পোজিসন্দা থম্মু।
- মতম পুম্নমক্তা পোইজন হাপ্পা পাত্রদু থমজিল্লু। পাত্রদুদা মদুগী লাইয়েংগী মরোল ইরম্বা য়াই, মদুগী মথক্তা মদু নহাক্কী দোক্টরদা য়েংহনবসু মরুওই।
সোর্স: পোর্টেল কন্টেন্ট টিম


text:
মহৈ-মশিং
-
মহৈ-মশিং তম্বা হায়বসি মীওইবগী ফংফম থোকপা অধিকার অমনি
চহি তরামরি শুদ্রিফাউবা অঙাং পুম্নমক্তা লেম্না অমদি শোয়দনা মহৈ মশীং তমহনবা হায়বসি সংবিধানগী থৌরাং অমনি। হৌখিবা চহি তরাসিদা অমদি ইকুই কুইদ্রিঙৈদা রাইট ওফ চিলদ্রেন তু ফ্রি এন্ড কম্পলসরি এজুকেসন, ২০০৯ চৎনহনখিবনসু ভারত্তা লাইরিক হৈবগী চাং য়াম্না ৱাংলকপা উরি।
-
মহৈ-মশিং তম্বদা ICT
ইনফোর্মেসন অমদি কম্যুনিকেসন টেক্নোলোজিনা (ICT) মহৈ-মশিং তম্বগী লমদা লৌরিবা থৌদাং অসিনা মহৈ-মশিং তম্বগী থবকশীংদা টেক্নোলোজি শিজিন্নহনবগী খোংজেলদা মরুওইবা থৌদাং অমা লৌরি। ICTনা তুংদা ওইরকপা য়াবশীং খংহল্লি, মহৈ-মশিং তম্বগী থবকশীংদা পুন্সিনবগী চৎনবী শেম্মী অমসুং তম্নবগী অকোয়রোন হেনগৎহন্নবা অচৌবা খুদোংচাবশীং পীরি।
মহৈ-মশিং তম্বা
প্রাইমারি এজুকেসন হায়বসি নাগরিক পুম্নমক্কী অমদি জাতিগী চাউখৎনবগী ফম্বাক ওইনা শেম্লিবা য়ুম্ফম অদুনি। হৌখিবা চহি খরসিদা, ভারত্তা প্রাইমারি এজুকেসনগী মীং চনবা, মখা তমথবা, চাং নাইনা কাবগী চাং হেনগৎলকপা অমসুং পাক-শন্না লাইরিক তম্নরকপা অসিনচিংবগী হিরমদা চাউরাক্না লৈবাক অসিগী অপুনবা মীশীং শরুক অহুম থোকপগী অনি ওইদুনা অচৌবা মায়পাকপা অমা লৈখ্রে। ভারতকী ফগৎলবা এজুকেসন সিষ্টেম অসি ভারতকী শেলমিৎলোন চাউখৎহনবগী মরুওইবা মচাক অমা ওইনা লৌনৈ। চপ মান্ননা, হৌজিক ভারত্তা এলিমেন্টরি এজুকেসনগী মগুন অসিসু মরুওইবা খন্ননিংঙাই অমা ওইরি।
১ভারত্তা অঙাং পুম্নমকপু চহি তরামরি শুদ্রিফাউবা লেম্না অমদি শোয়দনা মহৈ-মশিং তমহনবা হায়বসি ভারত্তা সংবিধান্না পীরিবা ৱাশক অমনি। ভারতকী সংসদনা হন্দক্তা রাইট তু এজুকেসন এক্ট পাস তৌদুনা মসিগী খুত্থাংদা মহৈ-মশিং তম্বা হায়বসি চহি ৬তগী ১৪ ফাউবদা লৈবা অঙাং পুম্নমক্কী ফংফম থোকপা অধিকার অমা ওইহনখ্রে। মফম পুম্নমক্তা খুন্দারিবা অঙাংশীংবু স্কুলদা তমহন্নবগী খুদোংচাবশীংগা লোয়ননা চাদা ১০০ মীং চলহনবা অমসুং তমহনবা হায়রিবা য়ুনিভর্সেলাইজেসন ওফ এলিমেন্টরি এজুকেসন (UEE) অসিগী অচৌবা পান্দম অসিদি লৈবাক অসিনা হৌজিক ফাউবা ফংবা ঙমদ্রি। মসিগী অহোবা অসি মেন্সিন্নবগীদমক মালেমদা খ্বাইদগী চাউবা প্রোগ্রামশীংগী মনুংদা অমা ওইরিবা সর্ব শিক্ষা অভিয়ান অসি ইং ২০০১দা সরকারনা হৌদোকখ্রিবনি।
ইনফোর্মেসন টেক্নোলোজিগী যুগ অসিদা, ICTনা মরুওইনা খুঙ্গংগী লমদা অরৈবশীং নত্ত্রগা লৈতবশীংগী মরক্তা লৈরিবা অহোবা অসি মেনশীন্নবা থাগৎনিংঙাই ওইবা থৌদাং অমা লৌরি। ইন্দিয়া দিভলপমেন্ট গেটৱেগা মরি লৈনরিবা প্রাইমারি এজুকেসন অসি ভারত্তা য়ুনিভর্সেলাইজেসন ওফ এলিমেন্টরি এজুকেসনগী পান্দম ফংনবা মতিক চাবা রিসোর্সকী মচাকশীং পীদুনা অঙাংশীং অমসুং ওজাশীংদা মপাঙ্গল হেন্না পীনবা হোৎনবা থৌরাং অমনি।
অঙাংগী অধিকারশীং
মহৈ-মশীং তম্বা হায়বসি মীওইবগী ফংফম থোকপা অধিকারনি: নাগরিক খুদিংমক মদু ফংফম থোকই। মসি মীওই অমা অমদি সমাজ ওইনা ঐখোয়না চাউখৎপদা য়াম্না মরুওইবা অমনি।
পোলিসিশীং অমসুং স্কিমশীং
চহি ৬তগী ১৪ ফাউবগী মরক্তা লৈবা অঙাং খুদিংমক্না লেম্না অমদি শোয়দনা মহৈ-মশিং তম্নবগী অধিকার লৈ। মসি ৮৬শুবা কনষ্টিট্যুসন এমেন্দমেন্ট এক্টনা হাপচিল্লবা আর্টিকল ২১Aগী মতুংইন্না খংহল্লি।
অঙাংশীংগী মফম
অঙাংশীংগী সাইন্স কাখলনা অঙাংশীংবু ৱারি-ৱাতাই, অরায়বা, য়েংনবগী মওংদা ওইবা পাম্বৈনা সাইন্টিফিক ওইবা থৌওংশীংগী মতাংদা সাইন্স তমহল্লি, ক্রিএটিভ ওইবা ৱাখল লৈহন্নবা অমসুং তম্নবগী প্রোসেসতা খিং-খাং লাউনা শরুক য়াহন্নবা পুক্নিং থৌগৎলি।
ওজাশীংগী মফম
তাকপা অমসুং তম্বা হায়বসি মান্নদবা কয়ানা পুনবা মরুওইবা থৌরম পরিং অমনি। মান্নদবা কয়া অসি মহৈ তম্লিবশীংনা মখোয়গী পান্দমশীং ফংনবা হোৎনবা মতমদা কান্নরকই অমসুং অনৌবা লৌশিং-জ্ঞ্যান, লমচৎ-শাজৎ অমসুং হৈ-শীংবা কয়া মখোয়না তম্বগী এক্সপরিএন্সকী শরুক অদুদা হাপচিল্লি।
ওনলাইন এসেসমেন্ট
তোঙান-তোঙানবা চহি কাংলুপশীংদা মখোয়গী সবজেক্টকী নোলেজ হায়বদি আইটেম এনালাইসিসকুম্বা চেক তৌনবা তোঙান-তোঙানবা সবজেক্টকী টোপিকশীংগী এসেসমেন্ট তৌবনা ছাত্রশীংবু হন্না নিংশীংহনবা অমসুং হেন্না চাউখৎহনবদা মতেং পাংই।
মহৈ-মশীং তম্বগী খ্বাইদগী ফবা পাংথোক্কদবা থৌওংশীং
মল্টিপল ইন্টেলিজেন্স হায়বসি মীয়াম অমসুং মখোয়গী তোঙান-তোঙানবা মখলগী ইন্টেলিজেন্সশীংগী (লোজিকেল, ভিজুএল, ম্যুজিকেল, অসিনচিংবা) মরমদা ওইবা হোৱার্দ গার্দনরগী সাইকোলোজিকেল থীওরিনি। মীওই খুদিংগী ইন্টেলিজেন্স তরেৎ লৈ। মীওই অমনা অনি নত্ত্রগা অনিদগী হেনবা দোমিনেন্ট ওইবা ইন্টেলিজেন্সশীং লৈবা য়াই, অমসুং মীওই খরদদি ইন্টেলিজেন্স তরেৎমক্কী চাং মান্নবা ইন্টেলিজেন্স অমা লৈবা য়াই।
করিঅর গাইদেন্স
করিঅর গাইদেন্সনা তুংগী পুন্সিবু হেন্না ফহনবদা মতেং পাংই। শরুক অসিনা অপাবশীংদা ১০শুবা ক্লাস, গ্রেজুএসনগী মতুংদা ফংলিবা মখল মখা কয়াগী ষ্টদি অমসুং থবক্কী খুদোংচাবশীং অমসুং অতৈ ঈ-পাউগী মতাংদা খংহল্লি।
দিজিটেল লিটরেসি
ৱেব পোর্টেল অসিগী লিটরেসি কাখলনা মখল-মখা কয়াগী ওপন সোর্স টেক্নোলোজিশীং, মখল-মখা কয়াগী ফোন্ট টেক্নোলোজিশীংগী মরমদা ময়ামদা খংহল্লি অমসুং কম্প্যুটরগী ফন্দামেন্টেলশীং, বেসিক হার্দৱায়র টিপশীং, বেসিক দিজাইনিংদা কোরেলদ্রো অমসুং কম্প্যুটর শীজিন্নবগী মতাংদা য়াম্না তোইনা হংবা ৱাহংশীং শীজিন্নদুনা খনগৎলবা লম-লমগী ওইবা লোলশীংদা রিসোর্স মেটরিএল শেম্মী।
দিজিটেল লর্নিং রিসোর্সশীং
কাখল অসিনা মখল-মখা কয়াগী ওনলাইন ইন্টরেক্টিভ রিসোর্সশীংদা মীৎয়েং অমা উৎলি!
রিসোর্স লিঙ্কশীং
মসিনা SSA, সরকারগী রিসোর্সশীং, বেসিক এজুকেসন অমসুং নুপী-নুপা থোং মান্নবা, অঙাংগী অধিকার অমসুং ঙাক্লৌ, জাতি অমসুং অন্টরজাতিগী রিসোর্স লিঙ্কশীংগী কান্নরবা ৱেবসাইটশীং পীরি।


text:
প্রধান মন্ত্রি সুরক্ষিট মাত্রিত্ব অভিয়ান
তোপিক অসিনা প্রধান মন্ত্রি সুরক্ষিট মাত্রিত্ব অভিয়ানগী মতাংদা ইনফোর্মেসন পীরি।
ভারতনা সষ্টেনেবল দিভেলপমেন্ট গোলশীং (SDGs) ফংনবগী লম্বীদা চংশিনবা অমসুং 2015গী মতুংগী য়ুগতা মীৎয়েং থম্বগা লোয়ননা, মমা শিবগী চাং হন্থহনবা হায়বসি মরুওইবা পান্দম অমা ওইরক্লি। মীরোনবা খুদিংমক মরুওই অমসুং মীরোনবী নুপী খুদিংমক্না অখন্নবা কেয়র শোয়দনা ফংগদবনি। মীরোনবী নুপী অমহেক্তনা মাংজৌনবা চেক্সিন খুদম খজিক্তং নত্ত্রগা শুকফং ফংদনা পুন্সিবু খুদোং থীহনবা য়াবা কমপ্লিকেসনশীং লাকপা য়াই, মরম অদুনা মীরোনবী নুপী পুম্নমক্না ক্বালিটি লৈবা অঙাং উনদ্রিঙৈ মমাংগী সর্ভিসশীং এক্সেস তৌবা অমসুং অঙাং উন্নবা মতমদা পুন্সিবু খুদোং থীহনবা য়াবা কমপ্লিকেসনশীং থীংনবা হোৎনবা মথৌ তাই।
স্কিম কয়ামরুম ইমপ্লিমেন্ট তৌরকপগা লোয়ননা, ইনষ্টিট্যুসনেল দেলিভরিশীং অমসুং এন্টি নেটেল কেয়র (ANC) কোভরেজনচিংবা মেটরনেল হেলথ কেয়রদা অচৌবা খোংজেল য়াংশিনবা উবা ফংই। রেপিদ সর্ভে ওন চিলদ্রেন (2013 - 14)গী খ্বাইদগী নৌবা দেতাগী মতুংইন্না, ভারত্তা লৈবা ইনষ্টিট্যুসনেল দেলিভরি অসি 78.7% নি। মীরোনবী নুপীশীংনা দেলিভরিগীদমক্তা ইনষ্টিট্যুসনদা লাকপগী চাং য়াম্না হেনগৎপা উরবসু, হৌজিক ফাউবদা নুপী 61.8% খক্তনা অহানবা ত্রাইমেষ্টর (RSOC) দা অহানবা ANC ফংলি অমসুং মপুংফাবা ANC (IFA টেব্লেট 100, টেটানস টোক্সোইদ ইঞ্জেক্সন 2 অমসুং য়ামদ্রবদা ANC ভিজিট 3গী প্রোভিজন) গী কোভরেজ অসি 19.7 % ( RSOC ) ওইদুনা য়াম্না নেম্লি।
লায়েংবগী গাইদলাইনশীং ফংলবসু, মোনিটর তৌবগী মেকানিজম অমসুং সপোর্টিভ সুপরভিজন, লৈবাক শিনবা থুংনা তোঙান-তোঙানবা লেভেলশীংদা পাংথোকপা হেলথ কেয়র প্রোভাইদরশীংগী রিগুলর হেলথ ত্রেনিং অমসুং ভিলেজ হেলথ এন্ড ন্যুত্রিসন দে (VHND) অসিনচিংবা আউটরিচ প্লেটফোর্মশীং লৈবা, মেটরনেল হেলথ সর্ভিসশীংগী কোভরেজ অমসুং ক্বালিটি অসিদি হৌজিকসু অপেনবা ওইদ্রি। মেটরনেল হেলথ কেয়র সর্ভিসশীংগী হেন্না ফগৎলবা এক্সেস লৈরবফাউবদা মেটরনেল মোরটেলিটি অসি হিংনা পোকপা 1,00,000 খুদিংগী MMR অসি 167 লৈদুনা হৌজিকসু ৱাংলি। মীরোল্লিঙৈ অমসুং অঙাং উন্নবা মতমদা রিস্ক ফেক্টর অদু মতম চানা খংদোকহৌবনা থীংবগী ওইথোকপা লৈবা মরম 5না শিহনবদগী থীংবা য়াই। মসি মীরোল্লিবা নুপী অদুনা মথৌ তাবা সর্ভিসশীংগী মপুংফাবা রেঞ্জ অদু এক্সেস তৌবা ঙম্লবতদা ওইথোকপা য়াগনি।
মীরোনবী নুপী খুদিংমক্তা ক্বালিটি লৈবা ANC পীনবগী পান্দমদা গবর্ণমেন্ট ওফ ইন্দিয়ানা লৈবাক শিনবা থুংনা থা অমগী মনুংদা ANCশীং পীগদবা অরেপ্পা নুমিৎ অমা লৈহনগদবা প্রধান মন্ত্রি সুরক্ষিট মাত্রিত্ব অভিয়ান (PMSMA) হৌদোকখ্রে। মসি হেলথ ফেসিলিটিদা পীরিবা রুটিন ওইবা ANC অদুগী মথক্তা পীগদবনি।
কেম্পেইন অসিগী মরমদা
প্রধান মন্ত্রি সুরক্ষিট মাত্রিত্ব অভিয়ান (PMSMA) অসি থা খুদিংগী অরেপ্পা নুমিৎ লৈহন্নবা থৌরাং অমনি অমসুং মসিগী নুমিৎ অসিদা লৈবাক শিনবা থুংনা এন্টিনেটেল কেয়রগী শরুক অমা ওইনা ক্বালিটি লৈবা মেটরনেল হেলথ সর্ভিসশীংগী রেঞ্জ অমা পীরি।
কেম্পেইন অসিগী মখাদা, থা খুদিংগী 9শুবা নুমিত্তা প্রধান মন্ত্রি সুরক্ষিট মাত্রিত্ব ক্লিনিকশীংদা এন্টিনেটেল কেয়র সর্ভিসশীংগী মিনিমম পেকেজ অমা বেনিফিসরিশীংদা পীদুনা মীরোনবী নুপী খুদিংমক্না মীরোনবগী 2শুবা/ 3শুবা ত্রাইমেষ্টরদা য়ামদ্রবদা চেকঅপ অমদি শোয়দনা ফংহন্নবা থৌরাং তৌগনি। করিগুম্বা থা অদুগী 9শুবা নুমিৎ অদু নোংমাইজিং/ ছুতি ওইরবদি, ক্লিনিক অদু মথংগী থবক শুবা নুমিত্তা ওর্গানাইজ তৌগনি।
টার্গেট তৌরিবা বেনিফিসরিশীং
প্রোগ্রাম অসি মীরোনবগী 2শুবা অমসুং 3শুবা ত্রাইমেষ্টরদা লৈরিবা মীরোনবী নুপী খুদিংমক্তা য়ৌহন্নবা থৌরাং তৌরি।
PMSMAগী মখাদা সর্ভিসশীং এক্সেস তৌনবগী পব্লিক হেলথ ফেসিলিটিশীং
- রুরেল এরিয়াশীং – প্রাইমারি হেলথ সেন্টরশীং, কম্যুনিটি হেলথ সেন্টরশীং, রুরেল হোসপিটালশীং, সব-দিষ্ট্রিক হোসপিটাল, দিষ্ট্রিক হোসপিটাল, মেদিকেল কোলেজ হোসপিটাল
- অর্বান এরিয়াশীং – অর্বান দিসপেন্সরিশীং, অরবান হেলথ পোষ্টশীং, মেটরনিটি হোমশীং
PMSMAগী মনুংদা লৈরিবা সর্ভিসশীংগী প্রোভিজন
- ফেসিলিটি অসিদা লাকপা বেনিফিসরি পুম্নমক অহানবদা তোঙানবা রেজিষ্টর অমদা প্রধান মন্ত্রি সুরক্ষিট মাত্রিত্ব অভিয়ান (PMSMA)গীদমক রেজিষ্টর তৌই।
- রেজিষ্টর তৌরবা মতুংদা, বেনিফিসরি অদুবু OBGY/ মেদিকেল ওফিসর অদুনা য়েংদ্রিঙৈদা বেসিক ওইবা লেবোরেটোরি ইনভেষ্টিগেসনশীং অদু হান্না ANM অমসুং SNনা তৌথোকহল্লি। ইনভেষ্টিগেসনশীংগী রিপোর্ট অদু পুং অমগী মনুংদা হায়বদি বেনিফিসরিশীং অদুনা দোক্টরশীংগা মখা তাবা চেকঅপকীদমক্তা উনদ্রিঙৈদা খুৎশিন্নগনি। মসিনা লায়েংবা মতমদা হায় রিস্ক ষ্টেটস (হায়বদি এনেমিয়া, মীরোল্লৈঙৈদা লৈবা দাইএবেটিজ, হায়পরটেন্সন, ইনফেক্সন, অসিনচিংবা) খংদোক্তুনা মখা তাবা পাউতাক পীবা ঙমহনগনি। অকক্নবা কেস খরদা হায়বদি অহেনবা ইনভেষ্টিগেসনশীং মথৌ তাবশীংদদি বেনিফিসরিশীংদা ইনভেষ্টিগেসনশীং অদু তৌনবা অমসুং রিপোর্ট অদু মথংগী PMSMAদা নত্ত্রগা মহাক্কী রুটিন ANC চেক-অপ ভিজিটতা পুরক্নবা হায়গনি।
- লেব ইনভেষ্টিগেসনশীং – USG অমসুং বেসিক ওইবা ইনভেষ্টিগেসন পুম্নমক - Hb , য়ুরিন এলবুমিন, RBS (দিপ ষ্টিক), রেপিদ মেলেরিয়া টেষ্ট, রেপিদ VDRL টেষ্ট, ব্লদ গ্রুপিং, CBC ESR, USG
মখাদা পীরিবশীং অসি প্রধান মন্ত্রি সুরক্ষিট মাত্রিত্ব অভিয়ান (PMSMA)গী মতমদা পীগদবা অকক্নবা সর্ভিসকী অকুপ্পা মরোলশীংনি।
- বেনিফিসরি পুম্নমক্কী অকুপ্পা হিষ্টরি অমা লৌদুনা অমসুং খুদোংথীবা য়াবা খুদম, কমপ্লিকেসনশীং নত্ত্রগা হায় রিস্ক ষ্টেটস অমহক্তবু একজামিন তৌবা অমসুং এসেস তৌগদবনি।
- ANC চেক-অপকীদমক্তা লাক্লিবা বেনিফিসরি পুম্নমক্তা ব্লদ প্রেসর, এবদোমিনেল একজামিনেসন অমসুং নাউপুরিবা অঙাংগী হার্ট সাউন্দ একজামিনেসন তৌগদবনি।
- করিগুম্বা পব্লিক হেলথ ফেসিলিটি অমদা ভিজিট তৌরক্লিবা নুপী অমনা অকক্নবা ইনভেষ্টিগেসন অমা পাংথোকপা মথৌ তারবদি, সেম্পল অদু ফেসিলিটি অদুমক্তদা লৌদুনা টেষ্ট তৌনবগীদমক চুনবা সেন্টরদা থাগদবনি। লৌরবা সেম্পল অদু থাবা, ফল অদু মীরোনবী নুপীশীংদা পীবা অমসুং চুনবা চেক্সিন থৌরাং লৌনবগী থৌদাং অসি ANM/ MPW গী ওইগদবনি।
- ANM/ষ্টাফ নর্সনা একজামিনেসন তৌরবা মতুংদা মেদিকেল ওফিসর অদুনসু একজামিন তৌগদবনি অমসুং PMSMAগী বেনিফিসরি খুদিংমক্তু য়েংগদবনি।
- খংদোক্লবা হায় রিস্ক প্রেগনেন্সি পুম্নমক হেন্না ফগৎপা ফেসিলিটিশীংদা রিফর তৌগদবনি অমসুং ফেসিলিটিশীং অসিদা শেম্লিবা JSSK হেল্প দেস্কশীংনা রিফর তৌরক্লবা নুপীশীংদুনা ফেসিলিটি হেক য়ৌরকপগা লমজিং-লমতাক্নবগী দায়ত্ব লৌগদবনি। বেনিফিসরি পুম্নমক্তা MCP কার্দশীং ইসু তৌগদবনি।
- কমপ্লিকেসনশীং লৈবশীং য়াউনা খংদোক্লবা হায় রিস্ক নুপী পুম্নমক মেনেজ তৌদুনা OBGY/CEmOC/BEmOC স্পেসিএলিষ্টনা লায়েংহনগদবনি। করিগুম্বা মথৌ তারবদি, অসিগুম্বা কেসশীং অসি হেন্না ফগৎপা ফেসিলিটিশীংদা রিফর তৌগদবনি অমসুং ওইবা য়াবা লাইওং অমসুং পীরিবা লায়েং অদু রিফরেল স্লিপ অমদা ইগদবনি।
- মীরোল্লিঙৈগী 2শুবা/ 3শুবা ত্রাইমেষ্টরদা মীরোনবী নুপী পুম্নমক্না অলত্রাসাউন্দ অমা তৌথোক্নবা রেকমেন্দ তৌই। করিগুম্বা মথৌ তারবদি, USG সর্ভিসশীং PPP মোদ অমদা ফংহনবা য়াই অমসুং খরচ অদু JSSKগী মখাদা বুক তৌবা য়াই।
- ফেসিলিটি থাদোক্ত্রিঙৈদা মীরোনবী নুপী পুম্নমকপু ন্যুত্রিসন, পোত্থাবা, শাফবা মওংদা হক্তিন্নবা, সেফটি, অঙাং পোক্নবগী শেম-শাবা, খুদোংথীবগী খুদমশীং খংদোকপা, ইনষ্টিট্যুসনদা পোকপা অমসুং পোষ্ট-পার্টম ফেমিলি প্লানিং (PPFP)গী মতাংদা মীওই অমমম ওইনা নত্ত্রগা গ্রুপকী ওইনা কাউন্সেল তৌগদবনি।
ক্লিনিকশীং অসিদা MCP কার্দশীং মেন্সিনবা অসি তঙাইফদবা ওইহনগদবনি অমসুং ভিজিট খুদিংমক্তা মীরোনবী নুপী অদুগী কন্দিসন অমসুং রিস্ক ফেক্টর তাকপা ষ্টিকর অমা MCP কার্দ অদুদা হাপচিনগদবনি:
- অশংবা ষ্টিকর–রিস্ক ফেক্টর অমত্তা ফংদবা নুপীশীংগীদমক
- অঙাংবা ষ্টিকর – হায় রিস্ক প্রেগনেন্সি লৈবা নুপীশীংগীদমক
- হিগোক – মীরোনবনা থোকহনবা হায়পরটেন্সন
- নাপু – দাইএবেটিজ, হায়পোথাইরোইদিজম, STIগুম্বা কো-মোর্বিদ কন্দিসনশীংগা লোয়নবা মীরোনবা
মখাগী তোপিকশীং অসিদা মীৎয়েং থমগদবা কাউন্সেলিং সেসন:
- মীরোল্লিঙৈদা লৌগদবা চেক্সিন-থৌরাং
- মীরোল্লিঙৈদা লৈবা খুদোংথিনিঙাই ওইবা খুদমশীং
- অঙাং পোক্নবগী অমসুং কমপ্লিকেসনশীং থেংননবা শেম-শাবা, মথৌ তাবা মতমদা শিজিন্নগদবা কন্টেক্টকী অকুপ্পা মরোলশীং
- ফেমিলি প্লানিং
- আইরন-ফোলিক এসিদ চাবা অমসুং কেলসিয়ম সপ্লিমেন্ট লৌবা য়াউনা ন্যুত্রিসনগী মরুওইবা
- পোত্থাবা
- শাফবা মওংদা হক্তিন্নবা
- ইনষ্টিট্যুসনদা অঙাং উন্নবা
- রিফরেল ত্রান্সপোর্ট মশক খংদোকপা
- জননি সুরক্ষা যোজনা (JSY)গী মখাদা পীরিবা খুদোংচাবশীং
- জননি শিশু সুরক্ষা কার্য্যকরম (JSSK)গী মখাদা পীরিবা খুদোংচাবশীং অমসুং সর্ভিস গেরেন্তি
- অঙাং উন্নরবা মতুংগী চেক্সিন-থৌরাং
- খোম্লাং ইনবীবা অমসুং কমপ্লিমেন্টরি ফিদিং
পামদবা মীরোনবা লৈবা মীরোনবী নুপীশীংদা মওং চুম্না কাউন্সেলিং তৌরবা মতুংদা সেফ ওইবা এবোর্সন কেয়র সর্ভিসশীং পীবা মথৌ তাই।
হায় রিস্ক লৈবা নুপীশীংগী ওইবা রিফরেল ত্রান্সপোর্ট মেকানিজম: PMSMAগী মনুংদা, 108 /102 /ষ্টেটনা মপু ওইবা এম্বুলেন্সশীং/ প্রাইভেটতা এম্পেনেল তৌরবা এম্বুলেন্সশীং অসিসু হায় রিস্কনি হায়না মশক খংদোক্লবা কেসশীং লৈবশীংদু রিফর তৌবদা শীজিন্নবা য়াই।
অকুপ্পা গাইদলাইনশীংগীদমক, মফমসিদা ক্লিক তৌবীয়ু।
সোর্স: মিনিষ্ট্রি ওফ হেলথ এন্ড ফেমিলি ৱেলফেয়র


text:
24th August 2018 |
থৌদাং পাউমীদগী
ইম্ফাল, অগষ্ট ২৩ঃ মণিপুর য়ুনিভর্সিটি এ পি পান্দে মফম লৌথোক্কদবনি হায়না এম য়ু কম্ম্যুনিটিনা চংশিল্লকখিবা খোঙজংনা মরম ওইরগা নুমিৎ ৮৬নি চুপ্না থোং লোল্লুরবা মণিপুর য়ুনিভর্সিটি এ ব্লোক ঙসিদগী হাংদোক্তুনা মহৌশাগুম মথৌ তৌবা হৌখ্রে৷
য়ুনিভর্সিটি কম্ম্যুনিটিনা ৱাথোক কয়াদা চেন্নরবা ভি সি এ পি পান্দেগী মথক্তা ইনক্বারি তৌবা য়াওনা মরালগী মতিক চাবা দন্দি পীগদবনি হায়না চংশিল্লকখিবা খোঙজং অদু মণিপুর সরকারনা মপুং ওইবা দাইত্য লৌদুনা হ্যুমেন রিছোর্স দিভলপমেন্ট মিনিষ্ট্রিগী ওফিসিয়েলশিং ইম্ফালদা লাক্তুনা ৱারী শান্নরবা মতুং এম ও য়ু সাইন তৌনদুনা য়ানবা পুরকখিবগা লোয়ননা মিনিষ্ট্রিগী মাইকৈদগী এম য়ু কম্ম্যুনিটিগী দিমান্দশিং অদু ইন টোটো থবক ওইনা ওন্থোক্কনি হায়বগী থাজবা পীরকপদগী খোঙজং হন্দোক্তুনা ঙসি এ ব্লোক হাংদোক্তুনা মহৌশাগুম থবক তৌবা হৌখিবনি৷
ঙসি অয়ুক পুং ১১.৩০ রোম তাবদা এম য়ুগী এ ব্লোক হাংদোকপগী থৌরম অদুদা সিভিল সোসাইটি ওর্গনাইজেসনশিংগী লুচিংবশিংসু য়াওখি৷ য়ানবা পুরকখিবদগী এম য়ু ব্লোক হাংদোক্তুনা মথৌ তৌখ্রবসু মখোয়না তাল্লিবা দিমান্দশিং অদু থবক ওইনা পাঙথোক্ত্রিবা ফাওবা খোঙজং হন্দোকপগী ৱাফমদি লৈতে হায়রি৷
মুসুগী প্রসিদেন্ট দয়ামন্দনা হায়খিবদা, য়ুনিভর্সিটি অসি মতম কুইনা থোং লোল্লুবনা মহৈরোইশিংগী পুন্সিদা চাওনা অকায়বা লাকপা অদুগা সরকারগা য়ানখিবা অদুগী মতুংইন্না ঙসি এ ব্লোক হাংদোকখিবনি হায়রি৷
অমরোমদা এম য়ু কম্ম্যুনিটি অমসুং ঐচ অার দি মিনিষ্ট্রিগী ওফিসিয়েলশিংগা এম ও য়ু সাইন তৌনখিবা অদুগী মতুংইন্না য়ুনিভর্সিটি অসিগী হান্নগী রেজিষ্ট্রার প্রোঃ এম শ্যামকিশ্বরগী মহুৎতা য়ুনিভর্সিটি অসিগী অাই সি এ ক্যুগী ডাইরেক্টর প্রোঃ ঐচ দোরেন্দ্রজিৎ মহাক্কী নোর্মেল দ্যুটিগী মথক্তা ইনক্বারি চত্থরিঙৈ মনুং নুমিৎ ৩০নিগী ওইনা ভি সি ইন চার্জগী ফম পুহনখ্রে৷(মখা লা ৪দা)


text:
স্কোলারশিপশীং
সেক্সন অসিনা মখল-মখা কয়াগী চহি গ্রুপশীং অমসুং ষ্টদিশীংগীদমক পীরিবা স্কোলারশিপশীংগা মরি লৈনবা ইনফোর্মেসন পীরি।
- নহা ওইরিবা আর্টিষ্টশীংদা পীরিবা স্কোলারশিপ
- তোপিক অসিনা নহা ওইরিবা আর্টিষ্টশীংদা পীরিবা স্কোলারশিপশীংগী মতাংদা ইনফোর্মেসন পীরি।
- প্রি-মেত্রিক স্কোলারশিপশীং
- সেক্সন অসিদা গবর্ণমেন্টনা স্পোন্সর তৌরিবা প্রি-মেত্রিক স্কোলারশিপ পুম্নমক কোনশিল্লি।
- পোষ্ট-মেত্রিক স্কোলারশিপশীং
- সেক্সন অসিদা গবর্ণমেন্টনা স্পোন্সর তৌরিবা পোষ্ট-মেত্রিক স্কোলারশিপশীং পুম্নমক কোনশিল্লি।
- লিমোনগী ইন্দষ্ট্রিদা থবক শুরিবা শীন্মীশীংগী অঙাংশীংদা পীরিবা স্কোলারশিপ স্কিম
- তোপিক অসিনা লিমোনগী ইন্দষ্ট্রিদা থবক শুরিবা শীন্মীশীংগী অঙাংশীংদা নেসনেল জুট বোর্ডনা স্পোন্সর তৌদুনা পীরিবা স্কোলারশিপকী মতাংদা খংহল্লি।
- কলচরেল টেলেন্ট সর্চ স্কোলারশিপ স্কিম
- তোপিক অসিনা কলচরেল টেলেন্ট সর্চ স্কোলারশিপ স্কিমগী মতাংদা ইনফোর্মেসন পীরি। মিনিষ্ট্রি ওফ কলচরগী ওটোনোমস ওর্গানাইজেসন অমা ওইরিবা সেন্টর ফোর কলচরেল রিসোর্সেস এন্ড ত্রেনিং (CCRT) অসিনা কলচরেল টেলেন্ট সর্চ স্কোলারশিপ (CTSS) স্কিম অসি ইমপ্লিমেন্ট তৌরি।


text:
টিকা থাবা
তোপিক অসিনা টিক থাবগী মতাংদা ইনফোর্মেসন পীরি।
- চহি খুদিংগী অঙাং মিলিয়ন 1.4গী মথক্তা, কোম্না ফংলিবা ভেক্সিনশীংনা থীংবা ঙম্বা লায়নাশীংনা নাদুনা শিরি।
- লায়নাশিং অসিগী মনুংদা মিজলস, হেমোফিলস ইনফ্লুএঞ্জা তাইপ B (Hib)না থোকহনবা মেনিনজাইটিস, দিপথেরিয়া, টিতানস, পরতুসিস (হুপিং কফ), য়েল্লো ফিভর, পোলিও অমসুং হেপাটাইটিস B অসি য়াউরি। রোতাভাইরসনা থোকহনবা ন্যুমোনিয়া অমসুং দাইরিয়াগুম্বা অতৈ অনাবশীং থীংনবা অনৌবা ভেক্সিনশীং শেমগৎলে অমসুং হৌজিক্কী হেন্না পাক শন্না শিজিন্নরে।
- টিকা থারবা অঙাংশীং অসি, মখোয়বু শোয়নাইহনবা নত্ত্রগা শিহনবা ঙম্বা অসিগুম্বা শাথীরবা লায়নাশীং অসিদগী ঙাকথোক্লে। অঙাং পুম্নমক্না প্রোতেক্সন অসি ফংনবগী হক লৈ।
- নুপীমচা অমসুং নুপামচা খুদিংমকপু মপুং ফানা টিকা থাবা মথৌ তাই। ঙন্না ঙাকথোকহৌবা হায়বসি য়াম্না মরুওই। অঙাং অদুগী অহানবা অমসুং অনিশুবা চহিগী টিকাশীং অসি অখন্ননা মরুওই। মীরোনবী নুপীশীংনা মখোয় মশামকপু অমসুং মখোয়গী নৌনা পোক্লিবশীংবু ঙাকথোক্নবা টেতানসকী টিকা থাদোকপা হায়বসি মরুওই।
- হৌখিবা চহিশিং অসিদা অঙাংশীংবু টিকা থাবগী প্রোগ্রেস লৈজরবসু, ইং 2008দা অঙাং মিলিয়ন 24গী ময়া নক্না হায়বদি চহি খুদিংগী পোক্লিবা অঙাংগী 20% লোম অসি পুন্সিগী অহানবা চহিদা পীগদবা রুটিন টিকাশীং ফংখিদে।
- মমা মপা নত্ত্রগা অতৈ শেন্নরিবশীংনা করিগীদমক্তা টিকা থাবা অসি মরুওইরিবনো হায়বা, রেকমেন্দ তৌরবা টিকা থাবগী সেদ্যুল, অমসুং মখোয়গী অঙাংশীং অদু মফম কদাইদা টিকা থাগনি হায়বদু খংজিনবা মথৌ তাই।
- অপিকপা অনাবা নত্ত্রগা মীমান্নদবা নত্ত্রগা মালন্যুত্রিসন লৈবা অঙাংশীংদা টিকা থাবা হায়বসি শাফৈ হায়বসি মমা মপা নত্ত্রগা অতৈ শেন্নরিবশীংনা খংবা মথৌ তাই।
মরুওইবা ৱাফমশীং:
- টিকা থাবা অসি য়াম্না মরুওইবনি। রেকমেন্দ তৌরিবা টিকা থাবগী সিরিজ অসি অঙাং খুদিংমক্না মপুং ফানা ফংবা তাই। ঙন্না ঙাকথোকহৌবা হায়বসি মরুওই; অহানবা চহি অমসুং অনিশুবা চহিগী টিকাশীং অসি খ্বাইদগী মরুওই। মমা মপা নত্ত্রগা অতৈ শেন্নরিবা মীওই পুম্নমক্না করম্বা মতমদা মথৌ তারিবা টিকাশীং অদু মপুং ফাহনগদগে হায়বদু ত্রেন তৌরবা হেলথ ৱার্কর অমগী পাউতাক ইন্দুনা চৎপা তাই।
- টিকা থাবনা শাথীরবা লায়না কয়াদগী ঙাকথোকই। টিকা থাদবা অঙাং অমনা নারকপা, মতম চুপ্পগী ওইনা মীমান্নদবা নত্ত্রগা মচি কাদবা, অমসুং শিবফাউবা য়াউরকপা য়াই।
- অপিকপা অনাবা নত্ত্রগা শোয়নাইবা অমা নত্ত্রগা মচি কাদবা অঙাং অমবু টিকা থাবদা খুদোংথীবা লৈতে।
- মীরোনবী নুপী অমসুং মখোয়গী নৌনা পোক্লিবা অঙাং পুম্নমক টেতানসতগী ঙাকথোকপা তাই। করিগুম্বা নুপী অমা ঙল্লিঙৈদা টিকা থাখিবা ওইরবফাউবদা মহাক্না টেতানস তোক্সোইদ টিকাগী মতাংদা ত্রেন তৌরবা হেলথ ৱার্কর অমগা তান্নবা চংই।
- টিকা থারিবা মীওই খুদিংগী অনৌবা সিরিঞ্জ অমা শিজিন্নগদবনি। ভেক্সিন পীবা খুদিংগী অনৌবা সিরিঞ্জ অমা শীজিন্ননবা মীয়াম্না হায়গদবনি।
- মীয়াম্না কুংনা লৈরবা মতমদা লায়নানা থুনা শন্দোকপা ঙম্মী। চগুংননা লৈবা অঙাং পুম্নমক, মরুওইনা রিফ্যুজি নত্ত্রগা উপদ্রবকী ফিভমশীংদা, মরুওইনা মিজলস ঙাকথোক্নবা খুদক্তা টিকা থাগদবনি।
- টিকা থাদ্রিঙৈ মমাং খুদিংদা অঙাং অমগী (নহা অমগী) ভেক্সিনেসন কার্ড অদু হেলথ ৱার্কর অদুদা উৎকদবনি।
সপোর্ট তৌরিবা ইনফোর্মেসন
টিকা থাবা হায়বসি য়াম্না মরুওই। রেকমেন্দ তৌরিবা টিকাগী সিরিজ অসি অঙাং খুদিংমক্না মপুং ফানা ফংবা তাই। ঙন্না ঙাকথোকহৌবা হায়বসি মরুওই; অহানবা চহি অমসুং অনিশুবা চহিগী টিকাশীং অসি খ্বাইদগী মরুওই। মমা মপা নত্ত্রগা অতৈ শেন্নরিবা মীওই পুম্নমক্না করম্বা মতমদা মথৌ তারিবা টিকাশীং অদু মপুং ফাহনগদগে হায়বদু ত্রেন তৌরবা হেলথ ৱার্কর অমগী পাউতাক ইন্দুনা চৎপা তাই।
অঙাংশিংবু পুন্সিগী ঙল্লিঙৈদা টিকা থাদোকপীগদবনি। নুপীমচা অমসুং নুপামচা অনিমক্না রেকমেন্দ তৌরবা ভেক্সি পুম্নমক মতম চানা লৌবা হায়বসি মরুওই। ভেক্সিন খরদি মপুং ফাবা প্রোটেক্সনগীদমক মল্টিপল দোজ মথৌ তাই। টিকা খুদিংমক অসি মশীং শুনা অঙাং খুদিংমক্তা পীবা মথৌ তাই।
পুন্সিগী অহানবা চহি অমসুং মসিগী মতুংদা অঙাংশীংবু ঙাক-শেন্নবগীদমক মমা মপা অমসুং হেলথ ৱার্করশীংনা মফম অদুগী টিকা থাবগী সেদ্যুল অদু ইনবা তাই।
করিগুম্বা অঙাং অমনা পুন্সিগী অহানবা অমসুং অনিশুবা চহিদা টিকা থাবগী মপুং ফাবা সিরিজ অদু লোয়হৌদ্রবদি অঙাং অদুবু য়ারিবমখৈ থুনা টিকা থাদোকপীবা হায়বসি খ্বাইদগী মরুওই। মসি অখন্নবা কেম্পেইনশীংগী মনুংদা পাংথোকপা য়াই।
টিকা থাবনা শাথীরবা লায়না কয়াদগী ঙাকথোকই। টিকা থাদবা অঙাং অমনা নারকপা, মতম চুপ্পগী ওইনা মীমান্নদবা নত্ত্রগা মচি কাদবা, অমসুং শিবফাউবা য়াউরকপা য়াই।
টিকা থাবনা অঙাংশীংবু খ্বাইদগী শাথীবা অঙাং ওইরিঙৈগি লায়না অয়াম্বদগী ঙাকথোকই। মীমান্নদ্রবা অঙাংশীং য়াউনা অঙাং পুম্নমকপু ভেক্সিন পীবা মথৌ তাই। অঙাং অমবু ভেক্সিন কাপ্তুনা নত্ত্রগা পীথক্তুনা টিকা থাই। ভেক্সিনশীং অদুনা অঙাংদুগী দিফেন্সশীং শাগত্তুনা লায়নাশীংদগী ঙাকথোকই। লায়না অদুনা চংলক্ত্রিঙৈদা টিকা থাবখক্তনা মদুগী কান্নবা ফংবা ঙম্মী।
টিকা থাদোক্তবা অঙাং অমদা মিজলস, হুপিং কফ অমসুং শীবা য়াবা অতৈ লায়নাশীং নারকপা য়াই। লায়নাশীং অসিদগী হিংহৌবা অঙাংশীং অদু শোল্লি অমসুং চাউজন থী। মখোয়দু মতম চুপ্পগী ওইনা শোয়নাইবা য়াই। মখোয় অদু কোন্না মালন্যুত্রিসন অমসুং অতৈ অনাবশীংদগী শিরকপা য়াই।
অঙাং পুম্নমকপু ট্যুবরক্যুলোসিস অমসুং লেপ্রোসিগী মওং খরদগী শরুক খরদা ঙাকথোকপা ঙম্বা BCG (Bacille Calmette-Guérin) ভেক্সিন টিকা থাদোক্কদবনি।
অঙাং পুম্নমক দিপথেরিয়া, টেতানস অমসুং পরটুসিসতগী ঙাকথোক্নবা DTP ভেক্সিন (DPT ভেক্সিন হায়নসু খংনবা) টিকা থাদোকপা মথৌ তাই। দিপথেরিয়ানা মথক থংবা রেস্পিরেটরি ত্রেক্কী ইনফেক্সন থোকহল্লি অমসুং মসিগী কেস অয়াম্বদা শ্বর হোনবা নুংঙাইতবা অমসুং শিহনবসু য়াউই। টেতানসনা মসলশীং কনশিলহল্লি অমসুং মসল ফাজিনবনা অনাবা ফাউহন্দুনা শিহনবসু য়াই। পরটুসিস নত্ত্রগা হুপিং কফনা রেস্পিরেটরি ত্রেক শোকহল্লি অমসুং চয়োল মরিদগী নিপাল ফাউবা লোক খুহল্লি। লায়না অসি পিক্লিবা অঙাংদা য়াম্না খুদোংথীনিঙাই ওই।
মীরোনবী নুপী অমসুং অঙাং পুম্নমক টেতানসতগী ঙাকথোক্নবা টিকা থাদোক্কদবনি।
- নুপী নত্ত্রগা ইনখৎলক্লিবী অমা মীরোন্দ্রিঙৈগী মমাং অমসুং মনুংদা য়ামদ্রবদা টেতানস টোক্সোইদ দোজ অনিগী টিকা থাদোকপনা নৌনা পোক্লিবা অঙাং অদুগী পুন্সিগী অহানবা চয়োল অনিদু ঙাকথোকই অমসুং মমা অদুবুসু ঙাকথোকই।
- চয়োল 6 শুরবা মতমদা, অঙাং অমদা মমাদা পীখিবা টেতানসকী প্রোটেক্সন অদু শাংদোকহন্ননবা টেতানস টোক্সোইদকী (DTP (DPT) ভেক্সিনগী টেতানস কম্পোনেন্ট অদু) অহানবা দোজ অদু পীবা মথৌ তাই।
মালন্যুত্রিসন, ফত্তবা মেন্টেল দিভেলপমেন্ট অমসুং তাবা অমসুং উবগী অশোয়বশীং লৈহন্নবগী মরম অমা ওইরিবা মিজলসতগী ঙাকথোক্নবা টিকা থাদোকপা মথৌ তাই। অরুম হৌবা অমসুং উনশাদা ঙাংবা, মসিগা লোয়ননা লোক খুবা, নপ মহি চেনবা নত্ত্রগা মমিৎ ঙাংলবদি অঙাং অদুদা মিজলস লৈরে হায়বগী খুদম্নি। মিজলসনা অঙাং অমা শিহনবা য়াই।
অঙাং পুম্নমকপু পোলিওদগী ঙাকথোক্নবা টিকা থাদোকপীগদবনি। খোং-খুৎ থরেক থরেক তৌবা নত্ত্রগা লেংবা ঙমদবা হায়বসি পোলিওগী খুদম্নি।
DTP (DPT), হেপাটাইটিস B অমসুং Hib A ভেক্সিনশীং পুন্সিনবা পেন্টাভেলেন্ট ভেক্সিন অমা (ভেক্সিন মঙা অমত্তা ওইনা পুন্সিনবা) নেসনেল ইমুনাইজেসন প্রোগ্রামশীংদা শিজিন্নরক্লি।
রোতাভাইরসনা থোকহনবা দাইরিয়া অসি কমন ওই অমসুং য়াম্না খুদোংথীনিঙাই ওইবা য়াই। মসিনা চহি 5গী মখাদা লৈবা অঙাং অয়াম্বা শোকহল্লি। শাথীবা রোতাভাইরস দাইরিয়া অসি হেলথ কেয়র এক্সেস তৌবদা লুবা চাউখৎলক্লিবা লৈবাকশীংদনা হেন্না কমন ওই। মসিনা চহি 5গী মখাদা লৈবা, মরুওইনা চহি 2গী মখাদা লৈবা অঙাংশিং য়াম্না শিহল্লি। রোতাভাইরস ঙাকথোক্নবা ভেক্সিন পীবনা ভাইরস অসিনা থোকহনবা দাইরিয়াদগী ঙাকথোকই। অদুম ওইনমক, রোতাভাইরস ভেক্সিন লৌরবা অঙাংশীংদা অতৈ বেক্টেরিয়া নত্ত্রগা ভাইরসনা থোকহনবা দাইরিয়াদি অদুমক লৈরকপা য়াই।
জাপানিজ এন্সেফেলাইটিস ভাইরস অসি মরুওইনা এসিয়া লৈবাক্কী খুঙ্গংগী লমশীংদা কাংনা শন্দোকই। মসিনা নাহল্লবা অনাবশীংগী শরুক অহুম থোকপগী অমা শিহনবা শাথীবা অনাবা অমনি। হিংহৌবা অয়াম্বশীংদা ব্রেইন শোকহল্লি। ভেক্সিন অসি শিজিন্ননবগী নেসনেল গাইদলাইনশীংগী মতাংদা পাউতাক অমসুং ইনফোর্মেসন লৌনবগীদমক ত্রেন তৌরবা হেলথ ৱার্কর অমা তান্নগদবনি।
খোম্লাং অমসুং নুপী অমনা অঙাং পোক্লবা মতুং অহানবা নুমিৎ খরনিদা পুথোকপা অনংবা নাপু মচুগী খোম্লাং কোলোষ্ট্রম অসিনা দাইরিয়া, ন্যুমোনিয়া অমসুং অতৈ লায়নাশীংদগী ঙাকথোকই। করিগুম্বা মতমদা কোলোষ্ট্রম অসি অঙাংশীংদা লায়না চংহন্দনবা ইম্যুনিটি শেমগৎপদা মতেং পাংবা নৌনা পোকপা অঙাং অমগী ‘অহানবা ভেক্সিন’ ওইনা লৌনৈ।
ভিটামিন A ৱাৎপসি কমন ওইবা মফমদা, থা মরিদগী তরুক খুদিংগী থা 6 তগী চহি 5 ফাউবগী অঙাং খুদিংদা দোজ ৱাংবা ভিটামিন A (নত্ত্রগা সিরপ) অসি পীজৈ। ভিটামিন A অসি রুতিন ইমুনাইজেসন (থা 9 শুবা মতমদা কাপ্পা মিজলস ভেক্সিনগুম্বা) অমসুং অখন্নবা ইমুনাইজেসন কেম্পেইনশীংদা য়েন্থোকই। ভিটামিন A অসিসু মিজলস লায়েংবগী মরুওইবা শরুক অমনি।
অপিকপা অনাবা নত্ত্রগা শোয়নাইবা অমা নত্ত্রগা মচি কাদবা অঙাং অমবু টিকা থাবদা খুদোংথীবা লৈতে।
অপিকপা অনাবা নত্ত্রগা শোয়নাইবা অমা নত্ত্রগা মচি কাদবা অঙাং অমবু টিকা থাবদা খুদোংথীবা লৈতে।
- মমা-মপাশীংনা মখোয়গী অঙাং অদু অরুম লাইহৌ, লোক খুবা, লোক থুংবা, দাইরিয়া নত্ত্রগা অতোপ্পা অনাবা খরনা নাই হায়দুনা অঙাং অদুবু টিকা থাদোক্নবা তৌদে। অদুম ওইনমক য়াম্না কন্না নাবা নত্ত্রবদি অঙাং অমবু টিকা থাদোকপীবদা করিসু কাইদে।
- নামা শোয়রবা নত্ত্রগা মচি কাদবা অঙাং অমা টিকা থাদোকপদা অকাইবা লৈতে। করিগুম্বা অঙাং অমা HIV-পোজিটিভ ওইরবদি নত্ত্রগা HIV-পোজিটিভ ওইরে হায়না চিংনরবদি অঙাং অদুদা করম্বা ভেক্সিন পীগদগে হায়বগী মতাংদা ত্রেন তৌরবা হেলথ ৱার্কর অমগা তান্নগদবনি।
- ইঞ্জেক্সন অমগী মতুংদা, অঙাং অদু কপ্পা য়াই নত্ত্রগা লাইহৌ, উনশাদা ঙাংবা নত্ত্রগা উনশা খজিক্তং চাথৎপা য়াই। মসি নোর্মেলনি অমসুং মসিনা ভেক্সিন অদু মথৌ তৌরি হায়বা উৎলি। থা 6কী মখাদা লৈবা অঙাংশীংদি খোম্লাং তোইনা পীথক্কদবনি; খরা চাউরবা অঙাংশীংনা মহি-মনাই অমসুং মপং মরাং কায়না পীজ-পীথক্কদবনি। করিগুম্বা অঙাং অমদা লাইহৌ কন্না হৌরবদি (সেলসিয়স দিগ্রি 38গী মথক্তা) অঙাং অদুবু ত্রেন তৌরবা হেলথ ৱার্কর নত্ত্রগা হেলথ সেন্টর অমদা পুগদবনি।
- মিজলস অসি মচি কাদবা অঙাংশীংগীদমক্তদি খ্বাইদগী খুদোংথীনিঙাই ওই, মরম অদুনা করিগুম্বা মালন্যুত্রিসন অদু শাথীরবদি মখোয়বু মিজলসতগী ঙাকথোক্নবা টিকা থাদোক্কদবনি।
মীরোনবী নুপী অমসুং মখোয়গী নৌনা পোক্লিবা অঙাং পুম্নমক টেতানসতগী ঙাকথোকপা তাই। করিগুম্বা নুপী অমা ঙল্লিঙৈদা টিকা থাখিবা ওইরবফাউবদা মহাক্না টেতানস তোক্সোইদ টিকাগী মতাংদা ত্রেন তৌরবা হেলথ ৱার্কর অমগা তান্নবা চংই।
- মফম কয়াদা লৈরিবা মমাশীংনা হায়জেনিক ওইদবা ফিভমশীংদা অঙাং উনরি। মসিনা নৌনা পোক্লিবা অঙাংশীংবু মরুওইনা শীহল্লিবা টেতানস অসি মমা অমসুং অঙাং অদুদা চংলকপগী খুদোংথীবা লৈহল্লি।
- করিগুম্বা মীরোনবী নুপী অমা টেতানস ঙাকথোক্নবা টিকা থাদোক্ত্রবা, অমসুং টেতানস বেক্টেরিয়া নত্ত্রগা স্পোরশীংনা নুপী অদুগী হকচাংদা চংলকই অমসুং মহাক্কী হকচাং অদুসু রিস্ক লৈরকই।
- টেতানস বেক্টেরিয়া নত্ত্রগা স্পোরশীং অসি অমোৎপা অশোকপশীংদা হৌই। করিগুম্বা নাউফম মরি (umbilical cord) অদু অমোৎপা থাংনা কক্লবা নত্ত্রগা করিগুম্বা অমোৎপা অমহেক্তনা মরি (cord) অদুগী মতোন অদুদা থেংলুরবদি বেক্টেরিয়া অসি শেম্লকপা ঙম্মী। মরি অদু ককপদা শিজিন্নবা খুৎলায় অদু চামথোক্কদবনি, ফুত্তোক্কদবনি নত্ত্রগা মৈরি অমদা শাহনগদবনি অমসুং ঈংথহনগদবনি। পোক্লবা মতুং চয়োল অমগী ওইনা, অঙাং অদুগি নাউফম মরি অদু তরু-তনান্না থমগদবনি। পোৎশক অমত্তা ষ্টম্প (stump) অদুগী মথক্তা থম্লোইদবনি।
- মীরোনবী নুপী পুম্নমক টেতানসতগী ঙাকথোক্নবা টিকা শোয়দনা থাদোক্কদবনি। মসিনা মমা অমসুং নৌনা পোক্লিবা অঙাং অনিমক ঙাকথোকই।
মীরোনবী নুপী অমা টিকা থাদোকপদা অকাইবা লৈতে। মহাকপু মখা সেদ্যুলশীগী মতুংইন্না টিকা থাদোক্কদবনি:
মওং চুম্না মতম কান্নরগা কাপ্পা দোজ মঙাগী মতুংদদি, মমা অদু পুন্সিগী ওইনা শাফরে অমসুং মহাক্কী অঙাংশীং অদুগী পুন্সিগী অহানবা চয়োল খরদি শাফরে।
টিকা থারিবা মীওই খুদিংগী অনৌবা সিরিঞ্জ অমা শিজিন্নগদবনি। ভেক্সিন পীবা খুদিংগী অনৌবা সিরিঞ্জ অমা শীজিন্ননবা মীয়াম্না হায়গদবনি।
- সিরিঞ্জ অমসুং য়েত্তুমশীং পুন্না, ইমুং অমগী মীওশীংদা ওইরবসু, শিজিন্নমিন্নবনা, থৱাই মাংবা য়াবা লায়না কয়া শন্দোকহল্লকপা ঙম্মী। মীওই খুদিংগী অনৌবা সিরিঞ্জ অমা শিজিন্নগদবনি।
- এমর্জেন্সি য়াউনা সেটিং অমহেক্তদা, ইমুনাইজেসন পুম্নমক্তা অমুক্তমক শিজিন্নবা য়াবা সিরিঞ্জ হায়বদি ওটো-দিসএবল সিরিঞ্জ অসি শিজিন্নগদবনি।
- ভেক্সিন পীবা খুদিংগী মমা মপা অমসুং অতৈ শেন্নরিবশীংনা অনৌবা সিরিঞ্জ অমা পীনবা হায়গদবনি। হেলথ ৱার্করশীংনা সিরিঞ্জ অমসুং অতৈ কান্নদবা অরেম-অপাশীং শাফবা মওংদা মাংহনগদবনি।
মীয়াম্না কুংনা লৈরবা মতমদা লায়নানা থুনা শন্দোকপা ঙম্মী। চগুংননা লৈবা অঙাং পুম্নমক, মরুওইনা রিফ্যুজি নত্ত্রগা উপদ্রবকী ফিভমশীংদা, মরুওইনা মিজলস ঙাকথোক্নবা খুদক্তা টিকা থাগদবনি।
মীয়াম্না মখোয়গী য়ুম থাদোক্তুনা চেলহনগদবা এমর্জেন্সিশীং থোক্লকপনা লৌনগনবা লায়না তোয়না শন্দোকহল্লি। মরম অদুনা, ময়ুম মকৈ লৈজদ্রবা চহি 15গী মখাদা লৈবা অঙাং পুম্নমকপু মখোয়না হেক খুন্দা লৈতাবগা হায়বদি খুদক্তা, মরুওইনা মিজলসকী টিকা থাদোক্কদবনি।
অঙাংশীং অদু মচি কাদ্রবা নত্ত্রগা ফত্তবা সেনিটেসনগী ফিভমদা হিংলবদি মিজলস অসি হেন্না শাথীবা ওই।
- মিজলসকুম্বা লায়নাশীং অসি য়াম্না থুনা শন্দোকই। মিজলসকা লোয়নরবা অঙাং অমবু অতৈ অঙাংশিংদগী লাপথোক্না থম্বীবা, ত্রেন তৌরবা হেলথ ৱার্কর অমনা য়েংথোকহনবা অমসুং ভিটামিন Aগী দোজ ৱাংনা পীবা মথৌ তাই।
- মফম অমদা মিজলস থোরক্লবদি অঙাংশীং অদু টিকা থাদোকপীগদবনি। থংনবা মফমদসু পাউ পীদুনা অঙাংশীংবু টিকা থাদোকহনগদবনি।
করিগুম্বা রুটিন ওইবা অঙাংগী ইমুনাইজেসন অসি পাংথোকখিদবা তারবদি, নেসনেল গাইদলাইন্সকী মতুংইন্না ইমুনাইজেসনশীং অদু মপুং ফাহন্নবা ত্রেন তৌরবা হেলথ ৱার্কর অমগা তান্নবীগদবনি। করিগুম্বা অঙাংগী ভেক্সিন পীবগী রেকোর্দ অদু মাংখিবা তারবা অমসুং অঙাং অদুদা করম্বা ভেক্সিন পীখ্রে হায়বদু মমা মপা অদুনা নিংশিংদ্রবদি, দোজশীং অদু অমুক হন্না পীবনা হেন্না ফগনি।
টিকা থাদ্রিঙৈ মমাং খুদিংদা অঙাং অমগী (নহা অমগী) ভেক্সিনেসন কার্ড অদু হেলথ ৱার্কর অদুদা উৎকদবনি।
- ভেক্সিন পীবগী সেদ্যুল অদু নেসনেল গাইদলাইন্সকী মতুংইন্না পীবা হায়বসি মরুওই। অঙাংশীংবু রেকমেন্দ তৌরবা চহিশীংদা টিকা থাদোকপীগদবনি অমসুং রেকমেন্দ তৌবা মতুংইন্না মতম খন্নহন্দুনা মথংগী দোজ অদু পীগদবনি।
- অঙাং অমা টিকা থাবা মতমদা, হেলথ ৱার্কর অদুনা ভেক্সিন, করম্বা দোজনো (অহানবা, অনিশুবা, অসিনচিংবা) অমসুং তাং অদু ইমুনাইজেসন নত্ত্রগা হেলথ কার্দ অদুদা রেকোর্দ তৌশিন্দুনা মমা মপা নত্ত্রগা শেন্নরিবা মীওইদুদা পীগদবনি। টিকা থাবশীংদু রেকোর্দ তৌগদবনি অমসুং হেলথ ক্লিনিক অদুদা থমজিনগদবনি। মমা মপা নত্ত্রগা অতৈ শেন্নরিবা মীওইশীং অদুনা ইমুনাইজেসন কার্দ অদু থমজিনবা অমসুং মদু অঙাংদুগী মথংগী ভেক্সিন কাপ্পা মতমদা পুরকপা হায়বসি য়াম্না মরুওই। মদুগা লোয়ননা, হেলথ ৱার্কর অদুনা চিত্থহৌবা নত্ত্রগা লেমহৌরিবা ভেক্সিনশীং অদুগী মরমদা মমা মপা নত্ত্রগা অতৈ শেন্নরিবা মীওইশীং অদুদা ইনফোর্মেসন পীবিবসু য়াই।
সোর্স: UNICEF


text:
নেসনেল দিজাষ্টর মেনেজমেন্ট প্লান
তোপিক অসিনা নেসনেল দিজাষ্টর মেনেজমেন্ট প্লানগী মতাংদা ইনফোর্মেসন পীরি।
নেসনেল দিজাষ্টর মেনেজমেন্ট প্লান (NDMP)না ভারতপু দিজাষ্টরদগী ঙাকথোকপা অমসুং মীওইবগী পুন্সি অমসুং লন-থুম মাং-তাকহনবদগী হন্থহন্নবা পান্দম থম্লি। প্লান অসি “সেন্দাই ফ্রেমৱার্ক” অসিগী মরুওইবা থীম মরিদা হায়বদি, মমীং ওইনা পল্লবদা, দিজাষ্টরগী রিস্কপু খংবা, দিজাষ্টর রিস্ক গবর্নেন্স হেন্না ফগৎহনবা, দিজাষ্টর হন্থহনবদা মীৎয়েং চংবা (ষ্ট্রকচরেল অমসুং নন-ষ্ট্রকচরেলগী পাম্বৈশীংগী খুত্থাংদা) অমসুং দিজাষ্টরগীদমক শেম-শাদুনা লৈবা, ঙন্না ৱার্নিং পীরকপা অমসুং দিজাষ্টর অমা থোকখ্রবা মতুংদা হেন্না ফগৎপা মওংদা শেমগৎ-শাগৎপা হায়বসিদা য়ুম্ফম ওই।
ভিজন
ভারত অসি দিজাষ্টরবু মায়পাক্না মায়োক্নবা ঙম্বা ওইহনবা, দিজাষ্টরগী রিস্ক মায়পাক্না হন্থহনবা ঙম্বা, অমসুং লৈঙাক্কী থাক পুম্নমক্তা অমসুং কম্যুনিটিশীংগী মরক্তা দিজাষ্টরশীং থেংনবগী মপাঙ্গল হেনগৎহন্দুনা মীওইবগী পুন্সি, হিংনবগী লম্বী, অমসুং ইকোনোমিক, ফিজিকেল, সোসিএল, কলচরেল অমসুং এনভাইরোনমেন্টেলগী এসেটশীং অসিবু পাক-চাউনা মাং-তাকহনবা হন্থহনবা হায়বসিনি।
পান্দমশীং
DM এক্ট 2005 অমসুং NPDM 2009দা পীরিবা মেন্দেট অদুগা লোয়ননা, নেসনেল প্লান অসিনা সেন্দাই ফ্রেমৱার্কতা পীরিবা নেসনেল কমিটমেন্ট অসিগা মরি লৈনহল্লি। মসিগী মতুং ইন্না, NDMPগী পান্দমশীং অসি মখাদা পীরিবশীংসি ওইগনি:
- দিজাষ্টরগী রিস্ক, খুদোংথীবগী হৌরকফমশীং অমসুং খুদোংথীনিঙাইগী মরমদা খংবা হেনগৎহনবা।
- লোকেলদগী সেন্টর ফাউবগী থাক পুম্নমক্তা দিজাষ্টর রিস্ক গবর্নেন্সকী মপাঙ্গল কনখৎহনবা।
- ষ্ট্রকচরেল, নন-ষ্ট্রকচরেল অমসুং ফাইনান্সিএল মিজরশীংগা লোয়ননা পাক-চাউবা কেপাসিটি দিভেলপমেন্টগী খুত্থাংদা দিজাষ্টর থেংনবা ঙম্নবগী দিজাষ্টরগী রিস্ক হন্থহনবদা পুক্নিং চংবা।
- মায়পাক্না পাউখুম পীবা ঙম্নবগীদমক দিজাষ্টরগী শেম-শাবা হেনগৎহনবা।
- রিকোভরি, রিহেবিলিটেসন অমসুং রিকনষ্ট্রক্সনদা “হেন্না ফগৎনবা শেমগৎলু” হায়বসি প্রোমোট তৌবা।
- দিজাষ্টরশীং থীংবা অমসুং দিজাষ্টরগী রিস্ক অমসুং মীওইবগী পুন্সি, শিনফম, হকশেল অমসুং এসেটশীং (ইকোনোমিক, ফিজিকেল, সোসিএল, কলচরেল অমসুং এনভাইরোনমেন্টেল) মাংবসি পাক-চাউনা হন্থহনবা থীংবা।
- মায়পাক্না থেংনবা ঙম্বা হেনগৎহনবা অমসুং অনৌবা দিজাষ্টর রিস্কশীং থোরকপা থীংবা অমসুং লৈরিবা রিস্কশীং হন্থহনবা।
- দিজাষ্টরনা মাং-তাকহনবা অমসুং খুদোংথীহনবা থিঙনবা অমসুং হন্থহন্নবা ইন্টিগ্রেটেদ অমসুং ইনক্লুসিভ ওইবা ইকোনোমিক, ষ্ট্রকচরেল, লিগেল, সোসিএল, হেলথ, কলচরেল, এজুকেসনেল, ইনভাইরোনমেন্টেল, টেক্নোলোজিকেল, পোলিটিকেল অমসুং ইনষ্টিট্যুসনেলগী পাম্বৈশীং শিজিন্নবা প্রোমোট তৌবা।
- দিজাষ্টরগী রিস্কশীং হন্থহন্নবা অমসুং মেনেজ তৌনবা লোকেল ওথোরিটি অমসুং কম্যুনিটি অনিমক মপাঙ্গল কনখৎহনবা।
- দিজাষ্টর মেনেজমেন্টগী এস্পেক্ট পুম্নমক্তা সাইন্টিফিক অমসুং টেক্নিকেল কেপেবিলিটিশীং হেন্না মপাঙ্গল কনখৎহনবা।
- মাং-তাকহনবা কয়াবু মায়পাক্না মায়োক্নবা ঙম্নবা অমসুং কম্যুনিটিদা য়ুম্ফম ওইবা দিজাষ্টর মেনেজমেন্টগীদমক্তা, লেভেল পুম্নমক্তা কেপাসিটি শেমগৎপা।
- দিজাষ্টর মেনেজমেন্টকী তোঙান-তোঙানবা এস্পেক্টশীংদা থবক তৌরিবা তোঙান-তোঙানবা মিনিষ্ট্রিশীং অমসুং দিপার্টেমেন্টশীংনা লৌগদবা শক্লোনশীং অমসুং থৌদাংশীং অদু ময়েক শেংনা পীবা।
- দিজাষ্টরগী রিস্ক লৈহন্দবা অমসুং থাক পুম্নমক্তা মসি হন্থহনবগী কলচর প্রোমোট তৌবা।
- দিজাষ্টর মেনেজমেন্টগী থৌরাংশীং অসি দিভেলপমেন্টকী প্লানিং অমসুং প্রোসেসতা পুন্সিন্নবা তৌবা।
প্লান অসিগী মরুওইবা ফিচরশীং
- প্লান অসিনা দিজাষ্টর মেনেজমেন্টকী ফেজ পুম্নমক হায়বদি প্রিভেন্সন, মিটিগেসন, রেসপোন্স অমসুং রিকোভরি অসি কোনশিল্লি।
- খুদোংথীবা খুদিংমক্কী ওইনা, নেসনেল প্লান অসিদা শিজিন্নরিবা এপ্রোচ অসিগা সেন্দাই ফ্রেমৱার্ক (Sendai Framework)তা পীরিবা প্রাইওরিটি মরি অসি দিজাষ্টর রিস্ক রিদক্সনগী প্লানিং ফ্রেমৱার্কতা মখাদা পীরিবা থীমেটিক এরিয়া মঙা অসিগী মখাদা অমত্তা ওইনা পুন্সিল্লি:
- রিস্কপু খংবা
- ইন্টর-এজেন্সি কোওরদিনেসন
- DRRদা ইনভেষ্ট তৌবা – ষ্ট্রকচরেল মিজরশীং
- DRRদা ইনভেষ্ট তৌবা – নন-ষ্ট্রকচরেল মিজরশীং
- কেপাসিটি দিভেলপমেন্ট
- অঙনবা ৱার্নিং, মেপশীং, সেটলাইট ইনপুটশীং, ইনফোর্মেসন দিসেমিনেসন
- মী অমসুং শা-ঙাশীং শাফবা মফমদা থৈদোকপা
- মী অমসুং শা-ঙাশীং থীবা অমসুং কনবা
- হিদাক-লাংথক পীবা
- থক্নবা ঈশীং/ ঈশীংগী পম্পশীং/ সেনিটেসনগী ফেসিলিটিশীং/ পব্লিক হেলথ
- চানবা চিঞ্জাক অমসুং চংদবা য়াদবা সপ্লাইশীং
- কম্যুনিকেসন
- লৈনবা য়ুম অমসুং টেম্পরেরি ওইবা লৈফমশীং
- পাৱর
- ফ্যুএল
- ত্রান্সপোর্টেসন
- রিলিফকী পোৎ-চৈশীং অমসুং সপ্লাই চেনগী মেনেজমেন্ট
- শা-ঙাগী অপুম-অশাশীং মফম চানা লোয়শিনবা
- চানবা তাংলবা মফমশীংদা শা-ঙাশীংগী পীজনবা চিঞ্জাকশীং
- রিহেবিলিটেসন অমসুং লাইভষ্টোক অমসুং অতৈ শা-ঙাবু শাফনা থম্বা অমসুং ভেটরিনরি কেয়র
- দেটা কলেক্সন অমসুং মেনেজমেন্ট
- রিলিফ এমপ্লোয়মেন্ট
- মিদিয়া রিলেসনশীং
- প্লান অসিগী রেসপোন্স পার্ট অসিনা হেন্দবুক অমগুম্না শিজিন্নগদবা মেত্রিক্স অমদা এরেঞ্জ তৌবা এক্টিভিটি তরানিপাল মশক খংদোক্লে:
- প্লান অসিনা স্ত্রেংথনিং দিজাষ্টর রিস্ক গবর্নেন্সকী চেপ্টর অমসু পুন্সিল্লি। সেক্সন অসিদা পীরিবা জেনেরেলাইজ তৌরবা রেসপোন্সিবিলিটি মেত্রিক্স অসিনা দিজাষ্টর রিস্ক গবর্নেন্সকী থীমশীং শম্লপ্না তাকই অমসুং সেন্টর অমসুং ষ্টেটশীংগী এজেন্সিশীং অমসুং মখোয়না লৌগদবা শক্লোনশীং শেংনা তাকই। মেত্রিক্স অসিদা দিজাষ্টর রিস্ক গবর্নেন্স মপাঙ্গল কনখৎহন্নবা সেন্ট্রেল অমসুং ষ্টেট গবর্নমেন্টশীংনা থবক পাংথোক্কদবা থীমেটিক এরিয়া তরুক লৈ। মখোয় অদু মখাদা পীরি:
- DRR বু মেইনষ্ট্রিম অমসুং ইন্টিগ্রেট তৌবা অমসুং ইনষ্টিট্যুসনবু মপাঙ্গল কনখৎহনবা
- কেপাসিটি দিভেলপমেন্ট
- শরুক য়ানিংবগী এপ্রোচ প্রোমোত তৌবা
- মীখলদা খল্লবা মীহুৎশিংগা থবক তৌমিন্নবা
- গ্রিভান্স রিদ্রেস মেকানিজম
- ক্বালিটি ষ্টেন্দর্দ প্রোমোট তৌবা, অমসুং দিজাষ্টর রিস্ক মেনেজমেন্টগীদমক এৱার্দ পীবা
- মসিনা গবর্নমেন্টকী এজেন্সি অমসুং দিপার্টমেন্ট পুম্নমক্কী মরক্তা হোরাইজোন্টেল অমসুং ভর্টিকেল ইন্টিগ্রেসন লৈহল্লি। প্লান অসিনা মেত্রিক্স ফোর্মেট অমদা লৈবা পঞ্চায়ট অমসুং অর্বান লোকেল বোদি লেভেল অমগী লেভেল পুম্নমক্কী রোল অমসুং রেসপোন্সিবিলিটিশীংসু তাকই। প্লান অসিগী দিজাষ্টর মেনেজমেন্টদা নত্তনা দিভেলপমেন্ট প্লানিংদসু কান্নবা পীগদবা রিজনেল এপ্রোচ অমা লৈজৈ।
- মসি দিজাষ্টর মেনেজমেন্টকী ফেজ পুম্নমক্তা স্কেল ওনবা য়াবা মওংদা ইমপ্লিমেন্ট তৌবা ঙম্নবা দিজাইন তৌই। মসিনা অঙনবা ৱার্নিং, ইনফোর্মেসন দিসেমিনেসন, মেদিকেল কেয়র, ফ্যুএল, ত্রান্সপোর্টেসন, থীবা অমসুং রেস্ক্যু তৌবা, শাফবা মফমদা থৈদোকপা, অসিনচিংবা মরুওইবা থবক-থৌরমশীং, দিজাষ্টর অমবু থেংনরিবা এজেন্সিশীংগী চেকলিষ্ট অমগুম্না থবক তৌনবা মশক খংদোকই। মসিনা রিকোভরিগী জেনেরেলাইজ তৌরবা ফ্রেমৱার্ক অমসু পী অমসুং ফিভম অমা এসেস তৌনবা অমসুং অমুক হন্না হেন্না ফগৎনা শেমগৎ-শাগৎনবগী ফ্লেক্সিবিলিটি পী।
- দিজাষ্টরশীংবু মায়োক্নবা কম্যুনিটিশীংবু শেম-শাহন্নবা, মসিনা ইনফোর্মেসন, এজুকেসন অমসুং কম্যুনিকেসনগী এক্টিভিটিশীংগী হেন্না মথৌ তাবদুদা অহেনবা মীৎয়েং থম্মী।
মপুংফাবা NDMP এক্সেস তৌনবগীদমক্তা, মফমসিদা ক্লিক তৌবীয়ু।
সোর্স : NDMA


text:
108 এমর্জেন্সি রেসপোন্স সর্ভিস
108 সর্ভিসশীং
108 সর্ভিসশীং
1-0-8 এমর্জেন্সি রেসপোন্স সর্ভিস অসি মেদিকেল, পুলিস অমসুং ফায়র (মৈহৌ-লাংপোক) এমর্জেন্সিশীংগী 24X7 এমর্জেন্সি সর্ভিস অমনি। সর্ভিস অসি অন্ধ্র প্রদেশ, গুজরাট, উত্তরাখন্দ, গোৱা, টামিল নাডু, কর্নাটকা, আসাম, মেঘালয়া, মধ্য প্রদেশ, হিমাচল প্রদেশ, ছটিসগর, উত্তর প্রদেশ, রাজস্থান, কেরলা ষ্টেটশীং অমসুং দাদ্রা অমদি নগর হাবেলি অমসুং দামন অমদি দিউ হায়রিবা য়ুনিয়ন টেরিটোরি 2সিদা ফংই। মসিগী মপুং ওইবা শক্তমদি, মসিনা 24x7 এমর্জেন্সি সর্ভিস অমা পীবসিনি। লেন্দলাইন নত্ত্রগা মোবাইল এমর্জেন্সিদগী এক্সেস তৌবা য়াবা টোল ফ্রি নম্বরনা চাংচত্তা মিনট 18গী মনুংদা নঙোন্দা এমর্জেন্সি হেল্প ফংহনগনি।
1-0-8 অসি মখাদা পিরিবা হিরমশীং অসিগীদমক্তা দাইল তৌবা য়াই:
- পুন্সি অমা কন্নবা।
- চত্থরিবা ক্রাইম অমগী রিপোর্ট পীনবা।
- মৈহৌ-লাংপোক অমগী পাউ পীনবা।
এমর্জেন্সিশীংগী মখলশীং
করিগুম্বা ‘মীয়ামগী ওইবা সিরিয়স এমর্জেন্সি’ লৈত্রবদি 1-0-8দা কোল তৌবীগনু। মসি ঈ-পাউ লৌনবা নত্ত্রগা খোমজিন্নবা নম্বর অমা নত্তে। 1-0-8দা দাইল তৌদুনা ফাগি অমগুম্না শান্নবীগনু। মদুনা তশেংনা থোকপা এমর্জেন্সি অমগী কোল অদু ব্লোক তৌহন্দুনা পুন্সি অমা মাংহনবা য়াই। করিগুম্বা নহাক্না শোয়খিদুনা 1-0-8দা কোল তৌখিবা তারবদি, পাইরক্লিবা ওফিসর অদুনা থম্নবা হায়রক্ত্রিবফাউবা ফোন ককথৎলোইদবনি।
GVK - EMRI
GVK EMRI (এমর্জেন্সি মেনেজমেন্ট এন্ড রিসর্চ ইনষ্টিট্যুট) হায়বসি ভারত্তা লৈরিবা এমর্জেন্সি মেনেজমেন্ট সর্ভিসশীংগী মাংজিন থারিবা (pioneer) অমনি। পব্লিক প্রাইভেট পার্টনরশিপ (PPP) মোডতা নোট-ফোর-প্রোফিট প্রোফেসনেল ওর্গানাইজেসন অমা ওইনা চলাইরিবা, GVK EMRI অসি ঙসিদি ভারত্তা লৈবা খ্বাইদগী চাউবা প্রোফেসনেল এমর্জেন্সি প্রোভাইদর ওইরে।
GVK EMRI না মেদিকেল, পুলিস অমসুং ফায়র এমর্জেন্সিশীং “1-0-8 এমর্জেন্সি সর্ভিস"গী খুত্থাংদা হেন্দল তৌই। মসি ষ্টেট-ওফ-আর্ট এমর্জেন্সি কোল রেসপোন্স সেন্টরশীং খুত্থাংদা পীরিবা ফ্রি সর্ভিস অমনি অমসুং অন্ধ্র প্রদেশ, গুজরাট, উত্তরাখন্দ, গোৱা, টামিল নাডু, কর্নাটকা, আসাম, মেঘালয়া, মধ্য প্রদেশ, হিমাচল প্রদেশ, ছটিসগর, উত্তর প্রদেশ, রাজস্থান, কেরলা ষ্টেটশীং অসিদা অমসুং দাদ্রা অমদি নগর হাবেলি অমসুং দামন অমদি দিউ হায়রিবা য়ুনিয়ন টেরিটোরি 2সিদা, দ্রোপ বেক এম্বুলেন্স 996 য়াউনা এম্বুলেন্স 7016তগী হেনবা শিজিন্নরি। চহি অমদা এমর্জেসিন মিলিয়ন 30 দা পাউখুম পীদুনা মীওই মিলিয়ন 1 গী পুন্সি কন্নবা ভিজন অমগা লোয়ননা, GVK EMRIনা অহেনবা ষ্টেট কয়াদসু মসিগী গারি অমসুং সর্ভিসশীং হেনগৎহন্নবা পান্দম থম্লি।
রিসর্চ অমসুং এনালাইটিক্সতা অহেনবা মীৎয়েং থমদুনা, GVK EMRIনা ওভরওল এমর্জেন্সি মেনেজমেন্ট সিনারিও অসি হেনগৎহন্দুনা মীওই কয়ানা অৱা-অনা নংলিবসি হন্থহন্নবা প্লান তৌরি।
ভারত্তা GVK EMRI-108গী এক্সেসিবিলিটি
ওগষ্ট 15, 2005দা হায়দ্রাবাদতা 108 এমর্জেন্সি রেসপোন্স সর্ভিস হৌদোকখিবদগী, GVK EMRIনা হৌজিক্কী ওইনা, অন্ধ্র প্রদেশ ষ্টেট শিনবা থুংনা নোংমদা এমর্জেন্সি 3500গী মথক্তা লৌখৎপগা লোয়ননা এম্বুলেন্স 802গা লোয়ননা ইন্টিগ্রেটেদ এমর্জেন্সি সর্ভিস অমা পীরি।
GVK EMRI অসি হৌজিক্কী ওইনদি অন্ধ্র প্রদেশ, গুজরাট, উত্তরাখন্দ, গোৱা, টামিল নাডু, কর্নাটকা, আসাম, মেঘালয়া, মধ্য প্রদেশ, হিমাচল প্রদেশ, ছটিসগর, উত্তর প্রদেশ, রাজস্থান, কেরলা হায়রিবা ষ্টেট 14 অমসুং দাদ্রা অমদি নগর হাবেলি অমসুং দামন অমদি দিউ হায়রিবা য়ুনিয়ন টেরিটোরি 2সিদা চলাইরি।
তোঙান-তোঙানবা ষ্টেটশীংদা য়েন্থোক্লিবা এম্বুলেন্সশীং
- অন্ধ্র প্রদেশ - 802
- গুজরাট - 671
- উত্তরাখন্দ - 245
- গোৱা - 33
- টামিল নাডু - 638
- কর্নাটকা - 517
- আসাম - 899
- মেঘালয়া - 47
- মধ্য প্রদেশ - 604
- হিমাচল প্রদেশ - 174
- ছটিসগর - 540
- উত্তর প্রদেশ - 1194
- রাজস্থান - 592
- কেরলা - 43
- দাদ্রা & নগর হাবেলি অমসুং দিউ & দামন - 13 (বোট এম্বুলেন্স য়াউনা)
ভলুন্টিয়রস ইন কেস ওফ এমর্জেন্সি (VoICE)
ভলুন্টিয়রিজম (Volunteerism) হায়বসি এমর্জেন্সি অমত্তা রিপোর্ট ফংদবা (unreported) অমসুং পাউ ফংদবা (unattended) হায়বসি লৈহন্দনবগীদমক GVK EMRIনা পায়খৎপা অচৌবা খোংথাং অমনি। 1-0-8 সর্ভিসশীংগী মতাংদা নোলেজ অমসুং ইনফোর্মেসন মীয়ামদা পাক-শন্না খংহন্নবগীদমক ভলুন্টিয়রশীংগী লিষ্ট অমা শেম্নবা GVK EMRI না থৌরাং তৌরি। ভলুন্টিয়রশীংনা মখাদা পিরিবা এরিয়াশীং অসিদা মতেং পাংবা য়াই:
- টেলিফোনগী খুদোংচাবা লৈতবা মীওইশীংদা মতেং পাংনবগীদমক এমর্জেন্সিশীং রিপোর্ট তৌবা।
- এম্বুলেন্স য়ৌরক্তিবফাউবা ভিক্টিম অদুদা মতেং পাংবা।
- ভিক্টিমশীং হোস্পিটালদা লোয়নদুনা চৎপা অমসুং মশক খংদবা ভিক্টিমশীংগী রিফরেল (referral) ওইনা থবক তৌবা।
- করিগুম্বা এম্বুলেন্স অদু মথৌ চিল্লবা নত্ত্রগা ফংদ্রবদি, ভিক্টিম অদুবু এম্বুলেন্সনা লৌখৎখিগদবা উনফম পোইন্ট অদুফাউবা পুবা নত্ত্রগা ভিক্টিম অদুবু হোস্পিটালদা চুমদ্রিংনা পুবা।
GVK EMRIগী এক্সপেক্টেসনশীং (expectations)
অহানবা রেস্পোন্দেন্ট ওইনা: ভিক্টিম অদুদা প্রি-হোস্পিটাল কেয়র পীবা। খুদম ওইনা, করিগুম্বা ভলুন্টিয়র অমনা দোক্টর ওইরবদি, মেদিকেল এমর্জেন্সি থোরকপদা, এম্বুলেন্স অদুনা মফম অদুদা য়ৌরক্ত্রিঙৈদা মহাক্না প্রি-হোস্পিটাল কেয়র পীবা য়াই।
এটেন্দি (খোংলোই/ সেবারি) অমা ওইনা: ভলুন্টিয়র অদুনা ভিক্টিম অদুবু এম্বুলেন্স/ হোস্পিটালদা লোয়নবীবা য়াই।
পাইলোট (দ্রাইভর) ওইনা: খুদক্কী ওইবা অনাবনচিংবা নান্থোকপা য়াদবা ফিভম্না মরম ওইদুনা করিগুম্বা এম্বুলেন্সকী GVK EMRIগী ফিল্ড ষ্টাফ অদু ফংদ্রবদি ভলুন্টিয়র অদুনা গারি থৌদুনা ভিক্টিম অদুবু হোস্পিটালদা পুদুনা মতেং পাংবা য়াই।
ভেহিকল মেকানিক ওইনা: ফিল্ড ওপরেসনশীংদা অপন-অরাক থোকহন্দনবগীদমক GVK EMRI নেটৱার্ক ভেহিকলশীংগী মাইনর/ মেজর রিপিয়ার অমসুং সর্ভিসিংদা মতেং পাংবা য়াই।
সোর্স: GVK EMRI


text:
হন্নমুক পোকলবা খৃস্ট্যান অমা ওইরবা হায়বসিনা তাকলিবসি করিনো?
ব্রাহং: হন্নমুক পোকলবা খৃস্ট্যান অমা ওইরবা হায়বসিনা তাকলিবসি করিনো?
পাওখুম: হন্নমুক পোকলবা খৃস্ট্যান অমা ঐরবা হায়বসিনা তাকলিবসি করিনো? ৱাহং অসিবু পাওখুমলিবা খ্বায়দগী চুমলবা ৱাহৈ পরেংশিংদি বাইবলদগী লৌথোরকপা যোহন 3: 1-21 অসিনি। ইবুঙো যীশু খৃষ্টনা নিকোদীম কৌবা ফারিসিশিংগী মরক্তগী মমিং লৈরবা অমসুং সানহেদ্রিমগী (য়িহুদিশিংগী লৈঙাকপা অমা) মেম্বর ওইবা মীশক অমদা ৱা ঙাঙলি। নিকোদীম অহিংদা যীশুগী নাক্তা লাকখি। নিকোদীম যীশুদা হংনবা ৱাহংশিং পুরকখি।
যীশুনা নিকোদীমদা ৱারী শাবদা, ইবুঙোনা হায়খি: “খ্বায়দগী শোয়দবদা, ঐনা নঙোন্দা হায়রিবসিনি, কনাগুম্বা অমনা হন্নমুক পোকপা ঙমদ্রবদি, ঈপুরোয়গী লৈবাক মহাকনা উবা ঙমদে।” নিকোদীমনা ইবুঙোদা হায়জখি, “করমনা মী অমনা অহল ঐরবা মতমদা হন্নমুক পোকপা ঙমগদৌরিবনো? মহাকনা মমা পুকনুঙদা অনীরক হন্না চঙলগা পোকপা ঙমগদৌরিবরা?” যীশুনা খুমখি, “খ্বায়দগী চুমনা, ঐহাকনা নঙোন্দা হায়রবদা, কনাগুম্বা অমনা ঈশিং অমসুং থৱায়গী মতেঙনা হন্নমুক পোক্ত্রবদি, মহাকনা ঈপুরোয়গী লৈবাক্তা চঙবা ঙমদে। মদুনি হকচাঙদগী পোকলকপনা হকচাঙ ওই থৱায়দগী পোকলকপনা থৱায় ওই হায়রিবসি। ঐহাকনা নঙোন্দা হায়রিবসি ঙকপা তৌগনু নহাক হন্নমুক পোক্কদৌরিবনি।....”( যোহন 3: 3-7)
“হন্নমুক পোকপা” হায়রিবা ৱাতাসিগী ময়েকনা তাবদি “মথক্তগী পোকলকপা ” হায়বনি। নিকোদীমগী থাংগৈশেংবা অৱাতপা অমা লৈরমই। মহাক থম্মোয়গী অহোঙবা অমা - লাইনিংগী শকলোন হোংবা ওইনা পামজখি। অনৌবা মপোক, হন্নমুক পোকলবা হায়রিবসি, থাজরবা মীশক অদুদা লোমনাইদবা পুন্সি পীবিরবা ঈপুরোয়গী থবক অমনি (2 কোরিন্থীয় 5:17, তীতা 3:5- 1 পীতর 1:3; 1 যোহন 2:29, 3:9, 4:7, 5:1-4, 18)। যোহন 1:12, 13 না তাকই মদুদি “হন্নমুক পোকপা” হায়বসিনসু যীশু খৃষ্টগী মিংদা থাজরবগী মপান্না “ঈপুরোয়গী মচাশিং ঐরকপা ” ৱাখল্লোন ফোংদোকই।
ৱাহং অসি মশানা লাকচৈ, “মী অমনা করিগীদমক হন্নমুক পোকপা মথৌ তারিবনো?” পাখোন চতপা পোলনা এফিশিয়া 2:1 দা হায়, “অমহিকসুং নখোয়গী অয়োল অরান অমসুং পাপশিংনা নখোয়বু শিহল্লবা মতমদা ইবুঙো মহাকনা নখোয়বু হিংহনবিরে......” রোমীয় 3:23 দা রোমীয়শিংদা পাখোন চতপসিনা ইখি, ‘‘মরমদি ঐখোয় পূম্নমক অরানবা তৌবা মরমনা ঈপূরোয়গী মতিক মঙাল ফংবা ঙমদে।’’ মরম অসিনা, মীশক অমনা পাপ কোকখিনবা অমসুং ঈপুরোয়গা মরী অমা থমবা ঙমনবা মরমগীদমক হন্নমুক পোকপা মথৌ তায়।
মদুবু করমনা ওইগদৌরিবনো? এফিসিয়া 2:8,9 না তাকই, ‘‘মরমদি পুকনিংগী থাজবতনা অদোমবু কনবীবা ওইরগসু মসি থৌজালননি, অদুনা মসি অদোমদগী লাকখিবা খুদোল নত্তে, ঈপুরোয়দগীনি- মী কনামত্তনা চাওথোকপা ঙমদনবা, থবকতগীসু নত্তে।’’ কনাগুম্বা অমবু “কনবীরবা” মতমদুদা অসিগুম্বা নিপা নত্রগা নুপী অসি হন্নমুক পোকলবনি, লাইনিংগী ওইনা নৌথোকলবনি, অদুনা হৌজিক মহাক অনৌবা মপোক্কী ফংফম থোকপা ওইনা ঈপুরোয়গী অঙাং অমা ওইরবনি। ক্রোস মথক্তা ইবুঙোনা শিখিবা মতমদুদা পাপকী অতৌমল পীবীখিবা অমত্তা ঙায়রবা, যীশু খৃষ্টবু থাজবা হায়বসিনা, থৱায়গী ঐনা “হন্নমুক পোকপা” ঐরবা অসিবু খঙহল্লি। “মরম অসিনা, কনাগুম্বা মীশক অমনা খৃষ্টদা হিংলবদি, মহাক অনৌবা মপোক অমদা পোক্লবনি।...” (2 কোরিন্থীয় 5:17A)।
ইবুঙো যীশু খৃস্টবু অদোমগী লানবীবা মপু ওইনা সুকথা থাজখিদবা থোক্লবদি, থৱায় অশেঙবগী ৱাতাকপু ইবুঙোনা অদোমগী থম্মোয়দা হায়রকপনি হায়না অদোমনা খনবা ঙমগদ্রা? অদোম হন্নমুক পোকপা মথৌ তাই। ঙসি, অদোম খৃষ্টদা অনৌবা মপোক অমা ওইনা পোকপা ঙমননবা লাল্লুবগী লাইশোল অদু হায়জবা ঙমলগদ্রা? “তৌইগুম্বসুং ইবুঙোবু লৌশিল্লবা মখৈদা, হায়বদি ইবুঙোগী মিংদা থাজরবা মখোয় অদুদা, ঈপুরোয়গী মচাশিং ওইরকননবা ইবুঙোনা মতিক পীবিরে। মখোয় পোকখ্রবা অদুগীদি ইদগীসু, হকচাংগী নিঙবদগীসু, মীগী নিঙবদগীসু অমত্ত নত্তে, হায়বদি ঈপুরোয়দগীনি” (যোহন 1: 12-13)।
অদোমনা যীশু খৃষ্টবু অদোমগী লানবীবা মপু ওইনা লৌশিনবা পাম্বীদুনা হন্নমুক পোকপীরবদি, অশেম্বা লাইশোল অমা সিদা লৈরে। নিংশিংগদবদি, লাইশোল অসি নত্রগা অতৈ অতোপ্পা লাইশোল অমা হায়বনা অদোমবু কনবীবা ঙমলোই। অদোমবু পাপতগী কনবীবা ঙমগদবদি খৃষ্টদা থাজবখক্তননি। লাইশোল অসিদি মঙোন্দা থাজরে অমদি অদোমবু লানবীবা পীনবীবগী মহাকপু থাগতপা ফোংদোকপগী ঈপুরোয়দা ফোংদোকপা ইচম চম্বা থৌওং অমনি। ‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’
‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’
মসিদা ইরিবশিং অসি পারুবদগী খৃষ্টগীদমক করি ৱারেপ লৌখ্রবগে? লৌখ্রবদি, মখাগী বুটন ‘‘ঐহাক ঙসি খৃষ্টবু লৌশিঞ্জরে’’ হায়বসিদা ক্লিক তৌবীয়ু।
English
হন্নমুক পোকলবা খৃস্ট্যান অমা ওইরবা হায়বসিনা তাকলিবসি করিনো?


text:
অঙাংগী হকশীংবু মশক খংবা
তোপিক অসিদা অঙাংগী হকশীংগী মরুওইবা য়ুম্ফম অদু নৈনরি।
কনাবু “অঙাং” অমনি হায়না খংনগদগে?
অন্তর্জাতিগী আইন মতুংইন্না, চহি 18গী মখাদা লৈরিবা মীওইবা খুদিংমকপু ‘অঙাং’ অমনি হায়না লৌই। মসি মালেমনা য়ানরবা অমসুং অন্তর্জাতিগী আইনগী খুৎলায় ওইরিবা য়ুনাইটেদ নেসন্স কনভেনসন ওন দি রাইটস ওফ দি চাইল্ড (UNCRC)না অয়াবা পীরবা ৱাহন্থোক অমনি।
ভারতনা মতম পুম্নমক্তা চহি 18গী মখাদা লৈবা মীওই কাংলুপ্পু ময়েক শেংবা আইনগী খুজিংগুম্না (distinct legal entity) লৌই। মরম অসিনা চহি 18 শুরবা মীওইশীংখক্তনা ভোট থাদবা য়াবগী নত্ত্রগা গারি থৌবগী লাইসেন্স লৌবা নত্ত্রগা আইনগী ওইবা য়ান-চেরোল ইনবগী অয়াবা ফংলিবনি। চাইল্ড মেরিএজ এক্ট 1929গী মতুংইন্না চহি 18গী মখাদা লৈবা নুপীমচা অমা অমসুং চহি 21গী মখাদা লৈবা নুপামচা অমনা লুহোংবা য়াদে। মসিগীসু মথক্তা, ইং 1992দা UNCRCদা অয়াবা পীরবা মতুংদা, ভারতনা য়েংশিনবীবা অমসুং ঙাক-শেনবগী মথৌ তাবা, চহি 18গী মখাদা লৈবা মীওই পুম্নমক্না লৈবাক অসিদগী মতেং শোয়দনা ফংহনবা য়ানবগীদমক্তা জুভেনাইল জষ্টিসকী আইন অসি শেমদোকখি।
মচং ওইবা ৱাফমশীং
- চহি 18গী মখাদা লৈবা মীওই পুম্নমক অঙাংশীংনি।
- অঙাং ওইরিঙৈ মতম হায়বসি মীওইবা পুম্নমক্না থেংনরকপা থৌওং পরিং অমনি।
- অঙাং ওইরিঙৈ মতমদা অঙাংশীংনা তোঙান-তোঙানবা এক্সপিরিএন্সশীং থেংনৈ।
- অঙাং পুম্নমকপু ফুবা-চৈবা অমসুং তুহৎপদগী ঙাকথোকপা মথৌ তাই।
করিগীদমক্তা অঙাংশীংনা অখন্নবা মীৎয়েং মথৌ তারিবনো?
- মখোয়না হিংলিবা পুন্সি মরেলগী ফিভমদা অঙাংশীংনা অহলশীংদগী হেন্না শোকহন্নিংঙাই (vulnerable) ওই।
- মরম অদুনা, সরকার অমসুং সমাজনা পাংথোকপা অমদি পাংথোক্তবা থবকশীংদগী মখোয়না অতৈ চহি মতাংশীংদগী হেন্না শোকহল্লি।
- ঐখোয়গীসিসু য়াউনা সমাজ অয়াম্বদা, অঙাংশীং অসি মখোয়গী মমা-মপাগী সম্পতিনি, নত্ত্রগা মপুং-মরৈ ফাদ্রিবা নত্ত্রগা সমাজগী ওইনা করিগুম্বা খরা তৌবা ঙমদ্রিবশীংনি হায়বগী মীৎয়েংদা য়েংনৈ।
- অঙাংশীং অসি মখোয় মশাগী ৱাখল লৈজবা, ফোংদোক্নবগী মীৎয়েং অমা লৈবা, খন্দোক-খঞ্জিনগী পাঙ্গল লৈবা অমসুং লেপ্নবগী মপাঙ্গল লৈবা মীওইগুম্না লৌনদে।
- মথক থোংবা মপুং-মরৈ ফারবশীংনা লমজিংবীবগী মহুত্তা, মখোয়গী পুন্সি অসি মপুং-মরৈ ফারবশীংদুনা লেপ্পি।
- অঙাংশীংগী ভোট নত্ত্রগা রাজনিতিগী ওইবা ঈথীল লৈতে অমসুং শেলমিৎলোনগী পাঙ্গল য়াম্না লৈতে। অয়াম্বা মতমদা মখোয়গী খোল্লাউশীং তাবীদে।
- অঙাংশীং অসি মরুওইনা ওৎ-নৈবা অমসুং তুহৎপীবদগী শোকহন্নিংঙাই ওই।
অঙংগী হকশীং অদু করি-করিনো?
- চহি 18গী মখাদা লৈবা মীওই পুম্নমক্না ঐখোয়গী লৈবাক অসিবু ঙাক্লিবা আইন্না পীরিবা থাক অমসুং হকশীং অমসুং ঐখোয়না অয়াবা পীখ্রবা অন্তর্জাতিগী আইনগী খুৎলায়শীং ফংনবগী হক লৈ।
- ভারতকী সংবিধান্না অঙাং পুম্নমকপু, মখোয়গীদমক্তা অখন্ননা শেম্লবা অকক্নবা হকশীং ফংহনগনি হায়না থাজবা পীরি। মখোয়শীংদুগী মনুংদা:
- চহি 6-14 ফাউবগী মনুংদা লৈবা অঙাং পুম্নমক্তা ইলিমেন্টরি এজুকেসন অসি লেম্না অমসুং শুকশোয় শোয়দনা ফংহনবগী হক (আর্টিকল 21A)।
- চহি 14 শুদ্রিফাউবা হকচাং শোক্নিংঙাই ওইবা শিনফম অমহেক্তদগী ঙাক-শেনবগী হক (আর্টিকল 24)।
- ওৎ-নৈবদগী অমসুং শেলমিৎলোনগী তঙাইফদবনা মরম ওইদুনা মখোয়গী চহি নত্ত্রগা মপাঙ্গলগা চান্নদবা শিনফমদা নমদুনা চংহন্দনবা ঙাক-শেনবগী হক (আর্টিকল 39(e))।
- অফবা মওংদা শেমগৎনবা অমসুং নিংতম্বা অমসুং থাক লৈবগী ফিভমশিংদা মান্নবা তঞ্জা অমসুং খুদোংচাবা ফংবা অমসুং অঙাং অমসুং নহা ওইরিঙৈ মতমবু ওৎ-নৈবা অমসুং ৱাখলদা অমদি মশাদা থাদোকপগী মায়োক্তা লৈবা হক (আর্টিকল 39(f))।
মরি লৈনবা রিসোর্সশীং
-
এবোলিসন ওফ চাইল্ড লেবর ইন ইন্দিয়া ষ্ট্রাতেজিজ ফোর 11শুবা 5 ইয়ার প্লান
-
এবোলিসন ওফ চাইল্ড লেবর ইন ইন্দিয়া ষ্ট্রাতেজিজ ফোর 11শুবা ফাইভ ইয়ার প্লান একজেক্যুটিভ সম্মরি তু প্লানিং কমিসন


text:
খোয়া-পায়া – মাংখিবা অমদি ফংখিবা অঙাংশীংগী খোঙ্গুল লিবা
পেজ অসিনা মাংখিবা অমদি ফংখিবা অঙাংশীংগী ঈ-পাউ পীথোক-পীশীন তৌননবা নাগরিকশীংগী য়ুম্ফম ওইবা ৱেবসাইট অমা ওইরিবা খোয়া-পায়া পোর্টেলগী মরমদা ঈ-পাউ খংহল্লি।
খোয়া-পায়া পোর্টেল অসি মাংখিবা অমদি ফংখিবা অঙাংশিংগী ঈ-পাউ পীথোক-পীশিন তৌননবা নাগরিক্তা য়ুম্ফম ওইবা ৱেবসাইট অমনি। মসি মিনিষ্ট্রি ওফ ৱুমেন এন্দ চাইল্ড দিভলপমেন্ট অমসুং দিপার্টমেন্ট ওফ ইলেক্ট্রোনিক্স এন্দ ইনফোর্মেসন টেক্নোলোজিনা (DeitY) শেমগৎপনি।
খোয়া-পায়াগী শক্তমশীং
খোয়া-পায়াগী ৱেবসাইট অসি ভারতকী নাগরিক অমহেক্তনা মখাগী অসি রেজিষ্টর তৌবা অমদি রিপোর্ট পীবা য়াহল্লিবা ফম্বাক অমনি।
- মতম য়াম্না মাংহন্দনা, মাংখিবা অঙাংশীং অমসুং মখোয়বু করম্বা মফমদা ফংবা য়াবগে হায়বা।
- ‘ফংলবা’ অঙাংশীং অদুনসু ৱেব পোর্টেল অসিদা রিপোর্ট তৌবা য়াই।
- খোয়া-পায়া সাইটতা রিপোর্ট তৌবদু র্টেক্সট, ফোটোগ্রাফ, ভিদিও অমসুং ঈ-পাউ ত্রান্সমিট অমদি অপলোদ তৌবগী অতোপ্পা পাম্বৈশীংগী মতেংনা পাংথোকপা য়াই।
- পোর্টেল অদুদা রিপোর্ট তৌরবা কেসশীং অদু প্রিলিমিনরি স্ক্রুটিনি তৌরবা মতুংখক্তদা মীয়ামদা ফংহনগনি।
মরি লৈনবা রিসোর্সশীং
লৌথোকফম : খোয়া-পায়া পোর্টেল


text:
July 19, 2011
বাঁশকান্দিদা থোকখিবা লম্বীগী এক্সিদেন্ট অমদা মীওই ৩ শিরে, ২ শোকলে।
blogger 5:31 PM 0 Comments
১৯ জুলাই ২০১১, লক্ষীপুর (কাছার, অসাম) - ঙরাং নুমিদাং বাঁশকান্দিদা থোকখিবা লম্বীগী এক্সিদেন্ট অমদা মীওই ৩ শিরে, ২ শোকলে। জিরিঘাট তগী শিলচর তম্না লাকখিবা মারুতি ভান গারী অমা বাঁশকান্দি কাজিরগ্রাম য়ৌরকপদা লেপতুনা লৈরম্বা ট্রাক অমদা থোমজিনবদগী মারুতি ভান অদুদা তোংলকপা মীওই ৩ থৌদোকফমদা শিখি। পাউগী লীখুন মতুং ইন্না জিরিঘাটকী কারবারৱালা রবি পালগী মচানুপা রাজিব পাল খরনি মমাংদগী মশা কন্না ঙম্লকতবনা লায়েংনবগী দমক খুদক্তা শিলচর মেদিকেল কোলেজদা লাকখিবনি। মারুতি ভান অদুদা মপাবুং রবি পালগা লোয়ননা মচানুপা রাজিব পাল, ময়াম্বা বিশু পাল, দুকানগী কর্মচারী কমল দাস অমসুং দ্রাইভর গৌরঙ্গ দেব য়াওরকখি। ঙরাং নুমিদাং পুং ৯-৩০ রোম তাবদা তাবদা থোকখিবা থৌদোকতুদা মখোয়না তোংলকখিবা মারুটি ভান অদু ট্রাক অদুগী মনিংথংবা শরুকতা চুমদ্রিং ফুজিনখিবগা লোয়ননা মারুটি অদু লৌফম খঙদনা শোকখি। থৌদোকতুদা রবি পাল, কমল দাস অমসুং গৌরঙ্গ দেব থৌদোকফমদা শিখি। অদুবু থৌদোক অদুদা রবি পালগী মচানুপা অনিমক অশোক অপন নংখি। অনা-লায়েংগী দমক লাকখিবা রাজিব পাল ময়াম্বা বিশু পালগা লোয়ননা মখোয় অনী শিনিংচিৎতা হিংহৌবগা লোয়ননা ৱান-জিরো-এইট মৃতুঞ্জয় এম্বুলেন্স তোংদুনা শিলচর মেদিকেল কোলেজ য়ৌনা চৎখি।
Subscribe to: Post Comments (Atom)


text:
নাগরিক্কী ফিদবেক্কীদমক্তা মোবাইল এপশীং
পেজ অসিনা মখল মখা কয়াগী সরকারগী স্কিমশীংদা নাগরিকশীংনা পীরকপা ফিদবেক রেজিষ্টর তৌনবা ফংলিবা মোবাইল এপশীংগী মতাংদা ইনফোর্মেসন পীরি।
মেরা অস্পতাল / ঐগী হোস্পিটাল
মসি পব্লিক অমসুং এমপেনেল তৌরবা প্রাইভেট হোস্পিতালশীংদা চৎনহন্নবা ICTদা য়ুম্ফম ওইবা পেসেন্ট সটিসফেক্সন সিষ্টেম (PSS) অমনি। পব্লিক হেলথকেয়র ফেসিলিটি অমদা থেংনরিবা এক্সপিরিএন্সকী ক্বালিটিগী মতাংদা পেসেন্ট অদুগী মীৎয়েং অদু খংদোক্তুনা মহাক্কী শক্তি লৈহন্নবা মসি শেমখিবনি। পেসেন্টকী ফিদবেক খোমজিন্নবা মল্টি-চেনেল এপ্রোচ অমা হায়বদি, ৱেব পোর্টেল, মোবাইল এপ্লিকেসন, সোর্ট মেসেজ সর্ভিস (SMS), ইন্টরেক্টিভ ভোইস রেস্পোন্স সিষ্টেম (IVRS) অসিনচিংবা শীজিন্নগনি।
মেরি সরক
“মেরি সরক” হায়বসি নাগরিকশীংবু প্রধান মন্ত্রি গ্রাম সরক যোজনা (PMGSY)গী সরকশীংগী থবক শুবগী খোংজেল, থবক্কী মওংগী মতাংদা মখোয়গী ওইবা মরুওইবা ফিদবেক অদু ষ্টেট গবর্নমেন্ট/ নেসনেল রুরেল রোদস দিভেলপমেন্ট এজেন্সি (NRRDA)দা পীবা ঙমহন্নবা পাঙ্গল পীরিবা মোবাইল এপ্লিকেসন অমনি। নাগরিকশীংনা মফম অদুগী ফোটোশীং লৌদুনা ফিদবেক অদুগা লোয়ননা সবমিট তৌবা য়াই।
ফিদবেক অদু পীশিনখ্রবা মতুংদা, নাগরিক অদুনা মহাক্কী ইনপুট অদু পাংথোক্লব্রা হায়বদু এপ্লিকেসন অসিগী খুত্থাংদা য়েংবা য়াই। PMGSYবু পাংথোক্লিবা নোদেল দিপার্টমেন্ট অদুগী অকক্নবা ষ্টেট ক্বালিটি কোওর্দিনেটরশীংনা (SQCs) নাগরিক অদুদা খংহল্লবা মতমগী মনুংদা পাউখুম পীগনি।
এপ্লিকেসন অসি https://play.google.com/store/apps/details?id=com.cdac.pmgsy.citizen&hl=en দা দাউনলোদ তৌবা য়াগনি।
RAS মোবাইল এপ
রেপিদ এসেসমেন্ট সিষ্টেম (RAS) হায়বসি গবর্নান্সতা নাগরিকশীংবু শরুক য়াহন্নবা পুক্নিং থৌগৎনবা মিনিষ্ট্রি ওফ ইলেক্ট্রোনিক্স এন্ড ইনফোর্মেসন তেক্নোলোজিগী খোংথাং অমনি। মসিনা গবর্নমেন্ট দিপার্টমেন্টশীং অমসুং এজেন্সিশীংবু ই-গবর্নান্স সর্ভিসশীংগা মরি লৈনবা নাগরিকশীংগী ফিদবেক লৌশীনবা ঙমহল্লি। RASনা লৈবাক অসিদা লৈরিবা য়ুজরশীং/ নাগরিকশীংদা পীরিবা অমসুং ফংলিবা ই-গবর্নান্স সর্ভিসশীংগা মরি লৈনবা ফিদবেকশীংগী জেনেরেসন অমসুং মেনেজমেন্টগী মেকানিজম অমা পীরি। অমুকসু, মসিনা ফিদবেকশীং অদু এনালাইজ তৌহল্লি অমসুং মখোয়দগী নোলেজ লৌথোকই অমদি মসিনা য়ুজরশীং/ নাগরিকশীংবু পব্লিক সর্ভিসশীং হেন্না ফগৎহনবদা মতেং পাংই।
এপ্লিকেসন অসি http://ras.gov.in/ দা দাউনলোদ তৌবা য়াগনি।
স্বাচ এপ
এপ অসিনা খুঙ্গংগী মফমদা পায়খৎলিবা সেনিটেসনশীং অদু চত্থরিবা মতমমক্তদা নহাক্কী খুৎশা মতোন্দা উহল্লি। মসিনা নাগরিকশীংবু মখাগীশিংসি পাংথোকপা ঙমহল্লি।
- স্বাচতাদা মীওই অমগী খুঙ্গংবু চাং ওনবা ঙমহল্লি।
- স্বাচ ভারত মিসন – গ্রামিনগী মখাদা বেনিফিসরিশীংগীদমক্তা শাখিবা য়ুমথোংগী তোইলেটশীংগী মশীং য়েংবা ঙমহল্লি।
- চাদা ওইবা সেনিটেসনগী কভরেজ অদু চত্থরিবা মতমমক্তদা য়েংবা ঙমহল্লি।
- অহাংবদা খোং হাম্বা লৈত্রবা খুঙ্গংশীংগী মশীং য়েংবা ঙমহল্লি।
এপ অসি দাউনলোদ তৌনবা, http://msbm.gov.in/Public/Home.aspx দা চৎপীয়ু


text:
ওর্গানাইজ তৌদবা সেক্টর ৱেলফেয়র
সেক্সন অসিনা ৱেলফেয়র মিজরশীং, স্কিমশীং, পোলিসিশীং, এক্টশীং অমসুং অতৈ ওর্গানাইজ তৌদবা সেক্টরগা মরি লৈনবা মশকশীং কোনশিল্লি।
- রাষ্ট্রিয় স্বাস্থ্যা বিমা যোজনা
- তোপিক অসিদা রাষ্ট্রিয় স্বাস্থ্যা বিমা যোজনাগা মরি লৈনবা ইনফোর্মেসন য়াউরি।
- আম আদমি বিমা যোজনা
- তোপিক অসিদা আম আদমি বিমা যোজনাগা মরি লৈনবা ইনফোর্মেসন পীরি।
- NPS স্বাভালম্বন
- তোপিক অসিদা NPS স্বাভালম্বনগা মরি লৈনবা ইনফোর্মেসন য়াউরি।
- পন্দিট দিনদয়াল উপাধ্যায় শ্রমেব জয়টে কার্য্যক্রম
- তোপিক অসিনা পন্দিট দিনদয়াল উপাধ্যায় শ্রমেব জয়টে কার্য্যক্রমগী মতাংদা ইনফোর্মেসন পীরি।


text:
24th August 2018 |
ঃগভর্নর
থৌদাং পাউমীদগী
ইম্ফাল, অাগষ্ট ২৩ঃ লৈবাক অসিদা ৩ লক প্রাইম মিনিষ্টর ওইরম্বা লৈখিদ্রবা অটল বিহারি ভাজপায়ি লৈবাক অসিবু চাওখৎনবা খনবা, অঙাংশিংবু নুংশিজবা অমদি মীওইবগী মীনুংশি চেনবা অথোইবনি হায়না লৈখিদ্রবা অটল বিহারি ভাজপায়িগী মৈ থাখিবগী উৎ ইম্ফাল তুরেলদা থাদবগী থৌরমদা মণিপুরগী গভর্নর ডাঃ নাজমা হেপ্তুলানা ফোঙদোকখ্রে৷
লৈখিদ্রবা অটল বিহারি ভাজপায়িগী মফমদা অরোইবা ইকায়খুম্নবা উৎতুনা লৈখিদ্রবগী থৱায় য়াওদ্রবা হকচাং মৈ থাবগী উৎতা অরোইবা ওইনা লাইশোল তিনশোলগা লোয়ননা ইকায়খুম্নবা উৎলদুনা ঙসি ইম্ফালগী কোনুং মমাংদা লৈবা সিটি কনভেন্সন্দা পাঙথোকখিবা থৌরম অমদা মণিপুরগী গভর্নর ডাঃ নজমা হেপ্তুলানা মখা তানা হায়, মহাক্না মতম খরা অটল বিহারি ভাজপায়িগা লোয়নরকপদা লুচিংবা অসি থোইদোক হেন্দোকপা মগুনতনা থল্লবা লুচিংবা অমনি৷ মহাক্কী মফমদা রাজনিতিগী অমদি মীওই অমগা অমগগী মরক্তা খেন্নবা লৈতবা অঙাংশিংবু লুনা তৌবা লুচিংবা অমনি৷
মতম অমদা ভাজপায়িনা বিজেপিগী লুচিংবা ওইরিঙৈ অদুগা মহাক্না কংগ্রেস পার্টিদা লৈরিঙৈদা য়ুনাইটেদ নেসন্দা মখোয় অনিনা ভারতকী মীহুৎ ওইনা মফমদুদা লৈপাক্কী ওইবা ৱাফম কয়া থম্মীন্নখি৷ মতম অদুদা ভাজপায়িনা ভারতকী প্রাইম মিনিষ্টরগী ৱারোল থমখি৷ অদুগা মহাক্না মিলিনিয়ন সেসনগী এদ্রেস পীখি৷ মতম অদুদা অটল বিহারি ভাজপায়িনা মঙোন্দা থৌনা কয়া হাপ্পীখি৷ ইং ১৯৮০ দা অটল বিহারি ভাজপায়িনা রাজ্য সভাগী এম পি অদুগা মহাক্না এম পি ওইদুনা নোংমাইজিং খুদিংগী মখোয় অনি অটল বিহারি ভাজপায়িগী ময়ুমদা উন্নদুনা কোফি থকমিন্নদুনা তাথোক তাশিন তৌমিন্নৈ৷ মতমদুদা মহাক্না (ডাঃ নজমা হেপ্তুলা)না অটল বিহারি ভাজপায়িদগী পোলিটিক্সকী ওইবা লাল্লোং কয়া তাকপী তম্বীরম্মী৷ তশেংনমক লৈখিদ্রবা অটল বিহারি ভাজপায়ি লৈবাক অসিদা নত্তনা মালেমগী থাক্তা মমিং লৈরবা লুচিংবা অমা ওইনা মীওইবগী পুন্সিদা থেংনগদবা থাজদবা পাউতাক পাউজেল কয়া তাকপী তম্বীরম্মী৷ তশেংনমক্তি অটল বিহারি ভাজপায়িনা বিজেপিনি অদুগা মহাক্না কংগ্রেস পার্টিনি৷
অটল বিহারি ভাজপায়িনা বিজেপি অদুগা মহাক্না কংগ্রেস পার্টি ওইজরবসু অটল বিহারি ভাজপায়িনা মহাকপু ইমুং মনুংগী মচা মশুগুম্না লোইনবীদুনা হিরম কয়াদা তাকপী তম্বীরম্মী৷(মখা লা ৪দা)


text:
নেসনেল হেলথ মিসন
ভারত সরকারগী নেসনেল হেলথ মিসন অমসুং মসিগী মখল-মখা কয়াগী প্রোগ্রামশীং মসিদা য়াউরি।
- NHMগী মচাকশীং
- তোপিক অসিনা নেসনেল হেলথ মিসনগী মচাকশীংগী অকুপ্পা মরোলশীং তাক্লি।
- নেসনেল রুরেল হেলথ মিসন (NRHM)
- তোপিক অসিনা নেসনেল রুরেল হেলথ মিসন (NRHM) ইমপ্লিমেন্টেসন অমসুং প্রোগ্রেসকী মরমদা তাক্লি।
- নেসনেল অর্বান হেলথ মিসন (NUHM)
- তোপিক অসিনা নেসনেল অর্বান হেলথ মিসন (NUHM)গী ইমপ্লিমেন্টেসনশীং অমসুং প্রোগ্রেসশীং তাকই।
- জননি সুরক্সা যোজনা
- তোপিক অসিনা জননি সুরক্সা যোজনা (JSY)গী মতাংদা ইনফোর্মেসন পীরি।
- জননি শিশু সুরক্সা কার্য্যকরম
- তোপিক অসিনা জননি শিশু সুরক্সা কার্য্যকরম (JSSK)গী মতাংদা ইনফোর্মেসন পীরি।
- ইন্দিয়া নিয়ুবোর্ন এক্সন প্লান
- তোপিক অসিনা ইন্দিয়া নিয়ুবোর্ন এক্সন প্লানগী মরমদা ইনফোর্মেসন পীরি।
- NHMগী মখাদা পায়খৎলিবা কম্যুনিটি পার্টিসিপেসনগী ইনিসিএটিভশীং
- তোপিক অসিনা কম্যুনিটি পার্টিসিপেসন তৌবা ঙমহন্নবা নেসনেল হেলথ মিসনগী মখাদা লৌখৎলিবা মখল-মখা কয়াগী খোংথাংশীংগী মরমদা নৈনরি।


text:
প্রধান মন্ত্রি কৌশল বিকাশ যোজনা
টোপিক অসিনা প্রধান মন্ত্রি কৌশল বিকাশ যোজনাগা মরি লৈনবা ইনফোর্মেসনশীং তাকই।
স্কিমগী মতাংদা
- মসি নেসনেল স্কিল দিভলপমেন্ট কোর্পোরেসন (NSDC)গী খুত্থাংদা অনৌবা মিনিষ্ট্রি ওফ স্কিল দিভলপমেন্ট এন্দ এন্ত্রিপ্রেনিওরশিপনা চৎনহনগদবা নহারোলশীংগী স্কিল ত্রেনিংগী ফ্লেগশিপ স্কিমনি। স্কিম অসিনা মীওই লাখ 24 কোনশিনগনি।
- স্কিল ত্রেনিং অসি নেসনেল স্কিল ক্বালিফিকেসন ফ্রেমৱার্ক (NSQF) অমসুং ইন্দষ্ট্রিনা লেপ্পা ষ্টেন্দর্দতা য়ুম্ফম ওইদুনা পাংথোক্কদবনি।
- স্কিম অসিগী মখাদা, ত্রেনিশীংদা শেলগী মনা অমা থার্দ পার্টি এসেসমেন্ট বোদিশিংনা এসেসমেন্ট অমসুং সর্তিফিকেসন তৌরগা পী।
- শেলগী মনা অসি ত্রেনি অমদা চাংচত্তা লুপা 8000 রোম ওইগনি।
ইলিজিবল ওইবা বেনিফিসরিশীং
স্কিমগী পান্দমশীংগা মরি লৈননা, স্কিম অসি ভারত্তা লৈবা মখাগীসি লৈবা মীওই অমহেক্তদা চৎনগনি:
- ইলিজিবল ওইবা ত্রেনিং প্রোভাইদর অমনা ইলিজিবল ওইবা সেক্টর অমদা পীবা স্কিল দিভলপমেন্টকী ত্রেনিং ফংলবা মীওই।
- স্কিম অসি হৌদোকপা তারিখতগী চহি অমগী মনুংদা এপ্রুব তৌরবা এসেসমেন্ট এজেন্সিশীংনা সর্তিফাই তৌরবা মীওই।
- স্কিম অসি চৎনরিঙৈ মতমদা শেলগী এৱার্দ অসি অহানবা ওইনা অমদি অমুকরক্কী ওইনা ফংবা মীওই।
মপুংফানা সর্তিফাই তৌরবা ত্রেনি অমগী এনরোলমেন্টদগী হৌদুনা শেল ত্রান্সফর তৌবফাউবগী প্রোসেস
মপুংফানা সর্তিফাই তৌরবা ত্রেনি অমগী এনরোলমেন্টদগী হৌদুনা শেল ত্রান্সফর তৌবফাউবগী মপুংফাবা প্রোসেস অসি মখাগীসিনি
- ত্রেনি অদুনা ত্রেনিং সেন্টর অমদা ত্রেনিং পার্টনর অমগা লোয়ননা এনরোল তৌদুনা মহাক্কী অপাম্বা কোর্স অমা খনগনি।
- ত্রেনি অদুনা ত্রেনিং পার্টনর অদুদা মরি লৈনবা ইনফোর্মেসন পীগনি অমসুং মহাক্না কেন্দিদেট অদুগী অকুপ্পা মরোল পুম্নমক ত্রেনিং অদুদা শীজিন্ননবগীদমক SDMSতা রেকোর্দ তৌগনি।
- ত্রেনিং সেন্টর অদুদা এসেসমেন্ট তৌগনি।
- এসেসমেন্ট অদু মায়পাক্না মপুংফারবা মতমদা ত্রেনিং পার্টনর অদুদগী সর্টিফিকেট ফংগনি।
- চৎনবা য়াবা আধার কুপ্না য়েংশিল্লবা মতুংদা NSDCনা পাস অমসুং সর্টিফাই তৌরবা ত্রেনিশীং অদুদা শেলগী মনা পীগনি।
অহেনবা ইনফোর্মেসনগীদমক্তা, কোল সেন্টর নম্বর : 088000 – 55555দা কন্টেক্ট তৌবীয়ু, মতম : 9:00 AM দগী 6:00 PM, নত্ত্রগা pmkvy@nsdcindia.org দা ইবীয়ু।
ফন্দ পীবা
- নহারোল লাখ 14বু স্কিল ত্রেনিং তৌনবগীদমক্তা চাদিং তৌগদবা লুপা ক্রোর 1120গী অপুনবা শেলফম অসিগী মনুংদা, হান্না খংলবশিংবু অখন্নবা শকখংগনি অমসুং মসিগীদমক্তা লুপা ক্রোর 220গী শেলফম পীরে।
- পুক্নিং চিংশিন্নবগীদমক মীপুম তিংনা খংহন্নবা অমদি খোমজিন্নবা পাঙ্গল থাদগনি অমসুং মসিগীদমক্তা লুপা ক্রোর 67 পীরে।
- মী খোমজিনবগী থবক অসি রাজ্য সরকারশীং, ম্যুনিসিপাল বোদিশিং, পঞ্চায়তি রাজ ইনষ্টিট্যটশীং অমসুং কম্যুনিতিদা বেজ তৌবা ওর্গানাইজেসনশীংসু শরুক য়াহন্দুনা লোকেল লেভেলদা শিনবা স্কিল মেলাশীংগী খুত্থাংদা পাংথোক্কনি।
- মেন্টরশীংগী সপোর্ট অমসুং থবক পীনবগী থৌরাং অসিদসু স্কিম অসিনা মীৎয়েং চংগনি অমসুং মসিগীদমক্তা লুপা ক্রোর 67 পীরে।
- অৱাং-নোংপোক লমদমগী নহারোলশীংগী ত্রেনিংগীদমক লুপা ক্রোর 150গী ফন্দ পীরে।
ফন্দ পীবা
- নহারোল লাখ 14বু স্কিল ত্রেনিং তৌনবগীদমক্তা চাদিং তৌগদবা লুপা ক্রোর 1120গী অপুনবা শেলফম অসিগী মনুংদা, হান্না খংলবশিংবু অখন্নবা শকখংগনি অমসুং মসিগীদমক্তা লুপা ক্রোর 220গী শেলফম পীরে।
- পুক্নিং চিংশিন্নবগীদমক মীপুম তিংনা খংহন্নবা অমদি খোমজিন্নবা পাঙ্গল থাদগনি অমসুং মসিগীদমক্তা লুপা ক্রোর 67 পীরে।
- মী খোমজিনবগী থবক অসি রাজ্য সরকারশীং, ম্যুনিসিপাল বোদিশিং, পঞ্চায়তি রাজ ইনষ্টিট্যটশীং অমসুং কম্যুনিতিদা বেজ তৌবা ওর্গানাইজেসনশীংসু শরুক য়াহন্দুনা লোকেল লেভেলদা শিনবা স্কিল মেলাশীংগী খুত্থাংদা পাংথোক্কনি।
- মেন্টরশীংগী সপোর্ট অমসুং থবক পীনবগী থৌরাং অসিদসু স্কিম অসিনা মীৎয়েং চংগনি অমসুং মসিগীদমক্তা লুপা ক্রোর 67 পীরে।
- অৱাং-নোংপোক লমদমগী নহারোলশীংগী ত্রেনিংগীদমক লুপা ক্রোর 150গী ফন্দ পীরে।
এসেসমেন্ট
স্কিল ত্রেনিংগী হায়লাইট অসি ইং 2013-17দা NSDCনা পাংথোকখিবা স্কিল গেপ ষ্টদিশীংদা য়ুম্ফম ওইদুনা মদুদা ফংখিবা দিমান্দগী এসেসমেন্ট অদু য়েংলগা তৌগনি হায়বসিনি। সেন্ট্রেল মিনিষ্ট্রিশীং/দিপার্টমেন্টশীং/রাজ্য সরকারশীংগী দিমান্দগী এসেসমেন্টগীদমক্তা ইন্দষ্ট্রি অমসুং ব্যুজিনেস অসি খন্নগনি। থবক অসিগীদমক্তা দিমান্দ এগ্রেগেটর প্লেটফোর্ম অমা য়াম্না থুনা হৌদোক্লগনি।
স্কিলিংগী টার্গেট অসি হন্দক্তা নৌনা হৌদোকখিবা অতোপ্পা ফ্লেগশিপ প্রোগ্রামশীং হায়বদি মেক ইন ইন্দিয়া, দিজিটেল ইন্দিয়া, নেসনেল সোলর মিসন অমসুং স্বচ ভারত অভিয়াননচিংবগী দিমান্দগা চুশিন্নহনগনি। অনৌবা স্কিম অসিগী মখাদা পীগদবা স্কিল ত্রেনিং অসি মরুওইনা লেবর মার্কেটতা অহানবা ওইনা চংলকপশীংদা মীৎয়েং থমগনি অমসুং মরুওইনা ক্লাস 10 অমসুং ক্লাস 12 তম্লগা তোকখ্রবা মীওইশীংদা টার্গেট তৌগনি।
ইমপ্লিমেন্টেসন
- স্কিম অসি NSDC ত্রেনিং পার্টনরশীংগী খুত্থাংদা চৎনহনগনি। হৌজিক্কী ওইনা 2300গী মথক্তা লৈরিবা NSDCগী সেন্টরশীংদা ত্রেনিং পার্টনর 187 লৈরে।
- মসিগী মথক্তা, সেন্ট্রেল/ষ্টেট গবর্নমেন্টদা এফিলিএট তৌবা ত্রেনিং প্রোভাইদরশীংসু স্কিম অসিগী মখাদা ত্রেনিং তৌনবগীদমক্তা শীজিন্নগনি।
- ত্রেনিং প্রোভাইদর পুম্নমক্না স্কিম অসিগী মখাদা শরুক য়ানবগী ইলিজিবল ওইনবগীদমক মথৌ তাবা পুম্নমক পাংথোকপা তাই।
- PMKVYগী মখাদা ফোকস অসি ইম্প্রুভ ওইরবা করিকুলমশীং, হেন্না ফরবা তাকপগী মওং অমসুং হেন্না ফরবা ত্রেন তৌরবা ইনষ্ট্রক্টরশীংদা পীগনি।
- সোফট স্কিলশীং, পর্সোনেল গ্রুমিং, লু-নানবগী অহোংবা লমচৎ-শাজৎ, অফবা থবক্কী ইথিক্স অসি ত্রেনিংগী মনুং চনগনি।
- PMKVYগী মখাদা পাংথোক্কদবা স্কিল ত্রেনিং অসি সেক্টর স্কিল কাউন্সিলশীং অমসুং ষ্টেট গবর্নমেন্টশীংনা কুপ্না মোনিটর তৌগনি।
মরি লৈনবা রিসোর্সশীং
সোর্স: PMKVY ৱেবসাইট


text:
পর্সোনেল হায়জিন
তোপিক অসিনা পর্সোনেল হায়জিন থম্নবা লমজিং-লমতাকশীং পীরি।
পর্সোনেল হায়জিন হায়বসি মীশীংনা মখোয়গী হকশেল ঙাকথোক্নবা অমসুং মখোয়গী পুন্সিবু হকশেল ফনা থম্নবা পাংথোকপা এপ্লিকেসনশীং অদুবুনি। পর্সোনেল হায়জিন অসি নুংতিগী ওইবা পুন্সিদা, অয়ুক্তগী তুম্বা মতম ফাউবদা ঐখোয়গী হকশেলবু ঙাকথোক্নবা পাংথোকপা লমচৎ-শাজত্তুবুনি। হকশেলবু ঙাকথোক্নবগীদমক হকচাং, শম, চিন অমসুং য়া অসি চাং নাইনা শেংদোকপা তাই অমসুং ফি-রোলশীং তোয়না শু-চাম্বা তাই। পর্সোনেল হায়জিন হায়বসি হকশেলগা য়াম্না নক্না মরি লৈনৈ। জর্মশীংনা লু-নান্দবা হকচাংশীংদা কোম্না হৌই অমসুং নাহল্লি। জর্মশীংগী মশীং অসি শুপ্নগী পুং 8গী মনুংদা মিলিয়ন 17 ফাউবা য়াম্না লায়না হেনগৎপা ঙম্মী।
ঐখোয়না চারিবা চিঞ্জাক, ঐখোয়গী হকচাং লু-নান্না থম্নবগী মওং-মতৌ, হকচাং শাজেল অমসুং শাফবা মওংদা হক্তিন্নবগী মরি, হায়রিবা পুম্নমক অসিনা হকচাংগী অফবা হকশেল থম্বদা য়াম্না চাউরবা থৌদাং লৌরি। লু-নানবা ৱাৎপদগী লায়না কয়ামরুম থোক্লকই। পেরাসাইটশীং, তিনশীং (worms), স্কেবিজ, উনশা চাত্থৎপা, য়া তিন চাবা, দায়রিয়া অমসুং দাইসেন্ত্রি অসি পর্সোনেল হায়জিন ৱাৎপদগী থোকই। হায়রিবা লায়না পুম্নমক অসি লু-নানবদগী থীংবা য়াই।
কান্নবশীং
- হকচাংদগী জর্মশীং লৌথোকই।
- হকচাংদা মনম নমথীবা লৈহন্দে।
- হকচাং চনিং তানা লৈহল্লি, মস্কুলর তেন্সন হন্থহল্লি।
- উনশাগী হেলথ ফগৎহল্লি।
- শক হেন্না য়েংবদা নুংঙাইহল্লি।
- ইশানা ইশাবু থাজবা হেনগৎহল্লি।
পর্সোনেল হায়জিনগা মরি লৈনবা ইসুশীং
ৱার্ল্ড হেলথ ওর্গানাইজেসনগী মতুংইন্না, মালেমগী ওইনা মীওই বিলিয়ন 1.1 রোমদি অফবা ঈশীং সপ্লাইগী সোর্স লৈতে অদুগা মীওই বিলিয়ন 2.4 গী ওইনদি অফবা সেনিটেসন ফেসিলিটিগী মখল অমত্তা লৈতে। চহি খুদিংগী মীওই মিলিয়ন 2 মুক্তি দায়রিয়াগী লায়নাশীংনা শিহল্লি; মখোয়দুগী মনুংদা অয়াম্বদি চহি 5গী মখাদা লৈবা অঙাংশীংনি। খ্বাইদগী হেন্না শোকহল্লিবা মীওইশীং অসি কা-হেন্না লায়রবা, মরুওইনা চাউখৎলক্লিবা লৈবাকশীংগী অপিকপা সহর নত্ত্রগা খুঙ্গংগী লমদা লৈবা মীওইশীংনি।
ফিভম অসিগী দায়ত্ব ওইবা মরুওইবা প্রোব্লেমশীংগী মনুংদা পনবা য়াবা খরদি: সেক্টর অসিদা পীবা প্রাইওরিটি হন্থবা, ফাইনান্সিএল রিসোর্সশীং হন্থবা, ঈশীংগী সপ্লাই অমসুং সেনিটেসন সর্ভিসশীংগী সষ্টেনেবিলিটি হন্থবা, হায়জিন বিহেবিয়র মতিক চাদবা, অমসুং হোসপীটালশীং, হেলথ সেন্টরশীং অমসুং স্কুলশীং য়াউনা মীয়াম তিনবা মফমদা মতিক চাবা সেনিটেসন লৈতবা অসিনি। শাফবা ঈশীংগী মতিক চানা ফংবা, অমাং-অশোয়শীং শাফবা মওংদা হুন্দোক্নবগী মফম অমা লৈবা, অমসুং অফবা হায়জিন বিহেবিয়রশীং হৌদোকপনচিংবসি রিস্ক ফেক্টরশীং অসিনা থোকহনবা লায়নাগী পোৎলুম হন্থহনবদা য়াম্না মরুওই।
কোক লুথোকপা
চয়োল অমগী মনুংদা শেম্পু নত্ত্রগা অতৈ ক্লিঞ্জিং এজেন্ট (শিকাকাইগুম্বা) শিজিন্নদুনা কোক অসি অমুক নত্ত্রগা অনিরক লুথোক্কদবনি।
মীৎ, নাকোং অমসুং নাতোন শেংদোকপা
- নহাক্কী মীৎ অদু অরুবা ঈশীংনা নুমিৎ খুদিংগী চামথোকউ।
- নাকোংদা নপথী লৈরকই অমসুং মদুনা নুংশিৎ লম্বী (airway) থীংই। মসিনা নাবা ফাউহল্লি। মরম অসিনা চয়োল অমগী মনুংদা নাকোং অসি অমুক্তি লশিংগী বদ (buds) শিজিন্নদুনা শেংদোক্কদবনি।
- নাতোনগী নপশীং অসি কংশিনখ্রগা নপথী ওল্লি অমসুং নাতোন ফুলহল্লি। মরম অদুনা মথৌ তারকপা মতমদা শেংদোক্কদবনি। অঙাংশীংদা লোক থুংবা অমসুং নপ মহি চেল্লকপা মতমদা, নাতোন অদু অমোনবা ফিনা শেংদোক্কদবনি।
চিন শেংদোকপা
- নোংমদা অনিরক, হায়বদি ফমুংদগী হেক তুম্বা হৌগৎলকপা মতমদা অমসুং ফমুং চংদ্রিঙৈ মমাংদা ব্রশ তৌগদবনি। ব্রশ তৌবা মতমদা কয়লা পাউদর, থুম, তুথ পাউদর অসিনচিংবা শিজিন্নরবদি য়াগী মপান্থংবা মরোল অদু খত্তৎপা (scratches) থোকহল্লি।
- চানবা পোৎশক অমা হেক চারবা মতুংদা নচিন অদু অরুবা ঈশীংনা তেংথোকউ। মসিনা চাখিবা চিঞ্জাক্না য়াগী মরক্তা লৈহৌদুনা স্বর নমথিবা, য়ারি চাত্থৎপদগী য়া তিন চাবা থোকহনবদগী থীংই।
- মচি ওইবা চিঞ্জাক চাগদবনি। অথুম্বা পোৎশকশীং, চোকোলেটশীং, আইস ক্রিম অমসুং কেক চাবা হন্থগদবনি।
- নহাক্না য়া তিন চাবা হেক উরকপগা খুদক্তা দেন্টিষ্ট অমগা তান্নগদবনি।
- চাং নাইনা অমসুং মওং চুম্না ব্রশ তৌবগী মেথদ শিজিন্নবনা নহাকপু য়াথী থাংহল্লোই। নহাক্কী য়া চাং নাইনা শেংদোক্নবগীদমক দেন্টিষ্ট অমা তান্নৌ।
উনশাবু য়েংশিনবা
উনশানা মীওইবগী হকচাং অসি পুন্না কুপশিল্লি, ওর্গানশীং ঙাকথোকই অমসুং হকচাংগী টেম্পেরেচর চাং অমদা থম্বদা মতেং পাংই। উনশানা হকচাংগি অমোৎপশীং অসি হুমাংগী খুত্থাংদা মপান্দা পুথোকপদা মতেং পাংই। অশোয়-অরাক লৈবা উনশা অমদা, হুমাংগী গ্লেন্দশীং অদু ব্লোক তৌই অমসুং মসিনা মরম ওইদুনা, উনশা চাত্থৎপা, পোম্বা অমসুং উরিং থোরকহল্লি। নহাক্কী উনশা অদু শেংনা থম্নবগীদমক সাপোন অমসুং অরুবা ঈশীং শিজিন্নদুনা নুমিৎ খুদিংগী ঈরুজগদবনি।
নিম (Neem) অসিসু মহৌশাগী পোৎশক অমা ওইনা উনশা শেংদোকপদা শিজিন্নবা য়াই। মসিগী মেথদ অমদি, হকচাং অসি নিমগী অনংবা মহি (paste)না তৈশিন্দুনা কংহল্লবা মতুংদা ঈরুজথোকপসিনি। অতোপ্পা মওং অমদি, অহিং অমা নিম মনা ঈশীংদা তিংলবা অমসুং ঈশীং অদুনা ঈরুজথোকপসিনি। মসিনা উনশা অদু মাং-তাক্নিংঙাই ওইবা বেক্টেরিয়া অয়াম্বদগী ঙাকথোকই। হকচাং নালহন্নবগীদমক য়াইঙং খজিক্তং ঈশীংদুদা হাপচিনবসু য়াই।
খুৎ হামদোকপা
- ঐখোয়না চাক চাবা, খোং হাম্লবা মতুংদা চামথোকপা, নাতোন শেংদোকপা, শন্থী শেংদোকপগী থবকশীং অসি ঐখোয়গী খুৎ অসি শিজিন্নদুনা পাংথোকই। থবকশীং অসি পাংথোক্লিঙৈ মতমদা, লায়না পোকহনগদবা জর্মশীং অসি খুজিন্দা অমসুং উনশা মথক্তা পক্তুনা লৈহৌই। থবকশীং অসি লোয়রবা মতুংদা অমসুং মরুওইনা চাক থোংদ্রিঙৈ অমসুং চাক চাদ্রিঙৈদা খুৎ (খুদাংগী মথক, খুৎশা অমসুং খুজিনগী মরক্তা) হামদোকপনা লায়না কয়া থোকহনবদগী থীংবা ঙম্মী।
- নহাক্কী খুজিন অদু চাং নাইনা ককউ। খুজিন চিকপা অমসুং নাতোন্দা থিংজিনবা তৌরোইদবনি।
- অঙাংশীংনা লৈখোমদা শান্নগল্লি। মখোয়বু চাদ্রিঙৈদা খুৎ-শা হাম্বা তম্বীগদবনি।
- ঈ, অমাংবা, য়ুং অমসুং অওবা অমসুং হকচাংদগী থোকপা মহি-মনাইশীংগা শোক্নরোইদবনি।
- খোং হাম্লবা অমসুং য়ুং হাল্লবা মতুংদা অরুবা ঈশীংনা ফজনা শেংদোক্তুনা লুনা থমগদবনি। নখুৎ অদু সাপোন্না হামদোকপা কাউরোইদবনি। টোইলেট, বাথরুম অমসুং অকোয়বশিংদু লু-নান্না থম্মু। অহাংবদা খোং হাম্লোইদবনি।
রিপ্রদক্টিভ ওর্গানশীং লু-নান্না থম্বা
নুপা অমসুং নুপী অনিমক্না মখোয়গী রিপ্রদক্টিভ ওর্গানশীং অদু মতম পুম্নমক্তা লু-নান্না থমগদবনি।
- নুপীশীংনা, থাগী খোংকাপ লাক্লিঙৈ মতমদা লু-নানবা, অমোনবা ফি নত্ত্রগা সেনিটরি নেপকিনশিং শিজিন্নগদবনি। নেপকিনশীং অদু য়ামদ্রবদা নোংমদা অনিরক্তি হোংদোক্কদবনি।
- নমথীবা মনমগা লোয়নবা ফিঙৌ (white discharge) চৎলবা নত্ত্রগা রিপ্রদক্টিভ ত্রেক্কী ইনফেক্সন অমহেক্তা লৈবা উবগা খুদক্তা দোক্টরগা তান্নগদবনি।
- শাফবা মওংদা হক্তিন্ননবগীদমক কোন্দোম শিজিন্নগদবনি। রিপ্রদক্টিভ পার্টশীং অদু হক্তিন্নরবা মতুংদা অমসুং মমাংদা শেংদোক্কদবনি।
থোং-থাক্লিঙৈ মতমদা হায়জিন লৈহনগদবনি
চিঞ্জাক্তা অমোৎ-অকায় চংদনবা, ফুদ পোইজনিং থোকহন্দনবা অমসুং লায়না শন্দোকপা ঙমদনবগীদমক মখাদা পীরিবা হায়জিনগী টিপশীং অসি থোং-থাক্লিঙৈদা পাংথোক্কদবনি।
- থোং-থাকফম অমসুং কোল-লিকশীং অদু লু-নান্না থমগদবনি।
- পুম্ল্বা নত্ত্রগা লায়না চেল্লবা চানবা পোৎ-চৈশীং চাবা/ থোংবা তৌরোইদবনি।
- থোং-থাক্ত্রিঙৈদা অমসুং পীজ-পীথক তৌদ্রিঙৈদা নখুৎ শেংনা হামদোক্কদবনি।
- মনা-মশীংনচিংবা চানবা আইটেমশীং শীজিন্নদ্রীঙৈদা ফজনা চামথোক্কদবনি।
- চানবা আইটেমশীং লৈবা মতমদা “বেষ্ট বিফোর”গী তাং খংনবগীদমক লেবেলশীং চেক তৌগদবনি।
- চাকখুমগী অরেম-অপাশীং মফম চানা লংথোক্কদবনি।
মেদিকেল হায়জিন
- বেন্দেজ মওং চুম্না শিজিন্নদুনা দ্রেসিং তৌদুনা অশোক-অপনশীং কেয়র লৌগদবনি।
- হিদাক-লাংথকশীং লৈবা মতমদা এক্সপিয়ারি দেট য়েংগদবনি।
- পামদবা হিদাক-লাংথকশীং শাফবা মওংদা মাংহনখিগদবনি।
- দোক্টর অমগী প্রেস্ক্রিপসন য়াউদনা হিদাক-লাংথকশীং চারোইদবনি।
সোর্স: হেলদি ভিলেজেস – এ গাইদ ফোর কম্যুনিটিজ এন্ড কম্যুনিটি হেলথ ৱার্করস, বাই ৱার্ল্ড হেলথ ওর্গানাইজেসন